text:
2022 PGO TIGRA 250 ABS 小伙子力氣大! 重有平地台!
新車查詢: 德勤電單車服務
Production: Jerry
今次試呢架 PGO TIGRA 250 ABS,初頭諗住呢架TIGRA 250會唔會同之前TIGRA 200嘅size差唔多呢?確實係會有少少分別嘅,由於佢係一架150cc size嘅電單車嘅體積,但係佢擁有住嘅250cc引擎嘅容積,所以就會有住嗰個嘅便利性,亦都會有嗰個嘅動力澎湃.
PGO TIGRA 250 ABS動力心臟係採用DOHC雙頂置凸輪軸設計,高轉輸出會比SOHC設計更強.但一般DOHC引擎嘅唔好處就係頭段起步,甚至乎係中段係會爭啲嘅,去到尾段嘅話就能夠可以完全發揮到DOHC引擎嘅專長.
但係到我實際揸落去,在燈位爆嘅時候又冇乜嘢喎.PGO TIGRA 250 ABS馬力真係要有畀到你嘅佢全部畀曬.好似迴旋處出要爆上去,話爆就爆,話有就有, 我又覺得唔錯,騎慣細車的人,一定會覺得佢動力澎湃強勁.即使突然間要搶位起步,或者要食位呢啲情況,TIGRA 250完全達到你心目中想要嘅位置,甚至乎佢係做得到你想要去 “你去啦~幫我爆上去” 佢係做到嘅.
至於點解會有呢個細體積而又大容積系列嘅電單車出現呢?
原來基於台灣嘅法例,電單車牌照係分為紅,黃,白三級.而每個級別嘅牌照需要獨立考試,先至可以領取該駕駛牌照.三個牌照在路權上亦有分別:白牌電單車在十字路口唔能夠直接左轉,而紅,黃牌電單車就可享有直接左轉嘅路權.
另外亦只有紅,黃牌嘅電單車可以上高速公路,因此台灣廠方就推出呢D大容積但係細體積嘅電單車,希望可以滿足一啲想享有黃牌電單車嘅路權,而又可以有著細體積電單車嘅靈活性.
到底150 cc 體積嘅 TIGRA 250 喺高速公路,會唔會俾啲風吹到扭來扭去,歪歪斜斜呢?經過我實際試騎,發現TIGRA 250在高速公路的表現好穩定.試過有架大車喺隔離,佢都仍然好定.可能我個人重啦,又或者當時風速唔算太高.
不過對於呢個細小體積綿羊嚟講,喺高速公路就唔會話係好驚,唔會話冇乜信心嘅感覺.佢都係畀到你嘅,甚至乎係我想過呢架車咁,”俾油~ 過佢~” 咁就話俾就過,係完全冇難度,始終佢擁有住250cc嘅馬力,呢一樣嘢係佢優勝的地方.
PGO TIGRA 250 ABS的風擋,純粹係外觀裝飾多過實際用途.外觀上實係好睇啲,因為可能我比較高,你會覺得啲風照舊喺心口撞埋嚟.如果係有少少雨落嘅話,咁樣身體大部份都會濕到身,若果真係要喺高速公路駕駛想舒服啲,應該要換一個高風擋會比較好.
大家都知道,大部份超過 200 CC嘅綿羊都未必有平地台,咁樣呢架 Tigra 250 就擁有一個唔算太過狹小嘅平地台,呢方面係呢架車優勝之處.
咁另外就有個單槍6連桿嘅尾避震,打橫斜斜地瞓咗右邊車身度.PGO TIGRA一向以運動化的中置尾避震提升卓越操控馳名.所以呢個設計當然唔會俾輸蝕俾雙尾避震啦.好似我過呢啲壆,呢啲天橋路壆,完全將路面顛簸嘅幅度吸收曬.坐落去係舒服,係唔錯嘅,
呢架車嘅把手,坐姿,因為我身形比較高,我都大概186cm身高,所以我隻腳會比較長,坐落去嘅時候,個把手又幾舒服,即係成個坐姿都唔錯,前面腳踏位有少少傾斜,如果係一啲標準身高人士,將隻腳擺上去斜踏位嗰度,駕駛長途嘅話,其實都有少少巡航嘅感覺,但係始終有個平地台,攞分嘅分數確實係好高嘅.
有時我揸啲大綿羊,好似啲300cc,400cc嘅綿羊,佢嘅迴旋半徑,即我哋所講嘅軚嘅轉向角度,即係我要調頭或者甚至乎係泊骨位,係可能要扭多幾手軚.呢部TIGRA 250 犀利呀,可能係因為基於佢係一個細少少似150 cc電單車綿羊嘅車身體積關係,佢嘅轉向角度好大.
若果話要掉頭嘅話,基本上如果你行駛速度唔算太快嘅話,可以一手軚就轉曬一條行車線,咁就可以180度轉向,如果泊骨位,慢慢扭入去掉頭,完全係冇難度,呢樣係開心嘅.
唔知係咪因為我自己平時查開嗰架車條呔比我用到有少少方形,我揸呢架 Tigra 250嘅時候,覺得佢嘅彎向係比較敏感,少少瞓落去,佢嘅傾斜角度就已經好低,入彎嘅敏捷度好大.
坐墊夠晒大亦坐得舒服,不過唔知係物料嘅關係定係設計嘅問題,當剎車嘅時候,基於物理原理,個人就會向前衝,包裹坐墊嘅皮就會摺埋,導致騎士傾前嘅幅度加大,好似坐墊皮同整個坐墊完全分離咁;感覺上會有少少唔舒服,但係除此之外整體上成個坐墊係柔軟同埋面積大,得分方面係高嘅.
呢部PGO TIGRA 250 ABS 喺香港我覺得真係幾適合嘅,因為價錢經濟,佢有著150 cc 綿羊嘅體積,但係又有250cc引擎嘅馬力,平地台同埋DOHC引擎,馬力係好適合喺香港駕駛.經過一段時間相處之後,我認為佢係fit嘅,係唔錯嘅.
你話間唔中跑下長途,佢冇問題.係城市穿梭,見到骨位要攝入去都冇問題.擺下野,間唔中可能有個喼要放一放,佢平地台又幫到你.買外賣放上去就可以返到屋企嘞,咁所以 PGO TIGRA 250 佢會係幾適合香港地使用.
而家有啲新款嘅電單車基於環保嘅因素,有我哋普遍所講嘅引擎怠速啟停系統,當架車停定左嘅時候引擎就會停轉,從而減低廢氣排放,甚至乎可以做到適量嘅慳油,而Tigra250都有呢個名為”stop & go”嘅引擎怠速啟停系統,正常來講某啲品牌嘅引擎怠速啟停系統,架車停定而引擎就停止運轉,如果你要起步嘅話,只要輕輕扭動油門,引擎就會喚醒,架車就會向前行駛.
呢架Tigra 250 就會多一個安全措施,如果想要喚醒引擎嘅話,你就需要扣住牛角再扭動油門,引擎先會喚醒,呢個嘅好處係多一重保障,已慎防騎士未準備開車嘅時候,意外扭動油門.
另外就係呢套”stop & go”系統嘅開關掣,通常都會設置喺把手制盒上面,方便騎士隨時作出開關,例如迴旋處準備要出嘅話,若果”stop and go”系統着咗,突然間要把握時機起步,咁樣就會延遲咗出路口嘅機會,所以喺呢個情況下有時候騎士會將呢套系統關掉,而呢架Tigra 250嘅” stop & go “系統嘅開關掣設置在錶板上,若果要隨時關掉系統嘅話,就未必咁就手,需要時間習慣.
2022 PGO Tigra 250 ABS
規格表
引擎 四衝水冷雙凸輪軸DOHC單缸4活瓣
馬力:25.5ps/ 8,000rpm
扭力:24.5Nm / 6,750rpm
排氣量 251.3cc
車架形式 高剛性鋼管車架
傳動系統 CVT無段變速系統,乾式離合器
燃油供應 電子燃油噴注系統
前懸掛 33mm 正立前叉
後懸掛 單槍側置水平六連桿懸吊系統
輪胎(前) 120/70 -13
輪胎(後) 140/70 -13
前制動 267mm碟煞配4活塞輻射固定式卡鉗
後制動 245mm碟煞配雙活塞固定卡鉗
BOSCH ABS 10 防鎖死煞車系統保護
長x闊x高 2000x745x1280mm
最低離地距 370mm
座高 785mm
乾重 159kg


c: text/html

text:
全港8大鰻魚飯推介!$72大大份鰻魚飯,人氣港式蜜汁燒鰻魚
啖啖肉又香甜嘅鰻魚係唔少人至愛,今期介紹8間口碑唔錯嘅鰻魚飯畀大家,有傳統日式原條鰻魚飯,有街坊抵食店,亦有罕見啲嘅港式燒鰻魚,睇吓邊間啱口味!
梳乎厘鰻魚飯 Kome Kushi
鰻魚飯就見得多,梳乎厘鰻魚飯你又見過未?呢間位於赤柱嘅創意料理就將日本關西常見嘅滑蛋鰻魚配搭變成雞蛋梳乎厘加燒鰻魚,梳乎厘空氣感重蛋味香濃,燒鰻魚肉質嫩滑,啱晒相機食先呀.
家庭式日式小店 三河屋•尾張屋
一間口碑唔錯嘅家庭式日式小店,鰻魚飯係佢哋嘅招牌菜式之一,鰻魚燒得好香口,而且厚肉肥美,魚油味都幾突出,醬汁份量亦啱啱好.不過飯就有少少偏軟身,如果可以改善下就仲好呀,不過以$88呢個價錢嚟講性價比已經好高.
日本連鎖鰻魚專門店 名代宇奈備長炭燒鰻魚飯專門店
平價嘅日本連鎖鰻魚專門店,雖然主打平民化,但選材同製作方法一啲都唔馬虎.以備長炭燒鰻魚飯馳名,無論係鰻魚,飯,醬油定係炭都相當講究,鰻魚相當肥美,燒到有微微炭香.雙層鰻魚丼同鰻魚飯三食都係好受歡迎嘅菜單之一.
蒲燒原條鰻魚飯 秘
主打吉列牛嘅人氣日本烤肉店,不過佢嘅鰻魚飯都一樣咁出色同咁受歡迎㗎.蒲燒原條鰻魚飯鰻魚超大條,鰻魚彈牙而且好juicy,配埋餐廳自家秘製飯素,送飯食真係一流呀.
$72大大份鰻魚飯 立哥麵家
元朗一間深受街坊歡迎嘅港,日式小店,唔少人都係為個鰻魚飯去食㗎,因為只係$72就有大大份鰻魚飯!用價廉物美去形容呢碗鰻魚飯就最啱,鰻魚肥美,入口即溶,配埋滑蛋同醬汁一齊食,口感同味道都好豐富呀.
活燒蒲燒鰻魚飯 金鶴拉麵
雖然呢間店係拉麵店呀,但一樣都唔少客人去食鰻魚飯㗎~每份鰻魚飯都用上1/4條鰻魚,足足有半斤咁多.而且每日新鮮劏活鰻,再逐條起骨,鰻魚燒至焦香,一入油亦感受到魚油香氣,厚肉肥美,難怪咁受歡迎.
鰻魚朴葉飯 德美壽司
鰻魚愛好者必試,呢間嘅鰻魚飯先烤過再放上飯蒸,口感好滑嫩,完全唔腥.而且面頭鋪上朴葉加添咗成碗飯嘅香氣,醬汁味道恰到好處亦無蓋過魚味,珍珠米亦都好軟熟,粒粒分明,值得一試呀!
蜜汁燒鰻魚 源興美食
睇得多日式鰻魚,知唔知原來港式方法整鰻魚都一樣咁正!呢道蜜汁燒鰻魚用上大白鱔嘅靚腩位,油脂好豐富.而且師傅已經將鰻魚去骨,一入口外脆內軟,充滿魚香同淡淡蜜香,就咁食定送飯都一樣咁好味.

robotstxt: allowed

filter: keep


text:
維基導遊,係一個人人都可以編輯嘅導遊同埋旅行指南.大家唔使擔心維基導遊會被破壞,社群成員如果留意到就會幫手修復返啲界面.
維基導遊(wikivoyage.org)係一個致力創作部自由,完整,實時兼可信賴嘅世界旅行指南嘅program,由來自世界各地嘅維基導遊一齊幫手整理.維基導遊嘅server由維基媒體基金會負責運作,因此呢度同維基百科,維基詞典夾埋其他偉大嘅維基項目一樣,同属一個溫暖嘅大家庭.
讀萬卷書,行萬里路.旅行嘅趣味唔可以缺少分享知識嘅精神,呢個就係構築咗維基導遊嘅磚石.各位旅客喺街市中相遇,都會彼此交流返啲訊息,問下你係邊度人,我要去嘅地方有乜特色好玩嘅?我哋希望可以令成件事變得簡單,兼且允許其他人分享我哋嘅資訊,我哋嘅自由版權協議意味著你可以好廣泛咁傳播開去.維基導遊令旅途變簡單多啲——皆因佢係自由嘅.
每個朋友都可以自己寫導覽,只要你識得輸入法,你幾乎就可以無師自通.我哋會用返種叫做wiki嘅架撐(或者話係一樣手段,技術)畀任何網路用家可以創建,更新,編輯同埋介紹返本站嘅任何項目.我哋將所分享嘅知識碎片透過編纂,提取,一個個咁砌返成大家都會賞心悅目嘅專案.我哋都係同路前行嘅手足,我哋都係自己旅途嘅嚮導,但係等你在維基導遊上創建返一個界面,或編輯一個界面嘅時候,你會得到返助人為樂嘅喜悅,仲有自由分享知識嘅快樂.越多人「編輯」,維基導遊嘅前路就越美好.
咁樣你仲等咁乜咧?入我哋嘅網頁度搵返一個目的地,撳低「創建」或「編輯」,我哋相信,你就會對維基導遊產生巨大嘅影響啦.快啲嚟啦,等我哋一齊攜手開創返新嘅旅程!
呢度我哋仲記錄咗維基導遊嘅里程碑,我哋仲行咁好長嘅路.如果你係新豬肉,請勇往直前嚟幫下手.
維基導遊Edit
你了唔了解呢個世界最早到達南極嘅旅行者?佢哋點解加入咗歐內斯特·沙克爾頓嘅南極探險之旅?好似嗰次旅行所用嘅船名「堅忍號」(Endurance)所蘊含嘅意義一樣,呢個就係因為佢哋有著過人嘅毅力,而維基遊埠正正係需要咁樣嘅朋友,雖然唔使冒著風雪,抵受嚴寒,但係堅定嘅信條應始終伴隨着每位維基導遊.雖然維基導遊本身存在唔算好耐,但係我哋相信,每位維基導遊都係有著堅忍,耐心,善良等優點嘅人.如果要加入我哋,成為其中嘅一員,我哋希望你可以整一個自己嘅帳戶(都可以唔使),再搵自己心水嘅目的地,撳一下「編輯」,你就踏上咗維基導遊嘅旅程啦.祝你一路順風!


text:
2016年1月31日星期日
奇幻三部曲 - 首部曲中國神話
今日真係極度滿足到我依個影相控,多謝香港3D奇幻世界邀請,等我可以參加奇幻三部曲之首部曲 - 中國神話開幕禮,一次過同好多Sanrio朋友齊齊影相呀~
2016年1月30日星期六
極速狂跳彈彈床
小小豬一向都冇時停,最鐘意就係彈彈下,平日係屋企當然唔可以俾佢係張床做依件事,所以一有機會去到酒店依隻百厭豬就會跳不停就.
2016年1月28日星期四
韓國秋冬養生食療
淮山杞子螺頭煲雞湯
依排天氣凍凍地,最啱緊係飲啲滋補湯.剛好托好友買左啲靚靚螺頭,所以就煲返個淮山杞子螺頭煲雞湯啦~
2016年1月27日星期三
泰拳館?拳王泰國餐廳
卡通人物為主題嘅餐廳我就去過幾間,朋友仔係網上發現係銅鑼灣開左一間以泰拳為主題嘅泰國餐廳,相約齊齊去食餐飽又吹吹水.哈哈...有得去玩我當然樂意奉陪,所以今日又同大老細請假去輕鬆一晚啦~
2016年1月26日星期二
甜蜜蜜...西洋菜蜜
今日又學人煲新嘢,依個亦都可以話係有啲童年回憶嘅飲品,就係西洋菜蜜啦~
2016年1月25日星期一
櫻花水信玄餅
今日行上海街時終於俾我買到個波波粒冰格,所以就同小小豬一齊我想整好耐嘅櫻花水信玄餅嚟做我地嘅飯後甜品啦~
2016年1月24日星期日
勁失望的壹.咖啡店
依幾個星期小小豬都要去油麻地上興趣班,一上就嚟個半鐘,天寒地凍緊係唔好係街流連,所以就近近地係附近嘅餐廳食個下午茶餐啦~
2016年1月23日星期六
桑寄生蓮子紅棗茶
大家千其唔好俾我今日煲嘅嘢嚇親,桑寄生係對孕媽媽好好,我記得生完小小豬嗰幾日,老公都煲嚟醫院俾我當水飲.
當然今次煲一定唔係依個原因,因為桑寄生都仲有好多好處,冬天喝一碗桑寄生茶,可以行氣活血同滋陰養顏.所以趁今日凍凍地,煲桑寄生蓮子紅棗茶等自己暖暖身最重要~
2016年1月22日星期五
椰汁桃膠西米露
既然咁辛苦先買到桃膠,緊係唔好浪費,煲多啲等自己潤多啲嘛.係網上見到食個椰汁桃膠西米露嘅做法,見到好似幾簡單,加埋我又係一名椰子控,所以又嚟試下啦~
2016年1月21日星期四
情侶檔比卡超同你齊賀年@MIKIKI
今日帶左小小豬返學之後,我就快速咁飛去MIKIKI,因為有三位朋友仔等緊我呀~
2016年1月20日星期三
青紅蘿蔔印度椰子瘦肉湯
嗰日係果欄買印度椰子時,店長姐姐俾左幾個印度椰子嘅湯水食譜俾我,既然買左咁多粒返屋企,緊係密密煲佢唔好浪費嘛,所以就買齊材料,煲返個青紅蘿蔔印度椰子瘦肉湯潤返下先得~
2016年1月19日星期二
體操初體驗
天氣唔好真係邊度都冇得去,唔多願留係屋企嘅兩母子,幾經辛苦終於說服老公,帶我地近近地去一轉MEGA BOX行下.就係依一個唔覺意,小小豬又有一個新體驗,去體操初體驗呀~
2016年1月18日星期一
蘋果桂圓燉桃膠
依排係FB啲煮食版都俾桃膠洗版,又平又滋補嘅嘢當然係勁想試,不過搵左好耐都買唔到,終於今日行過俾我買到啦!
第一次試整都唔打算太花巧,利用屋企嘅現有材料,整依個蘋果桂圓燉桃膠啦~
2016年1月17日星期日
印度椰子栗子瘦肉湯
早係幾個月前煲過印度椰子清潤湯之後(按此重溫),真心覺得係好飲,所以成日都想買嚟再煲過.終於我今日買到又平又靚嘅印度椰子,所以就即刻去買材料,煲依個印度椰子栗子瘦肉湯啦~
2016年1月16日星期六
澳門親子之旅:華納滿Fun童樂園
2016年1月15日星期五
澳門親子之旅:新濠影匯 + LUNCH BUFFET
2016年1月14日星期四
澳門親子之旅:大三巴+ 豐富晚餐 + 新濠影匯
我地係科學館開心玩樂之後(按此重溫),我地就出發去大三巴匯合小小豬舅父仔去食晚餐.
去到大三巴第一個目的地就當然係我恨嚟好耐嘅HELLO KITTY專門店啦~
2016年1月13日星期三
澳門親子之旅:暢玩澳門科學館
難得舅父幫小小豬搵到勁優惠嘅酒店等佢可以去跳床,所以我地就偷雞放多兩日去渡假啦!(我地返左四年學都係第一次,所以都唔係好過分啫...哈哈哈)~
2016年1月11日星期一
稻香飲食文化博物館
2016年1月10日星期日
杞子圓肉菊花茶
早幾日去藥材店買材料煲蘆根薏米雪梨水時(按此重溫),我都買左少少菊花諗住煲小小豬至愛嘅菊花茶.店員就教我加埋杞子同圓肉一齊煲,可以好味啲之餘又可以對眼晴好,所以就嚟煲依個杞子圓肉菊花茶啦~
2016年1月9日星期六
自家制 - 神奇冷靜樽
前幾日唔覺意睇到有個網站教整神奇冷靜樽,睇落又幾啱小小豬用,見屋企又有齊依啲簡單材料,所以就嚟同小小豬整返個嚟訓練/玩下啦~
2016年1月8日星期五
蠔油冬菇炆鵝掌亦
元旦日,又係我扮偽大廚時間,因為約晒所有家庭成員返爸爸屋企食晚餐嚟個小慶祝.
今次應要求煮左一個充滿回憶嘅餸,幸不辱命...我都算成功煮左依個蠔油冬菇炆掌亦~
2016年1月7日星期四
蘆根薏米雪梨水
31 DECEMBER 2015(THU)上星期我煲烏卒卒嘅三棗茶(按此重溫)俾小小豬飲嘅時候,佢問我幾時有靚顏色嘅涼茶飲(哈哈哈...總之唔係黑色佢就話靚呀).既然佢有要求,就等我煲過蘆根薏米雪梨水俾佢飲,滿足一下佢啦~
其實我最初都係只係打算煲用薏米嚟煲雪梨水,正當我去藥材買材料時,店員就叫我打埋蘆根,銀花同甘草一齊煲,有清熱袪濕同埋潤肺生津等功效,而且仲話對濕疹好好,可以清下啲內熱添.一聽到話對濕疹好,緊係即刻執返份材料返屋企煲啦!
材料就有雪梨四個,蘆根,薏米,銀花及甘草.基本上所有材料係藥材店都可以買到,只需要同店員講有幾多人飲,佢就會執所需份量,我三人份量都只係$15~
雪梨洗淨去核切塊~
所有材料要浸洗半小時~
將全部材料及1L水放入煲內~
待水滾後轉用慢火煲約1小時,咁就煲好啦~
待涼後入樽,就可以飲得啦~
蘆根我之前都煲過,所以都知道有少少庶味,今次加埋雪梨一齊煲,甜甜地又幾好飲,小小豬都飲得好樂意添~
店員仲教我依個涼茶可以清臟腑熱,如果準備接種預防疫苗嘅小朋友服用,咁就可以可減少打針後不適.不過.....藥材依方面都係好因應個人體質,所以記得煲之前了解下自己,或者問下相熟藥材店職員,依個藥方啱唔啱飲呀!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!
2016年1月6日星期三
試用:V10Plus 深層保濕凝膠
30 DECEMBER 2015(WED)聖誕節嘅時候唔止小小豬有禮物收,就連我都有得收禮物呀!多謝Petit Bonheur為我送上V10Plus 深層保濕凝膠,等我又可以扮靚啦~
V10Plus個名我都聽過好多次,好多朋友都話佢嘅產品好用,尤其係佢啲保濕精華,聰到都好想試呀!
估唔到我一有機會就可以試用到佢最新推出嘅V10Plus 深層保濕凝膠,真係超興奮呀~
V10Plus產品係由日本製造,完全好放心使用啦~
今次依個V10Plus深層保濕凝膠可以話係保濕系列嘅加強版,水解藍色龍舌蘭莖提取物再配合蘆薈精華同埋香橙果提取物,可以達至高效保濕之餘,並有助於保留肌膚水分.
質地呈透明啫喱狀,感覺軟軟柔柔的,而且沒有任何味道,都幾舒服呀~
非常容易推開,皮膚都好快吸收,最好就係唔會覺得油油膩膩嘛~
基本上由我一收到支產品開始,我就好乖乖咁每日早晚使用,我都差唔見用晒啦~
本身我皮膚都好容易呈現缺水嘅狀態,用左依個之後,明顯甩皮情況係減少左,同埋乾紋都少左.最令我驚喜嘅係當我第二朝一起身,面都未洗都會覺得皮膚仲係KEEP到滑滑般,我估應該係保水鎖水起的作用吧!
More Information :
Petit Bonheur online store
Website:http://www.petitbonheur.com.hk/
Facebook:https://www.facebook.com/PetitBonheurOnlineStore
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!
2016年1月5日星期二
超盡興的東華慈善嘉年華
30 DECEMBER 2015(WED)繼上星期我地去左暢遊AIA 歐陸嘉年華之後(按此重溫),今日我地再接再勵,相約仁叔叔同SY哥哥去東華慈善嘉年華大放電呀~
一入到場兩位小朋友就已經急不及待咁話要咩...傾下玩邊樣先,就咁睇地圖又真係幾多嘢玩,難怪佢地要傾咁耐~
不過....其實我地兩個大人一早已經決定左,第一時間就係去挑戰「超級紐約滑梯」呀!
之前睇宣傳介紹話要高過120CM先可以玩,所以我地仲傾好左分批玩,以便睇住兩個小朋友.點知原來係可以同小朋友坐埋一齊瀡,我當然係非常樂意依個安排啦~
其實整個滑梯都有差唔多六樓嘅高度,坐係上面等瀡嘅時候都有啲啲驚,不過玩落又真係唔驚,因為過左第一個波浪之後,過左嗰一個離心力之後就完全唔驚啦~
睇小小豬笑得咁開心就知有幾好玩啦~
依個唔識驚嘅小小豬仲話要陪仁叔叔玩多次,所以佢又可以連玩兩次,都真係興奮到頂點呀!
之後我地就轉戰大型彈彈,其實依個彈彈床同我地之前去Sanrio Family Sports Day玩嗰個應該係完全一樣,唯一唔同就係今次只可以小朋友入內玩.
有得自由地任跳入爬,兩位小朋友緊係勁開心啦~
仲要有「陀飛輪」做背景,係有氣勢啲呢...哈哈哈~
之後我地轉戰「纽约滑梯」~
依個可以話係小小豬期中一個期待遊戲,因為佢啲PEPPA PIG其中一個故事係有玩依個,所以佢要同PEPPA齊齊玩,依個又點會難到唔識驚嘅豬仔呀~
一連玩左幾個刺激遊戲,係時候文靜啲啲,坐下船仔啦~
再去玩幾個攤位遊戲,當然....我地又係失敗,嬴唔到獎品啦~
小小豬見到個轉轉鞦韆又話想玩~
不過我有理由相信佢係因為有隻BEAR BEAR陪玩先想玩,依個傻豬仔初時仲扶住BEAR BEAR一齊轉,最後負責姐姐開咪叫佢放開公仔先肯放手呀~
見到咖啡杯當然又想玩啦,今次仲係可以大人陪,我又借機玩下先.不過....原來同迪迪尼嗰個係唔同,只可以圍住轉,唔可以自轉,當場........有啲啲失望添~
場會中有一個哥爾夫球場,雖然兩位小朋友都唔識玩,不過我就建議入去玩轉,亂咁嚟試下等佢地接觸哥爾夫係乜東東都好呀~
小小嘅沙地,佈置成海賊模樣,依難度分大約十級有十個洞.一如我所料....小小豬都係亂咁嚟,最後仲索性用手入洞,真係俾佢激C.不過算啦,見兩個小朋友都玩得咁開心,小小豬跟住SY哥哥玩完一轉又一轉,所以放過佢啦~
最後我地就去小小豬嘈左好耐要去嘅「兒童創意動感區」,因為榻整個場地都係可以駕車,啱最車仔控嘅小小豬呀!
基本上之前玩嘅遊戲都唔係點要排隊,今日唯一大排長龍嘅就係依個小小賽車手,我地排左差唔多半個鐘有多先可以玩到呀~
渣住部電動車圍圈行大約六分鐘,唔知係唔係因為DADDY關係,小小豬特別鐘意渣車,佢仲渣得非常安全.......好慢呀......哈哈哈~
另一個小小豬樂而忘返嘅地方就係依個HotWheels鬥車場,只要俾$50入場就可以拎一部HotWheels車仔份入面任玩一個鐘~
場內最特別係有一個高天台,等小朋友將車仔衝落去,睇下邊部HotWheels最利害.小小豬來來回回都走左唔知幾多次,平日叫佢執嘢都冇咁快,一見部車仔衝左落地就極速咁落嚟執~
另外都有好多唔同大小嘅HotWheels小裝置,俾小朋友們鬥車一番呀~
場內都設有啲小凳俾小朋友企高玩,又幾貼心哦~
兩位小朋友唔覺唔覺係入面又玩左差唔多一個鐘,所以話...車仔對小朋友(尤其男仔)嘅影響力真係唔可以睇少呀!
又俾小小豬見到遠處有得玩渣車車遊戲,雖係只係較輕量級嘅豬仔車,不過小小豬都一樣玩得何其高興呀~
嘉年華又點少得充氣遊戲呢,小小豬又點可以唔入去玩番轉~
玩左成日刺激嘅遊戲,最後一樣玩靜靜地嘅「MegaZoo」啦~
入面有個大型嘅積木池俾小朋友任玩,佢地仲好細心設有兩個場地,咁就可以將大小朋友分開玩,安全啲嘛~
另一個大池就真係幾大,真係完全任玩.而且仲有哥哥姐姐陪你玩添~
今日場內哥哥仲教小朋友砌蝴蝶添~
其實係因為有一個砌積木比賽, 既然一場嚟到當然又玩下啦~
估唔到依個「兒童創意動感區」我地一玩就玩左差唔多三個鐘,真係由天光玩到天黑,小小豬話係入面玩得係最開心呀~
其實我地今日睇見東華慈善嘉年華都仲有好多遊戲係準備緊,好似小小豬想玩嘅過山車同埋碰碰車都未開,加上今日佢又係「兒童創意動感區」玩得咁盡興,所以應該會係三月尾嘉年華結束前,同小小豬再入嚟玩轉啦!
**我地嘅FACEBOOK FAGE,唔知大家LIKE左未呢?**
小小豬的成長日誌
大家一齊嚟交流下煮飯仔及去玩嘅親子樂啦!


text:
14 OCTOBER 2018(SUN)
十月真係小小豬嘅開心月(因為有得去玩嘛),今次就同小小豬齊齊入去海洋公園玩「哈囉喂全日祭」.其實今年海洋公園哈囉喂節目真係好豐富,既有一系列表演同鬼屋之外,當然唔少得同Sanrio HELLO-ween party,真係可以話玩足全日,依個爛玩豬玩得超級盡興.
亦都因為係非常好玩,我都影左好多相同片,所以就先分享小小豬同啲鬼鬼玩嘅分享啦~
小小豬一入到園就見到南瓜汽球姐姐,依個時候就當然係乖乖排隊準備同姐姐玩遊戲拎汽球啦~
睇見姐姐三兩下手腳就為小小豬整好南瓜權仗,係咪好靚呢~
老實講,海洋公園嘅鬼屋一向都係迫真見稱,所以怕驚嚇嘅我就真係唔敢入去.不過為左照顧小朋友同好似我咁驚青嘅大朋友,佢地都有兩間日間鬼屋俾我地感受下.
我地就先入第一間嘅「妖怪大捕手」玩啦~
係用手機配合射箭,再透過AR技術係場內射殺妖怪.但係玩樂中唔可以拍攝,所以就唔可以同大家分享,不過小小豬話好刺激好玩~
場外仲有好多鬼鬼同大家玩遊戲兼影相呀~
之後我地就去睇「冥府有囍」~
其實初時都以為係啲驚嚇嘢,有一刻唔敢入去,但原來一個舞台表演,有雜技表演...跳舞....仲有好攪笑嘅互動,睇得全場勁開心呀(唔劇透了,等大家親身入場感受啦)~
入嚟海洋公園就當然要嚟探下啲小動物,係入企鵝館前見到萬勝節打扮嘅白狐,當然要集郵啦~
佢地仲有一個「哈囉喂動物大搜查」活動~
係海洋奇觀,熱帶雨林天地及冰極天地動物展館增添左啲哈囉喂特色嘅動物展板,睇完之後蓋印仔就玩得啦~
之後我地就去另一間日間鬼屋「古靈精怪馬戲團」~
入面一啲都唔恐佈,啲表演者仲好歡迎同大家影相,見到有小朋友同行仲會邀請佢地一齊玩添~
小小豬由初時拖住我地行,到之後自己一支箭咁去下一個場景玩,入面玩得不知幾開心,所以......強烈推介大家一定同小朋友入去玩返轉呀~
之後我地就沿途繼續玩機動遊戲同睇動物,周圍都有好多鬼鬼同大家玩呀~
鬼鬼又點止得咁少,真係行去邊都總有好幾隻係你身邊.不過有啲就真係極度像真,小小豬話只係鐘意同可愛嘅鬼鬼玩,所以揀啱可愛嘅先行埋去玩兼影相啦~
係園內嘅指定時間同地點都會有好多唔同主題嘅嘩鬼街頭表演,係我地準備行去玩過山車時就剛好有「地獄火舞台」表演,咁精彩嘅拋火雜技我地就當然要停低欣賞啦~
仲有成班嘩鬼跳街舞添~
唔覺唔覺原來我地都玩左成日,小小豬話超級好玩,仲不停大讚自己好叻仔入到鬼屋(日間鬼屋都唔驚就係度扮勁...哈哈哈),真係俾佢激C.
臨走時佢仲約表姨同姨姨明年一定要再嚟「哈囉喂全日祭」,仲話到時一定要玩埋五點後嘅"堅"鬼屋.我就當然係.....聽住先啦,出年哈囉喂先開估佢夠唔夠膽啦...呵呵呵!


text:
香港人壓力大,陀B都好似要特別小心咁
-
debbieling last edited by
啲人成日話香港人生活大壓力,飲食又唔健康,好容易有啲病症係隱藏咗,所以自己而家有咗好多野都特別注意
因為啲人成日講媽咪陀B時情緒唔好係會直接影響BB
唔係講笑,有咗之後情緒係真係容易啲波動,又容易亂諗野,前排去照BB我已經好驚,擔心照到啲咩問題出現,好彩就無事
而家出街都好小心翼翼,我都FEEL到自己好誇張,但放心唔到............
-
jadelam last edited by
放鬆啲啦!!你情緒唔好除咗影響BB連自己都會有影響
-
kawaill last edited by
有咩記得搵老公傾,唔好自己收收埋埋亂諗野,一陣有抑鬱架
-
Karlichan last edited by
雖然壓力都好大,但系宜家有咗BB就要專心養胎啦,唔好捻到咁誇張啦
-
ladyme last edited by
我果時有咗都好驚心BB有事,所以同BB搵定好多保障,除咗保險我連代謝病都同佢CHECK埋,心安理得!
-
Mother of 3 last edited by
其實B係你個肚好安全,記住要定期檢查B的健康就得,即係超声波下佢
-
yinyincchow last edited by
我都有同BB CHECK代謝病,之後我同啲朋友講原來好多人都唔識,我果時都係BB展見到安康X有介紹,見佢上門收集小便服務幾方便
-
Anonymous last edited by
放鬆下啦樓主,情绪差個B會冇咁聰明.冇科學解釋,但係係统計發現
-
aikoko last edited by
yinyincchow said:
我都有同BB CHECK代謝病,之後我同啲朋友講原來好多人都唔識,我果時都係BB展見到安康X有介紹,見佢上門收集小便服務幾方便
乜依嫁可以上門收小便樣本咁方便咁好架
對大肚婆黎講又幾方便喎


text:
意甲呢幾周賽事有好幾場戰果都喺莊家掌握之中,淨係嗰啲熱到離晒譜嘅和波盤口,我求大俠都喺度提醒大家好幾次要吼實.呢個禮拜繼續要信盤口,好似摩德納對國米又好大機會和局,而里賈納主場更似乎穩勝已封王嘅祖記㖭!
摩德納今日主場對國米,和波又試得番一賠一嘅分頭;近幾個禮拜,有好多場意甲波都出現呢種情況,結果真係和局,唔到你唔信!
今日重有一場比較令人意外嘅盤口,就係里賈納主場對祖記.主隊贏波賠率得嗰一點六倍多啲,捧祖記W就有成五倍分頭,好吸引啫!但係里賈納前鋒邦拿素利賽前話「好有信心」贏得,呢啲隨時真係內幕料!你知啦,意甲波古怪多多,既然之前話要和嘅比賽就真係和波,唔排除真係有人操控戰果,咪盲目捧強隊呀!
馬田斯貪玩累事
國米今屆真係黑過墨豆,前鋒馬田斯話前幾日對AC時扭傷背部,今日作客摩德納要缺陣.唉!國米冇咗韋利已經唔多掂,傷愈復出嘅基斯普又麻麻哋……馬田斯,唔好話我求大俠唔提醒你,你受傷原因可能同你嗰日對AC入咗波後係咁打觔斗有關,真係「戲無益」呀!
科拿獨自提早開操
踢完成個球季,啲球員都希望利用唞暑期間去玩吓.不過曼城嘅科拿就被領隊基瑾下令,要佢提早開操.難得科拿又應承喎,不過佢呢兩季又真係無晒以前喺利物浦時嘅射手風采,重愈踢愈沉.呢次當為自己又好,為報知遇之恩又好,畀我求大俠都唔介意啦!
遼寧小心玩殘李鐵
李鐵已經返咗祖家,東亞盃推遲後就喺屋企休養.佢同「拖肥糖」嘅借用合約完咗,𠵱家屬於遼寧嘅球員,會方有人諗到如果甲A六月初重開,不如搵佢踢幾場谷吓入座率.不過李鐵當然想休息吓啦,我求大俠都勸遼寧唔好整殘佢,否則傷咗更加唔使同愛華頓傾長約.
英國莊家烏龍益球迷
喺八月香港賭波規範化,不過馬會千祈唔好好似呢個英國莊家咁烏龍.英國球迷加利喺季初用二百鎊(約二千四百港元)買愛隊洛達咸成功留喺甲組,本來賠率得兩倍,但同佢接洽嘅莊家助手竟然畀咗洛達咸奪標嘅六十七倍賠率佢;莊家初時唔認數,但由於佢哋白紙黑字寫低咗,惟有派彩,令加利淨賺一萬三千二百鎊.
富咸請高文勝在慳
托比慕拿雖然喺季中畀利華古遜炒咗,但上屆幫利華古遜攞咗三個亞軍,算有知名度,所以佢對富咸寧願搵冇教波經驗嘅高文做領隊都唔搵佢,覺得好冇面.計我求大俠話,富咸主席阿法茲耶係個生意人,既然有得揀,梗係揀人工平一截嘅高文!
逢周六,日見報


text:
叫左野先有一碟包送過黎,雖然一早知佢有包送,但無諗過係咁多同咁大舊,即時覺得叫左0既野會食唔哂!不過都真係唔錯,幾好味呢!
睇食評知佢大碟,但無諗過大碟到咁,一黎果陣同老公都嚇親,感覺上飽左一半囉!不過真係唔好講笑,個蟹肉份量真係算多,同埋真係叫有蟹味,我都覺得呢樣係算難得,真係好多地方0既蟹肉後無味架!
鮮蝦天使麵,睇落細細碟,但散開左原來份量都唔算少,雖然得兩三隻蝦,但上面果隻大蝦都好好肉地,我個人覺得價錢唔算真係太貴,當然亦唔可以叫平囉!不過黎得呢d餐廳食,都會預左一碟野要成百蚊啦!我覺得呢碟angelhair都整得幾好,幾入味同埋唔會太軟,老公都話唔錯.
呢個係老公要0既羊架,要左七成熟,全晚最貴0既一道菜,得三塊,不過肉質真係唔錯,同埋都無煮到over左,佢伴住上果個薄荷醬我覺得好好味,個焗薯都好味呢!
Banana Pie,好好味,25蚊大大件好抵食,不過略嫌底層有d過甜!
真係好香香蕉味架!
呢個係香蕉朱古力蛋糕,伴住果個雪糕好味,最面果層朱古力好正,個蛋糕都唔錯,但就好漏囉!
呢餐食左唔駛四百蚊,同我預計差唔多,真係飽到幾乎行都行唔郁,但都買左幾個飽聽日做早餐,因為實在太精美.另外,佢 d cake 真係好靚,就算唔黎dinner,我都一定會再黎食cake,哈!如果真係再黎dinner,一定唔會再叫咁多樣囉!我同老公兩個係咁叫住飽,哈!
今晚仲行左陣,買左件t-shirt同件恤衫送畀老公,我自己都買左兩三件衫,非常開心滿足.
老公,生日快樂!祝您開心健康!凡事順利!


text:
AcrobaticDance5880
睇下佢d thread history就知佢係咩人
睇嚟係Lithuanian?
但係睇返原本個post其實係合理
原來講緊只係見咗面一堂, 根本唔係好關英文事, 正常外地學生第一日第一堂喺新環境都係混混噩噩 shell shocked
若果佢英文唔係流利同時間佢本身係東歐人英文又係麻麻地咁就當然係令到情況更加差, 已經唔使講有啲人本身係比較內向
我都試過有學生係咁, 甚至試過有個日本人已經係第二年(但係小學部升中學部所以對佢嚟講都係新環境)即係唔係完全冇基礎啦, 但係佢日日都話自己唔識英文問佢任何問題直情會喊. 呢啲同啲幼稚園小朋友一樣可能第一個禮拜日日會喊話要見阿媽咁樣咋嘛
我亦都試過有個日本人學生我哋過咗幾年之後嘅判斷係佢根本就係鬥氣因為佢由始至終都唔想離開日本. 佢一路扮唔識講英文然後日日淨係同日本人傾計, 之後我發現佢係日本民族主義者, 個筆袋放住日本軍國主義旗, 問佢將來想返咩工佢同我講會想做日本手工藝品, 話畀佢聽就算唔理英文成績佢其他成績太差佢都係要留班, 佢淨係同我講但係音樂嗰個a係咪都計數. 我哋一開始都係唔知第一次開始諗係見家長然後發現佢老豆英文lark lark聲(其他唔識英文嘅日本同埋其他國家學生通常啲家長嚟到反而係要個學生幫佢翻譯)
而且去到最後大家諗住去玩過igcse制度睇下可唔可以爭拗到幫佢攞accommodation, 正常真係有特殊需要嘅學生無論係佢哋本人定係佢哋屋企人一開始一般都係覺得好難接受要好長時間先至肯做測試呢啲. 但係佢一聽到有機會可以咁做就即刻雙眼發光轉個頭就做咗測試
但係無論點都好一個老師第一日第一堂係一班人裏面接觸第一個走入新環境嘅學生百分百冇可能可以理解到佢究竟遇到咩問題


text:
姜濤 在《2021年度叱咤樂壇流行榜頒獎典禮》蟬聯「我最喜愛的男歌手」,又憑《Dear My Friend,》奪得「我最喜愛的歌曲」,他今日到商台節目《叱咤樂壇》接受謝茜嘉訪問,問到如何慶祝,姜濤說:「 完咗頒獎典禮,第二日就係MIRROR MV嘅拍攝日,嗰日難得食足三餐,我當慶祝咗!平日會計住計住,嗰日花姐都覺得我好誇張,對我嚟講,人生除咗音樂之外,第二重要嘅係食嘢.」
姜濤蟬聯「我最喜愛的男歌手」,他說:「 完咗頒獎典禮,第二日係MIRROR MV嘅拍攝日,嗰日難得食足三餐,我當慶祝咗!」
姜濤今日到商台節目《叱咤樂壇》接受謝茜嘉訪問.
之後姜濤親述第9胎《
鏡中鏡》誕生過程,他說:「其實入咗行冇耐,就漸漸擔心日後嘅路,除咗可愛或者得意形象之外,我仲有好多面未俾大家睇到,尤其是過去呢一年,慢慢質疑自己,因為外界都有好多質疑,尢其是上年攞咗『我最喜愛的男歌手』之後,更加多外界質疑,連自己都開始懷疑自己,到底我有乜嘢可以俾到觀眾呢?上年年頭,情緒一度好差,外界嘅聲音啦,自己內心對自己嘅聲音,身邊又發生好多事情,令自己覺得好似唔知自己做緊啲咩,我第一步解決嘅問題係,希望將真實嘅自己話俾大家聽,我係個咩人,將呢個攞出嚟之後,無論大家鍾意唔鍾意都好,起碼自己問心無愧!」
姜濤親述第9胎《鏡中鏡》誕生過程.
姜濤指《Master Class》這首歌是一種反擊:「其實由年頭做咗《Master Class》之後,呢首歌係講反抗同反擊,比較衝動去做呢首歌,呢隻亦係攞完『我最喜愛的男歌手』之後出嘅第一首歌,有少少衝動同埋唔成熟,因為有太多個人嘅情緒,本身《鏡中鏡》呢首歌本來諗住喺《Master Class》出咗之後第二首歌,但當時冇咁完整嘅概念,因為想用更強硬嘅字眼去攻擊人,攻擊番攻擊我嘅人,第一想解釋,第二想反擊,冇咗第三共存嘅階段,其實《鏡中鏡》仲有一個階段係,係希望同呢啲嘢去共存,經過一年之後發覺,呢啲嘢係無止境,所有嘅聲音咩都好,只要你喺呢行就一定受到質疑,呢個係必然,所以你冇辦法同大家對抗,不如嘗試帶住呢啲聲音行落去!」
《鏡中鏡》MV.
謝茜嘉問:「你最介意人哋話你咩?」姜濤話:「冇話最介意人哋話乜嘢,話乜嘢都有,會話:『你成日拍咁多廣告,你都唔係歌手嚟嘅!』類似種種嘅聲音都會令自己開始質疑自己,好彩後來內心另一個自己同自己講:『你冷靜啲先,一定仲有解決嘅方法!」姜濤之後寫了千字文給填詞人小克,訴說自己的感受:「嗰排有睇小克嘅書,都了解到小克老師嘅詞,佢所描述嘅嘢唔單只係市面上情歌咁簡單,佢可能係追尋緊人生更加多嘅意義,佢厲害到會解釋埋宇宙嘅定義,其實人生仲有好多事情去發掘,唔需要停留喺呢啲咁小嘅事情入面,所以我睇咗個本書之後,就覺得下一隻歌就搵佢寫.」他又說:「 呢隻歌雖然話係答案,準確啲來講係俾咗方向,唔會出咗呢隻歌之後,大家嘅抨擊會停止,但要自己內心嘅聲音嘗試同佢哋共存,我再次面對呢啲聲音嘅時候到,都會一笑置之!」
姜濤之後寫了千字文給填詞人小克,訴說自己的感受.
小克的書牽涉很多因果,前世今生,問姜濤相不相信前世今生,他說:「 我以前唔信嘅,但最近都研究好多佛學嘅嘢,自己無啦啦會睇吓《莊子》,《老子》,所有一切嘅嘢,因為人與人之間都有一種緣份,我今日行到呢一步,都唔係淨係靠自己嘅努力,冥冥中都有啲力量幫我.我都好想知我前世係咩,其實我喺呢一世都有好多莫名其妙嘅記憶,唔知點解我心目中有個密碼,我所有嘅銀行帳戶都係用呢個Password,但嗰個密碼唔係有意義,唔係我嘅生日,我估係前世用開嘅密碼,真係好神奇!」
姜濤很想知自己的前世是甚麼.
現在如何看藝人這身份呢?「三年後我覺得對artist有更加多嘅責任,不但喺唱歌方面邊,你嘅生活都要帶俾人哋更加多嘅訊息,例如其實我哋嘅粉絲一直以來幫我哋做好多善事,我哋當然都呼籲粉絲做善事,但我哋本身都要做多啲善事,我都有同花姐講話嚟緊俾我默默地去試吓做義工,希望用自己嘅力量去影響更多人!」
至於人生目標,他說:「之前話25歲退休誇張咗,依家冇話諗住幾多歲退休,一切順其自然,人生冇話一定嘅,可能下年,講笑,其實依家嘅我唔夠膽講有咩追求,我希望我嘅價值係離開呢行之後,大家覺得姜濤係一個幾好嘅藝人,希望離開嘅時候,大家記得我係姜濤,唔係姜B!」
監製Edward Chan大讚有親和力
今年奪得「叱咤樂壇監製大獎」的Edward Chan, 由姜濤第1胎《一號種籽》到第9《鏡中鏡》都有份監製,對姜濤有一定了解,Edward Chan昨日接受同一節目訪問.
今年奪得「叱咤樂壇監製大獎」的Edward Chan, 由姜濤第1胎《一號種籽》到第9《鏡中鏡》都有份監製,對姜濤有一定了解,Edward Chan昨日接受同一節目訪問,就大讚姜濤是一個好特別的藝人,而且很成熟:「好似 《Dear my friend,》呢件事,我係知個不幸,佢本來要錄音,但佢經理人通知錄唔到,一路我都唔知咩事,後來佢返嚟錄音都冇講過,好成熟咁處理.喺個部分完結嘅時候,佢就同我講想做首歌送俾朋友,佢問我好唔好,我話諗吓先,後來我哋擺低咗呢件事,但係大家感覺都係不如都做啦,我嘗試幫佢搵旋律,冇Official confirm過做,我之後send咗啲旋律俾佢聽,姜濤話幾好喎,不如就講呢個topic啦,好自然咁做咗出嚟,我會感覺到喺呢件事上面,佢處理緊個傷痛,係一個好成熟嘅做法,我覺得以一個二十幾歲嘅後生仔來講好難得!」
監製Edward Chan大讚姜濤有親和力.
Edward又說:「其實阿姜都幾容易捉嘅,佢唔會修飾自己嘅情緒,但佢會好專業咁完成佢要完成嘅嘢.」謝茜嘉問:「作為監製嘅你有冇俾人姜濤電過?」Edward說:「其實佢確實好吸引人,佢嘅吸引來自佢嘅親和力,我覺得佢入面好大,佢藏咗好多嘢,佢有好強烈嘅親和力,我嘅family ,佢有時會喺studio見到,佢會對佢哋好好,而我嘅family覺得佢好吸引,想同佢傾偈,佢都好好.喺演藝方面,佢好清楚自己想點,同一時間佢好有決心去做嗰件事,你只會想盡自己嘅能力,幫佢達成心目中嗰件事.」


text:
唔知點解咁快又來m,前幾個月一段時間叫準,最多早遲五日左右
上個月19號係來m第一日,大約來左6日,量正常
但今個月9號見到少少血同埋個胸有啲漲痛,第二日就見到來m,可能來既量比較少,無谷住谷住,無點腹痛,以前來既話會有
究竟係叫做正常,定要留意下之後個期點再睇醫生?
因為9號之前一個星期飲密左涼茶(鴻福堂一支支個啲)同豆漿,唔知關唔關事
自己就放緊假,心情無話好緊張,又無捱通宵同失眠
屋企人話如果下次來m時間短,就要睇醫生check下
所以擔心自己係咪子宮有問題🥲
同埋上月19號來完之後,天氣熱食多左刨冰雪糕,唔知都關唔關事.
本身自己手腳冰涼,雖然未睇過中醫,但似係寒底,唔知咁樣有無關係
Hello~多謝你嘅發問
首先,都要同你解釋返,其實月經嘅出現並冇一個特定嘅時間,因為月經本身就可以比好多唔同因素影響到,例如:荷爾蒙失調,生活習慣,飲食習慣,情緒波動,生病,服用藥物等,甚至有時一啲我哋冇留意到嘅事件,都有機會係影響到月經出現變化嘅原因.所以並唔係每個月嘅月經都係準時嚟先叫正常.
另外,都想問吓你最近有冇服用事後避孕藥?因為事後丸含有高劑量荷爾蒙,有機會令下次嘅月經提早/延遲.所以如果你因為服用過事後丸而令到你嘅月經提早,都屬於正常情況,可以唔洗過於擔心.
都見到月經提早令你覺得擔心,都不妨去搵醫生做一個詳細嘅檢查.即使最後結果係冇事,都可以令自己覺得安心啲!你亦可以考慮去家計會嘅診所或者搵其他婦科專科醫生做檢查.如果月經出現嘅時間令你覺得困擾,你都可以考慮吓需唔需要叫醫生就住你嘅身體情況去比一啲事前避孕藥,幫你調理好你嘅生理周期.希望以上嘅回覆可以幫到你~
(Intern同學 Nicole)
無食避孕藥,期間亦無任何性生活
之前經期都無突然咁早就來,所以比較擔心
見到你提及嘅情況,可能飲食習慣嘅轉變令到月經提早嚟.可以觀察多幾日,如果月經仲未嚟再加上身體有其他不適嘅話就盡快去睇醫生啦


text:
經過一連串既Facebook洗板,榴槤BB終於到我啦:)
是咁的,食野對我好重要,我雖然唔係瘦,著衫硬係BI咁少少肉,但從來無嗌過要減肥,皆因「肥」係唔會死既,但無好野食,我係死梗.
榴槤我唔算太好,但有次去旅行食過一次貓山王就上癮了!!!
但原來而家上網有得訂,仲直送到家,等呢個榴槤搞到我流足成星期口水呀XD
原個樹上熟既極品榴槤貓山王,原個直接抽真空保鮮包裝,急凍處理直送香港.
密封包裝,包住個時係完全無味,送去公司都唔怕俾同事知.
平時香港食到既通常係泰國榴槤,未熟就收割,運送期間用化學物質催熟.
但馬來西亞既貓山王係唔可以用呢個方式催熟,係每日早上清晨時分,要等樹上完熟既榴槤自然落果先可以收集XD
加上貓山王嬌生慣養,極易受大雨天氣影響,產量好少,極罕有.
咁味道上當然有差別啦.
我人生中第一次開榴槤,真係為左食,可以去到好盡XDD
係榴槤底搵5條線,順住切.
我屋企連菜刀都無^^"
是但搵把切肉刀就照劈都OK喎XDDD
幾成功XDD
我唔客氣啦!!!
呢到我一個人食哂,岩岩好當一餐XDDD
我認我都幾大食,2-3個人分啦,就差唔多啦.
「榴槤 BB」直接從自家果園精心培植挑選,全部係廿多年老樹榴槤,比一般幼樹既榴槤味道更有層次,肉質飽滿,仲勁勁勁香>v<
甘甜得黎帶微苦,肉質軟到好似食緊雪糕,但同時可以拉絲.
食完成晚都俾榴槤味圍住,訓教都覺得自己食緊榴槤呀!
有興趣就快D訂啦!手快有手慢冇!


text: 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家 鞍山锅炉风帽-鞍山炉排片-鞍山省煤器管-鞍山锅炉炉排-鞍山链条炉排厂_鞍山链条炉排厂厂家


text:
小木老友阿文話最近個人火氣好猛,唔知係咪太耐無發洩,所以一定要過大海,搵個囡囡救吓火先得.咁啱就畀佢搵到十八桑拿嘅晴晴,因為晴晴份人唔止波大夠索,仲好有社會責任,對於救火救人呢種行為,更加係義不容辭.
晴晴話自己天生好有責任感,可能係由細到大都要照顧人嘅關係,佢係家中大女,一向都要照顧細佬妹,所以對於照顧男人,更加係手到拿來.佢話好多男人都大火氣,但經過佢撲火之後,就成個人馴服晒,好似綿羊一樣咁聽話.
「照顧人係我嘅強項,照顧男人嘅性需要,更加係我最樂意做嘅事,男人好多時都會好暴躁,我最怕就係見到佢哋發脾氣,所以我一定會用心同佢哋撲火,大部分經過撲火嘅男人,都會變得溫馴好多,呢個時候,女人有咩要求都容易好多,所以我唔鍾意同男人硬碰硬,首先將佢哋軟化咗,就好辦事得多喇!」
老友阿文話晴晴撲火的確有一手,去見佢之前,成個人都周身骨痛,見完晴晴之後,成個人都舒服晒,一身慾火毫無保留咁發洩晒,梗係好舒暢喇!晴晴就話自己係一個好好學嘅女人,一身好功夫係慢慢學番嚟,正所謂日子有功,唔會有人可以一步登天嘅!
「我嘅撲火功夫,好多男人都見識過,好多都讚不絕口,不過我覺得女人只要肯學,一定可以做得好,唔係我特別叻,只不過我特別用心啫!我覺得做愛都要用心先做得好架!唔係求其叫兩聲,就可以搞到男人咁冧嘅!」
三圍:32C-23-33
身高:5呎4吋
撰文:荒木 攝影:阿昌


text:
又到每月數榜時間,要喺同行餐廳中突圍而出,獲得大眾好評,用心製作食物就梗啦,另外,創新嘅諗法都好重要架.今次上榜嘅餐廳,就有唔少特別嘅菜式配搭,好似雞皮餃子,芒果魯肉飯同麻辣牛肉燒賣等.
第10位 直燒和牛商店(*新上榜)
主打熱石石燒和牛嘅呢間燒肉店,最抵玩係有得任食吉列牛脷,可以無限追加!一碟牛脷本身已經圍滿成隻碟咁好壯觀,每邊輕輕燒一燒就食得,肉質軟嫩.另外推介雞皮餃子,用脆卜卜嘅雞皮包住肉碎,特別酥脆.
第9位 麵賜園(*新上榜)
呢間café嘅特別,食港式牛筋牛腩麵食,但又有高質本地焙烘咖啡,完全好似冇關係嘅兩樣嘢又夾得埋一齊喎.去到唔想揀就嗌牛隊長湯麵啦,一次過食晒4款唔同牛嘅部位,包括牛肚,牛筋,牛腩同澳洲和牛封門柳.鮮牛骨湯底用咗成幾十斤牛骨去熬6個鐘架,仲加埋腩肉同藥材,唔係邊得嚟咁濃味,兼自帶甜香?
第8位 Follow(*新上榜)
木系裝潢嘅西餐廳係有啲feel嘅,入到去見到枱枱都有碟搶晒火嘅德國火焰豬手,當然都唔可以執輸啦.店員會喺客人面前即席澆酒點火燒豬手,記得準備好boomerang了.燒完即食,皮脆肉厚.另外有道幾特別嘅配搭:酸奶忌廉封門柳手工闊條麵,creamy得嚟帶微酸,口感豐富.
訂座預付套餐:意式情迷火焰豬手2人餐 86折 (按此預訂)
第7位 辛手村(*新上榜)
旺角川式串燒干鍋店,夾埋有30幾款川式同日式川燒揀,多數都係辣辣地嘅,辛燒魚腐串係推介, 仲有日式燒鰻魚,兩串都勁香.干鍋可以自選幾款食材,不過怕辣嘅朋友仔就要慎重考慮下,麻辣味都幾刺激,就算溝埋咗黑松露嘅麻辣黑松露干鍋,松露嘅香味依然唔能夠蓋掩到川辣嘅感覺,但嗜辣嘅朋友仔就會食得好過癮.
第6位 啖啖燕窩(*新上榜)
觀塘呢間養生燉品店近期人氣急升,有多款燕窩同其他養生甜品供應.主打嘅雪燕可以配搭唔同嘅生果,8月盛夏最受歡迎就梗係限量嘅日本山梨縣水蜜桃,清甜可口.花膠仲有得揀要麻辣版,過足口癮.
第5位 La Moo Moo' s Steak and Fries
呢間扒房嘅選擇唔多,但就係夠精夠專.個個去親都實揀安格斯肉眼扒,大大份又Juicy,牛肉味又濃,牛魔王表示滿意.而且跟配嘅幼身薯條仲可以無限encore,非常抵食.
第4位 井巷子 by 鋒膳(*新上榜)
又一間辣辣川菜上榜,佢哋嘅招牌菜係成都青湯水煮魚,用上4種唔同辣椒製作,麻香強烈.片皮鴨亦係必食之列,皮香肉嫩,最特別係會加入金奇異果同哈密瓜,油膩感即刻輕咗.麻婆嫩豆腐伴炸饅頭又係索晒啲辣汁之後,慢慢享受嗰份刺激感嘅菜式,每款菜式都花上心思創作,絕對值得入圍.
第3位 舍利鮨
廚師發辦係近年冇得去日本後,深受港人擁戴嘅餐廳類型.呢間喺元朗,裝修充滿日本特色,座位闊落,師傅仲會好細心咁同客人講解菜式同交流,氣氛相當唔錯.刺身,壽司等食材新鮮,特別一提呢度有一夜干香魚,肉質有彈性.
第2位 壹.01(*新上榜)
台灣菜必食魯肉飯,呢間啲魯肉飯就夠晒特別,加埋芒果落去變咗芒果魯肉飯,一甜一鹹但你估唔到又幾夾,清甜嘅芒果有助中和返重口味嘅肉香,愈食愈開胃.小食不妨揀拉絲芝士火腿蛋餅,分分鐘有驚喜畀到你!
第1位 龍點心
今時今日,創意真係好重要.榜首呢間點心店,就係憑創意上位.將傳統點心重新包裝,燒賣變龍蝦汁墨魚燒賣同麻辣牛肉燒賣,腸粉變咗粉紅色,蝦餃都可以加酸菜魚,吸睛又開胃.另外有個豆腐布丁都好得意,淋上熱情果醬,酸甜有致.
文:Kar


text:
香港文華東方酒店
Mandarin Oriental, Hong Kong
5
最新評語
整體滿意度
5
Sscheung2
當初我哋好急咁搵地方,知道11月喺旺季,我哋又比較鐘意懷舊同經典啲嘅地方,就決定去文華.我哋一共擺咗2晚,第一日擺朋友就約160-170人西式,第二日就主要喺老公嗰邊嘅親戚,擺中式.
成個wedding experience都好好,由first meeting到menu tasting都被細心照顧.文華嘅Weddin…
成個wedding experience都好好,由first meeting到menu tasting都被細心照顧.文華嘅Weddin…
當初我哋好急咁搵地方,知道11月喺旺季,我哋又比較鐘意懷舊同經典啲嘅地方,就決定去文華.我哋一共擺咗2晚,第一日擺朋友就約160-170人西式,第二日就主要喺老公嗰邊嘅親戚,擺中式. 成個wedding experience都好好,由first meeting到menu tasting都被細心照顧.文華嘅Wedding fair唔會好似其他嗰啲酒店咁好多人去,而係invite only,所以serve每一對新人都好認真!當時serve我哋嘅係Koey,由entrance到試餐前小食,再睇set up,仲可以去埋文華嘅chocolate room.呢度要提提文華啲朱古力咁好食係,因為無外判出去,全部喺自己制作.到我哋後來做Menu tasting,我諗住會喺Mandarin bar & grill西餐廳嗰度試,點知Koey 專登安排咗喺Krug room度試.於是,我哋2個人就坐喺可以容納12-14人嘅香檳房度試餐.由於間房喺可以望到廚房,所以我哋喺睇住佢哋製作個4-course menu,而每一道菜嘅chef都會出嚟同我哋研究plating.例如有一道菜,我哋覺得隻豬咁放好奇怪,chef就即係落手去再擺,成個過程大家一齊合作,成個經驗都好特別.Head chef都有出嚟同我傾吓覺得味道如何,感覺真係似vvvvvip咁~!而且呢個Tasting係唔使額外俾錢,因為喺我哋擺百幾人嘅confirmation tasting嚟. 至於hall嘅安排上,我哋開頭都逼得佢哋幾盡,要佢哋試無做過嘅set up.因為原本只可以放96人,喺一排好長嘅枱喺hall中間.我哋覺得張枱嘅闊度令啲賓客傾計,就想啲枱分開變成2排枱,咁就可以坐多啲客人,我哋又可以喺中間march in.Koey佢都話無諗過可以咁做,但最後出嚟效果好好!到我哋march in 時,兩邊啲朋友都起晒身,我哋就由hall頭行到尾,場面係好靚!食物方面,佢哋都有俾返feedback同影返相俾我哋睇.例如頭盤我哋講過唔想太白色想加啲edible flower,隻豬就唔好咁鹹之類,佢哋都全部有跟進.中餐嗰邊都係咁,我哋有提出想某道菜燉耐啲,同條魚覺得唔夠滑,佢哋都好有認真咁跟進,2晚啲嘢都好好食!每位賓客仲有文華嘅朱古力做wedding favours!整晚嚟講,唯一係有朋友唔係太搵到我哋個hall喺邊,去到前枱問人時被叫佢哋自己去睇,覺得服務上有點美中不足.但樓上banquet hall服務就真係一流. 當日酒店房裡面都好細心安排,仲送咗personalize wedding luggage tag俾我哋做wedding gift. 另外,過完第一晚之後又可能知我哋好攰,送咗啲精華素俾我哋去補一補皮膚,真係非常細心!到我check out嗰日又送咗spa 俾我,真係much more than I ever asked for the wedding!!
M&L
我地有上網睇過啲package既,又有睇過Grand Hyatt, Conrad, Marriott, Harbour Grand,Langham, Marco Polo 而都又諗過Four Seasons 同 Ritz Carlton,不過呢兩間真係太貴啦.
其實我地都主要想搵間好食既.我地自己上網搵check咗文…
其實我地都主要想搵間好食既.我地自己上網搵check咗文…
我地有上網睇過啲package既,又有睇過Grand Hyatt, Conrad, Marriott, Harbour Grand,Langham, Marco Polo 而都又諗過Four Seasons 同 Ritz Carlton,不過呢兩間真係太貴啦. 其實我地都主要想搵間好食既.我地自己上網搵check咗文華啲資料,因為發現佢好少參展.但後來又見佢參加婚展,但就唔覺佢係婚展有平到喎,根本無平過.我哋本來由一個叫Cheryl Mok既經理負責,因為我地好早就book咗,後來佢哋人事調動轉左呀Carol,過程都smooth既,服務都好. 當時confirm咗有安排試菜,而佢哋係只包唔駛全圍上既菜式,即係無魚同無雞既.試菜係唔包酒,但因為我地想試晒所有菜式同埋酒(因為想知道啲house wine 得唔得).所以除咗條魚之外(因為話如果要試埋魚既話要多收$5000!),加咗啲錢就連酒都可以試埋. 我地擺左20圍,個場幾好,唔洗點整decoration,佢包backdrop同stage既牌.On day 當日對我地好好,佢哋當晚會熱番啲食物送上房俾我地.整晚亦都一定有一個同事跟住我地,但呢個同事有時係會轉其他人既.佢哋啲permanent staff 係ok既,但有一期個橙衫職員踩咗我條裙,踩到我直頭行唔到,總之就係一時黑衫幫我拉裙,一時又橙衫幫我拉裙,而橙衫一拉裙就會踩到我條裙. 我地準時開始,八點已經食緊,初初上菜好快,後期好慢,上完魚之後停左好耐,食到11點幾,中間我地只因為敬酒,要求過一次停菜.但老實講,食物比想像中差,但好食過其他地方.乳豬比起試菜既時候有出入,因為試菜既時候我好記得佢哋係片走晒啲白肥肉,一啲肥都無,好乾淨!但係當日就片得唔夠乾淨,而如果我哋主家席都留意到既話,即係預咗賓客都唔會片得好乾淨架喇.鮑魚ok既,其他都okay.我地試菜同佢地講邊啲鹹,邊啲淡,佢地最後都係有做到. 建議新人要了解temporary staff 有幾多人,同埋一晚有幾多人serve.要問清楚係一對幾多檯,起碼一個人睇一圍臺.同埋要清楚當晚既流程.酒水,麻雀,泊車幾多小時,要同酒店傾清楚.因為酒店6點半後先有泊車優惠,佢哋話酒店本身車位少,我地又早開始,所以用唔到.
聯絡資料
- 中環干諾道中5號
店舖地址
mohkg-catering@mohg.com
更多優質選項
最新優惠
聯絡商戶


text:
19 JANUARY 2011 (WED)
今朝一早起身叫到小小豬,俾佢嚇左一跳,成塊面仔,額頭仔都又紅又腫,雖然小小豬冇表現出明顯嘅唔舒服,仲識得對住我地笑.不過見到佢依個樣,真係都好心痛,寧願又紅又腫嗰個係我.
自上次睇完屋企附近個兒科醫生之後,小小豬嘅情況完全都冇乜點改善,不停塗啲補濕CREAM,啲濕疹都好似冇STOP過,加上今朝見到咁情況,所以決定一定要搵個醫生再睇吓先得呀!
記得早幾個POST好多朋友仔都介紹左一位兒科專科-霍建中醫生俾我,大肥豬又上網睇過依位醫生嘅資料,所以我地決定帶小小豬去睇霍醫生,希望可以有啲專業啲嘅診斷.
霍醫生又真係幾好多人睇,BOOK完位都仲要去拎籌.好在大肥豬一早就去左等,所以等到我放工時就同小豬媽一齊帶小小豬去,去到就即刻有得睇,唔洗等好耐呀!
醫生一見小小豬面仔,就話佢係好乾燥,仲有啲發炎添.最攪笑就係當小小豬俾醫生打開衫檢查身體時,佢竟然笑到卡卡聲,仲令COOL COOL地嘅醫生都笑埋一份添..哈哈哈.最後,醫生開左一個星期藥俾小小豬食同塗面仔,一個星期後就返去覆診.
除左食藥之外,醫生仲介紹左又平又正嘅CREAM俾我,個英文名我就唔記得,只係記得俗稱『豬油膏』.既然係醫生介紹,當然即刻走去買.一返屋企就塗左一次,又真係幾潤又唔笠呀~
依位醫生俾我感覺都好PRO,希望小小豬食完啲藥之後可以打敗啲濕疹怪獸啦!


text:
六本木一帶唔單止酒吧夜店居水馬龍,六本木新城亦同樣受歡迎,今日就為大家介紹六本木新城以及位於52樓嘅 Tokyo City View 觀景台.
六本木新城係千禧年後嘅大型發展項目,除咗有高級寫字樓之外,亦有5星級嘅東京君悅酒店進駐,而低層嘅商場亦有唔少名店及美食,所以大家可以先填飽肚,再上觀景台睇靚景.
商場內嘅美食當然唔少得日本料理,由較經濟嘅拉麵同茶漬飯,到預算稍高嘅江戶壽司同燒肉等都有.西餐,韓國菜及中餐亦有相當數量嘅舖頭可以揀,價錢同樣豐儉由人.食完晚飯之後有時間可以順便去著名嘅糕點店 HARBS 食返件蛋糕先,話晒一場嚟到附近嘛!不過由於部分蛋糕非常受歡迎,較夜嘅時間未必仲有供應,所以唔建議大家臨近Last Order 先去呀.
講咗咁耐,我哋而家入正題講返 Tokyo City View 觀景台先.商場內嘅指示牌有標記住通往觀景台售票處嘅方向,所以唔太難搵,喺呢度就唔多講解啦. Tokyo City View 觀景台雖然標榜360度景色,但要注意返有少部分地區屬於咖啡店嘅範圍啊;另外仲要注意雖然觀景台係能夠目視富士山,但係夜晚或者能見度較低嘅時候,亦都無辦法睇到㗎,若果你嘅目標係希望睇埋富士山嘅話,就記得留意返時間同天氣啦.
52樓出????後首先入眼簾嘅係港區嘅景色,包括東京嘅地標 ── 東京鐵塔.筆者今次去嘅時候遇著東京鐵塔節能而無點燈,所以大家可能唔係好睇得清楚鐵塔,不過綜觀其他網友影出嚟嘅相,鐵塔係非常之突出㗎,所以千祈唔好比我影嘅相嚇親啊!
行過些少就會望到東京灣嘅景色,台場,Tokyo Gate Bridge (東京ゲートブリッジ) 以及羽田機場等亦會日日係你眼前呈現.沿著建議路徑繼續行,將會係橫濱,澀谷同新宿嘅夜景,日間嚟觀景台亦會喺呢個方向見到富士山!沿路有唔少嘅位置適合大家坐低休息,所以大家不妨放慢步伐,慢慢咁欣賞將五光十色嘅東京.
營業時間:
星期日至星期四及公眾假期:10:00 至 23:00 (22:30 為最後入場時間)
星期五,六及公眾假期前夕:10:00 至 翌日01:00 (午夜為最後入場時間)
入場費:
成人:1800 日圓 (預先於便利店購票可享優惠價每人 1500日圓)
65歲或以上長者:1500日圓
高中及大專學生:1200日圓
兒童 (4歲至初中):600日圓
地址:東京都港區六丁目10番1號 六本木新城森大樓 52樓 〒106-0032
交通:乘搭東京地鐵日比谷線前往六本木站可從出口1C直達六本木新城,而乘搭都營大江戶線前往六本木站,則由出口3步行約5分鐘即達.


text:
話就早係開學初某一個返學日,當我送完小小豬入課室之後,班主任老師就叫我留低.
心諗....開左學都只係一個星期多少少,唔係咁快就嚟大投訴呀?
原來,老師係話每班都係有一名家長理事,佢想推薦我加入,問我有冇興趣~
當老師問我嘅時候,我第一個反應就係『 唔知老師係睇中我係FTM,定係覺得我係麻煩家長,所以叫我加入呢?』.其實嗰一刻我都唔知家長理事係應該識做啲乜,不過老師只係話每年開一兩次會左右,都係啲簡單工作.
但其實作為家長,可以得到老師嘅推薦,又可以有多一個途徑了解學校運作,都係一件好事,所以我即刻答應左老師啦!
說時遲...那時快,估唔到咁快就要開我人身第一次家教會啦~
哈哈哈...其實我心情都真係幾驚張,始終都係第一次嘛,唔知入面個氣氛係點,又唔知需要做啲乜,所以一入到會場都真係驚驚地呀!
原來依個家教會係由小學同幼稚園一齊舉辦,所以都有好多家長理事一齊出席,都好熱鬧呀!
今日主要都係由主席同副主席分別匯報之後各項活動嘅安排,可以係學校嘅母語關係,有部分匯報係用國語分享.
雖然我嘅國語又真係有限公司嚟,好在都算聽得明內容,都冇失禮.不過,相信如果開多幾次會,我嘅國語一定會進步呀!依個應該係我了解學校之外嘅另一個得著呀!
我仲已經即場登記左做義工,如果第日有需要我時間又許可的話,出少少力幫吓手都幾好呀,家校合作嘛!
我地嘅FACEBOOK專頁,你LIKE左未呀~
記得關注埋我地個微博呀~
仲可以電郵俾我地添~


text:
今日真係好榮幸亦都好開心,因為可以參與由迪士尼主辦嘅活動:與彼思動畫製作人-林敬雄先生(Patrick Lin)會面.由於活動可以帶同一位朋友參加,所以就叫左好姊妹糖糖陪我一齊參加啦!
Patrick係香港出生嘅攝影構圖指導師,佢係Dinsey Pixar入面工作(當然係負責攝影構圖).聽佢講解,原來Pixar申請一個職位,通常都有三千幾人申請一個位,面試期仲要長達四個月,所以話可以入到Pixar都真係好利害呀!
今次簡介會主要都聽Patrick講解一下佢有份參與製作Pixar電影《勇敢傳說之幻險森林》嘅製作過程,等我地對嚟緊九號上畫嘅電影加深了解呀~
今日依個活動場地係迪士尼香港區總部嘅辦公室內的休息室裡面,個環境同氣氛都真係好正,俾人一種好輕鬆嘅感覺.佢地仲好細心咁安排左食物等我地等侍活動開始呀~
場內當然都有少少Brave嘅玩具擺設~
簡介會開始啦~
Patrick為我地準備咗PowerPoint嚟介紹Brave嘅製作及攝影指導過程,不過由於電影未上影,大會唔俾我地影相,所以唔可以同大家分享詳細嘅過程.
憑我小小記憶講解吓先(希望冇記錯);原來一部電影動畫,第一步就係要先做好個Storyboards(即係劇本),Patrick話一般都需要成兩年時間先可以完成整個故事嘅Storyboards,因為佢地係要將故事的每一部分嘅細節都要畫好,有時如果個故事唔順暢,有機會係會由頭再畫過呀!
第二部分就係Camera & Staging(即Patrick負責的環節),主要係構思環境以及設定拍攝的角度,睇吓用邊個角度嘅鏡頭可以令動畫更精彩.
之後嗰幾part個名我就唔記得了(真係唔好意思,希望唔好怪我啦…Sorry),做好左鏡頭攝影之後,就開始處理角色嘅造型,Patrick話動畫初期所有角色都係冇頭髮,冇造衫(甚至係無著衫),就係依個步驟慢慢加返,等佢地變成有突出嘅造型,最後經過Lighting,一部精彩嘅電影動畫就誕生啦!
透過依次簡介會,令我明白到製作一部電影動畫並非一件簡單嘅事情,當中所涉及嘅環節,技術以及人力真係好大(Patrick話Pixar電影每一套都需要大約由300多名員工製作),一般都需要四年先可以完成上影,不過Brave所花的時間仲長,需要六年時間才能上畫呀!
短短大約一個鐘嘅簡介會真係聽得好精彩,我對電影動畫加深左好多,真係好期待入場睇佢地依一個六年嘅成果呀!
活動尾聲嘅時候,仲有一個特別環節,就係介紹香港迪士尼樂園月尾新推出嘅一個新遊樂設施:Bibbidi Bobbidi Boutique (唔好意思..因為張單張俾小小豬睇過,所以皺左少少)~
嘩睇見啲公主裝扮真係靚,不過….公主又點會有小小豬份呀?點解佢地唔整啲皇子打扮呀!
同場仲安排左一位小妹妹穿上將會推出嘅Merida服裝同大家影相,佢真係好精靈好可愛呀~
Merida與Patrick~
當然唔少得我地啦~
再次多謝Dinsey&Pixar今次嘅邀請,佢地仲送左好多禮物俾我地呀(最好就係有張換票卷…可以入場睇啦)~
希望嚟緊佢地多啲舉行唔同類形嘅Fans活動,等我地可以更加了解Dinsey.(當然最好就多啲邀請我啦..我好樂意出席呀...哈哈哈哈!)


text:
係三月尾, 報讀o左一個四日o既 training course, 而呢個 course 剛剛係四月尾結束. 雖然佢係 training course, 但係原來要考試, 仲要係考兩個試. 如果考試合格, 你就係相關產品o既認證工程師.
四月二十二日就係第一堂, 地點係鰂魚涌, 早上九點半開始到下午六點. 第一日返學, 真係好唔慣, 太早起身 (天呀, 七點起身!), 上堂時真係有o的釣魚, 唔知點解, 以前上堂係咁, 而家上堂又係咁; 不過有一樣o野係變o左, 就係時間過得快o的, 由返學到放學, 覺得好似過得好快咁, 話咁快又放學. 唔知係咪真係自己留心聽書o左, 加上對隻產品o既功能唔多認識, 所以特別留心聽書, 唔知係咪咁, 所以時間都過得特別快.
其實報名時已經知道要考兩個試 – 201 和 301, 原本以為會好易過關, 點知係第一堂, 亞 sir 話 201 難唔到你o地, 但係 301 就比較困難, 合格率會比較低, 你o地要留心聽實, 要溫習下. 佢仲話 301 之前係星加坡開班, 只有 30% o既人合格, 香港對上一班只有 40% 合格, 大家聽完之後都好緊張, 希望自己可以 pass.
第二日考第一個 Exam 201, 一個鐘答七十條題目. 真係好難, 第一個感覺, 呢種似曾相識o既感覺又返o黎我身邊, 太耐無考過試, 又無讀過書, 真係擔心自己會 fail, 自己都唔知自己應唔應付得到. 平時拎隻 product 叫我 set 就話o者, 叫我考試答返出o黎, 真係有o的擔心. 經過一個鐘o既時間, 我剛剛係時間到之前答晒所有問題, 當我按下 finish 呢個 button o既時候, 心裡一震, 唔好話比我聽唔合格呀, 跟住畫面出現 Congratulations 呢個大字, 唉………. 心中一鬆, 第一科 PASSED. 事後諗返, o的題目唔係太難, 只係自己有o的緊張, 答題目時個腦唔係好識轉, 反應慢, 搞到答題目都耐o左, 應該可以早o的交卷同埋答得好o的.
連續過o左四日, o黎到最後一日, 要考 301, 因為之前有同學考唔到 201, 所以 301 就無得考, 而亞 sir 又再一次同我o地講, 上次 201 你o地拎o既分數減 10 分, 就應該係你o地今日o既分數. 嘩, 弊傢伙啦, 上次 75, 今次要減 10 分, 即係得返 65 分, 剛剛合格 (65分或以上合格), 但係數唔係咁計o架嘛. 今次 301 得六十條題目, 但係有成個半鐘時間比你答, 即係o的題目係難o左, 深o左, 加埋上堂時真係覺得難度大o左, 上次 201 都係剛剛夠時間, 唔知今次會點呢…. 個心真係跳得好厲害, 好緊張….
考試開始, 一路做, 一路睇時間, 真係深好多, 跟上次一樣, 剛剛做得晒. 當我按 finish button 時, 個心簡直好似蝴蝶飛出o黎咁呀, 隔離o既同學都係好似我咁, 當見到 screen 出現 Congratulations 時, 真係開心死. 終於都合格, 呼~~~
其實考試都唔係乜o野一回事, 點解自己今次會咁大壓力呢 我諗應該係因為今次公司比錢去讀, 如果考試肥佬, 真係會o徙o左公司錢,
第二係身為老大, 去讀書都 fail, 點對得住o的o靚呢?
第三面子問題, 自己都唔想衰, 如果衰返o黎, 實會比公司人笑….
第四, 自己都想考到, 替自己增值, 增加本錢都好.
好彩, 最終都合格. 不過下次都唔好再搵o的咁o既o野o黎搞, 真係要了我的命!!


text:
11 SEPTEMBER 2010 (SAT)
尋日先係小小豬滿月嘅大日子,不過今日就到要收到一份唔係咁好嘅禮物,就係要去健康院打滿月後打嘅第二次乙型肝炎疫苗.
一早起身先幫小小豬洗白白,之後同大肥豬一齊出發去健康院啦!
先去幫小小豬去磅重同度頭圍,依家小小豬已經有十磅幾重,聽到依個磅數,真係勁開心,証明小小豬健康咁生長緊嘛!
等左一陣就去見姑娘,姑娘先根據小小豬磅數話佢個生長情況好好,屬於中碼BB.同埋傾左好多依個星期小小豬嘅生活情況同故我地對一個月BB要注意嘅事.
之後就到左重頭戲,等叫名入打針房打針啦!
係等嘅時候我都好緊張,好擔心打針時小小豬會好唔舒服,又驚小小豬會哭得好利害,總之就係邊等邊驚啦!
一聽到小小豬個名,我地就驚驚咁行入打針房.原本姑娘叫我捉住大脾仔,不過我實在太驚,所以將依個重任交左俾大肥豬,我就將小小豬抱到實一實.
嘩...姑娘真係好手勢,唔洗十秒鐘就已經打完,小小豬只係姑娘吉針嗰時喊左一聲,好快就已經冇再喊,所以我都唔洗咁心痛.
姑娘話依支針係好溫和唔會發燒,聽到都唔太擔心.下次再打針就係一個月後,到時要打兩針,希望都係依個好手勢姑娘幫手打,咁小小豬就應該冇咁辛苦,我又唔洗心痛呀!


text:
(日本四國快閃遊)德島西部3日2夜之旅!食玩住樣樣齊!一文睇晒美食/景點/酒店!
呀~我全身想旅行!繼上次小編介紹過日本中部後,係咪覺得唔夠喉呢?今次就同大家介紹四國德島西部3日2夜之旅!由高松機場出發,搭搭機場巴士到高松車站再轉JR就可以去到德島西部(阿波池田站,大步危站)!講到玩,激流/行吊橋就夠晒刺激!必睇嘅有德島祖谷溪,大步危峽等自然美景!仲有得體驗手打蕎麥麵,食埋都仲得!跟住我哋,呢3日2夜一定超滿足!快啲bookmark定之後飛得再去玩!
Day 1
伐艇體驗:
鍾意刺激嘅你點可以放過激流!四國吉野川係世界數一數二嘅激流,啱晒玩橡皮艇/獨木舟!大浪隨時高達3米㗎,一定超好玩!怕危險嘅話,體驗期間都可以安排專人指導,咁就玩得放心啦!
祖谷溪:
V字形嘅「祖谷溪」係日本三大秘景之一,同時都係米芝蓮觀光指南兩星景點!由上面俯瞰祖谷川嘅溪流!岩石上面有一個「小憎石雕」,盛傳係以當年想挑戰膽量而企上懸崖上嘅小朋友/觀光客為原形而建!自問大膽嘅你,又敢唔敢去朝聖一下先?
Day 2
觀賞雲海:
時間緊逼,緊係要用盡每分每秒!想睇雲海,最佳上山時間就係清晨時分!山上受到水霧包圍,周圍嘅景色若隱若現,雲海美景盡現眼前!非自駕遊嘅朋友都唔怕,當地都有觀光的士接載客人去雲海展望台/容易看到雲海嘅地方!
都築蕎麥麵道場:
影完相就開始餓啦!「都築蕎麥麵道場」教你隶祖谷古式手法,由磨蕎麥開始,一手一腳自己打出美味蕎麥麵!仲可以即時食返~!蕎麥麵+時令新鮮山菜,樸素得嚟又有鄉土風情!食完之後仲有祖谷傳統民謡表演睇,夠晒滿足!
祖谷藤蔓橋:
呢條有人稱秘景嘅吊橋由藤蔓編織而成,跨越祖谷川,係日本三大奇橋之一!成條吊橋長45米,高達14米~一路行一路搖,行嗰陣記得扶穩呀!想打個靚卡嘅建議大家6月藤花盛開時/秋天紅葉時期去,個景仲靚!依家搭大巴/自駕遊都輕鬆去到㗎!
大步危峽(遊覧船):
岩石控喺祖谷溪睇得唔夠喉嘅就一定要join埋大步危觀光船遊覽!全程30分鐘,成條路線位於吉野川下游~觀光船穿越溪谷,可以欣賞到周圍各種奇岩怪石+超狀觀嘅自然景色!四季都有唔同景色,無論春夏秋定冬,去到都有靚景!
Day 3
脇町卯建房屋街道・藍染體驗:
鍾意探究歷史嘅你去美馬市脇町啱晒!林立江戶時代中期至昭和中期興建嘅商鋪房屋,充滿舊日本風情!區內有美馬和傘,藍染工房,多間Café等~當中嘅藍染工藝更加係盛極一時!提早預約可以體驗親手做藍染工藝,體驗傳統工藝之餘仲可以留個紀念!
加茂大楠:
「加茂大楠」嘅樹齡差唔多成千年!係超級古老大樹呀!佢嘅樹枝生長方向好平均,以優美雄偉樹形而聞名,因此有日本第一嘅稱號!
美食推薦:
旋轉木偶串燒
外型同日本傳統木偶有幾分相似~將薯仔,豆腐,蒟蒻用竹籤串起,搽上味噌醬汁,再喺炭火上燒~味道絕配呀!
平石燒:
去到四國食平石燒都好有日本feel!喺平滑石頭上燒製鱒魚,豆腐,蔬菜等食材~冬天食暖笠笠!
半田素麵:
半田素麵特徵係粗身夠咬口,用吉野川嘅水+優質小麥製作而成!通常都係以燉煮/鍋物方式烹調,係罕有會喺冬天食嘅素麵!德島嘅素麵有成200年歷史,係當地名物嚟㗎!
酒店推薦:
和之宿酒店祖谷溫泉:
「祖谷溫泉飯店」超大亮點係夠隱蔽,好似置身於森林入面一樣!除咗1&2樓有唔同嘅温泉外,最特別喺搭纜車去浸溫泉~呢個體驗真係沒齒難忘呀!必去嘅仲有上年新建嘅「雲之上露台」同「雲遊天空之湯-SORA」!後者更係由大浴場改建而成嘅展望溫泉!點可以錯過呀!另外飯店會有免費接駁巴士/巴士直到,時間就比較少,記得上網check清楚先呀!
Sunriver大步危酒店:
「大步危酒店」都有內設露天溫泉風呂嘅客房!附近仲可以去到祖谷藤蔓橋,大步危等地方,玩完返酒店浸吓溫泉,全日嘅疲勞即刻消除呀!
Advertisement


text:
11 JUNE 2016(SAT)
今日帶小小豬去上畫畫堂之後,我地就去九龍城廣場打算食午餐,無意中發現為左慶祝父親節,佢地有三個唔同種類嘅遊戲俾人免費體驗,有得玩我地當然唔放過,所以食飽飽之後就去玩啦~
其實VR之前係APM都見到有得玩,不過一見到要百幾蚊玩幾分鐘,真係好唔多抵,再加上一向我地都少俾小小豬接觸電子遊戲活動,所以就當然冇去玩啦.
我地食完午餐之後冇意中發現依張海報,咁剛好我地手上又有一張剛才飲茶碌咭單據,咁就貪得意帶小小豬去玩一轉啦~
原本都只係打算玩一個遊戲,不過小小豬見到又話好想玩埋其他兩個(但其實佢都係唔知玩乜..哈哈),咁見佢今日上畫畫班時老師都有讚佢做得好,所以就破例一次俾佢玩嗰兩個VR遊戲.
就係依個時候,趁兩父子去排隊時,我就上去一樓麵包店隨意貫兩樣食物,由於玩遊戲單據係不限金額,所以我就用八達通分開俾兩次錢,咁咪有三張單可以去玩三次啦~
小小豬第一個玩嘅就係電動平衡車遊戲~
排左15分鐘左右,終於都到小小豬,佢一著上裝備就係度扮型仔呀~
其實要身高120CM先可以玩,但哥哥都好好人,年紀細嘅小朋友都俾佢地玩(之前有一個仲細個小小豬呀),不過年紀較細嘅小朋友玩時哥哥就全程保護住,真係細心啦~
依個遊戲都有一啲小比賽,先踩一轉電動平衡車,之後就去拋圈圈~
再踩一轉電動平衡車返回目的地~
最後畫一張父親節圖畫就完成~
係指定時間內完成就可以有小禮物,當然.....小小豬咁慢就緊係冇獎品,不過有份幅父親節圖畫俾DADDY都好啦~
之後小小豬就去玩VR瘋狂過山車~
戴上VR眼鏡,再戴上一盤波波就可以玩啦~
遊戲玩法就係玩VR過山車時,企位係會郁動,要小朋友保護啲波波唔好拋下呀~
當然.....小小豬唔洗三下就已經全部倒晒,仲開始有啲驚,要捉住個欄杆.最攪笑係尾段,小小豬竟然尖叫起上嚟,佢話由好高跌落嚟,所以急唔住尖叫左出嚟呀.不過小小豬都話好好玩同好刺激,好似玩緊Space Mountain呀(哈哈哈...佢個心又掛住迪士尼啦)~
最後玩嘅一個遊戲亦都係我地排得最耐,其實一次過可以兩個人玩,每次都係五分鐘,都唔明白點解我地排左30分鐘先玩到~
唉..算啦...小小豬肯乖乖排隊,我都唔理咁多,總之最後我地都可以玩到就得啦~
小小豬話依個係空中戰機遊戲,佢話要射啲戰機,不過佢話依個麻麻地好玩,同埋話部VR眼鏡好重哦~
唔覺唔覺我地又玩左個幾鐘,雖然就好似悶左啲啲(指我呀),不過小小豬就話玩得開心,仲話下星期要再嚟過,一定要再玩多次電動平衡車.
哈哈哈...小小豬始終都係鐘意玩車多過電子產品!(咁我都安心啲)
**我地的FACEBOOK PAGE,齊齊來交流親子.育兒.烹飪啦**


text:
7 月 12 日,由前 Meta Platforms 員工創立嘅 Wbe3 初創公司 Mysten Labs 正尋求以 20 億美元估值籌集至少 2 億美元 B 輪融資,該輪融資由 FTX Ventu…
NEW
-
-
隨住各個國家陸陸續續咁開關,港究專員終於可以介紹呢間可以用加密貨幣畀錢嘅旅行社 – Travala.經我哋申請仲可以有USD 25同埋最高13%回贈,重點係佢嘅回贈唔同其他旅行網站回積分,…
-
嚟咗英國一段時間,相信大家對呢到嘅銀行都有一定嘅認識,或者打算移民英國嘅讀者,想參考吓落地用邊間好?除咗落地申請實體大銀行,包括HSBC UK, Barclays 同Lloyds 呢啲之外,有無諗過申…
-
2022年最後一個季度,超過 8,100 萬人在區塊鏈上創建咗加密錢包,比去年增長了 72%.雖然大多數人都錯過了比特幣熱潮,但加密貨幣除咗用嚟炒賣,用戶都鍾意透過staking & farm…
-
Optimism 喺9月中宣佈推出 Optimism Quests 活動,用户完成指定任務後可以領取獎勵NFT.較早之前前港究專員同大家介紹咗入門必做嘅四個任務同埋八個有關Defi嘅任務,今集介紹埋最…
-
唔知讀者們有無試過信用卡碌多咗錢,甚至會透支信用卡嚟周轉,如果手頭上有好多張信用卡都同時差緊錢,又撞正手頭緊嘅時候,唔想找min pay但又煩緊點找卡數? 結餘轉戶就一定幫到你! 結餘轉戶係咩嚟?又有…
-
Optimism 喺9月中宣佈推出 Optimism Quests 活動,用户完成指定任務後可以領取獎勵NFT.較早之前前港究專員同大家介紹咗入門必做嘅四個任務.今次進階版同大家介紹八個同Defi有關…
-
又係一年一度嘅稅季,相信唔少讀者都會好頭痕,要搵辦法去處理呢封綠色炸彈.最慘就係唔係話安排到就安排到.遲交又要被罰附加費同利息,個頭就係愈來愈痕呀! 講到呢度,港究專員又點會唔明大家嘅需要呢!我哋搵到…
-
相信讀者都可能有聽過跨鏈Cross Chain呢個concept係咩嚟嘅,咁請容專員再簡介一吓先! Cross Chain泛指將Crypto跨唔同blockchain去投資 / 入wallet.暫時,…
-
無需許可借貸喺Crypto 世界入面並唔係新鮮事,只需持有主流幣如BTC,ETH 或者穩定幣,要喺Compound,Aave等DeFi借貸龍頭做借貨十分容易.但如果想將DOGE,SHIB呢類波動大又或…


text:
正宗川味麵店進駐大埔 日日鮮製秘製無添加魚湯 自家農場食材夠放心
(Presented by 百味川)
鐘意川菜嘅人有口福啦!最近有間正宗川味麵店進駐大埔,百味川主打無添加食材,食得夠放心!入到門口,最吸睛嘅就係抬頭見到大大個招牌寫住:「出品如生命,一樣重要」.呢個就係百味川3位90後年輕人由澳洲讀書回流後開設呢間川式粉麵店嘅宗旨.三個年輕老闆都鍾意食.佢哋覺得食物除咗好食之外,食材,品質都好緊要,因為佢哋都係鍾意食嘢嘅人,希望做出嚟嘅食物令人客食完回味之外,仲要健康.
老闆深明川菜唔可以只有死辣,而係要香麻鮮,由湯底到用料都要好講究先可以做到層次千變萬化!食材講究又唔一定貴,百味川主打平民化,價錢都相當親民,仲有幾款湯底俾你揀,例如主打嘅酸菜魚湯底,麻辣湯底同埋唔食辣都啱嘅蕃茄湯,揀完湯底仲有唔同麵底揀,除咗米線,仲有扭紋薯粉同埋淮山麵添!
招牌酸菜魚湯麵 日日鮮製湯底
酸魚菜其實起源於重慶四川嘅民間嘅家常菜,老闆特地去重慶拜師學習當地人嘅傳統製法,再加上改良成為啱香港人口味漬變成為今日店舖嘅招牌菜.所有酸菜同埋醃菜都係由重慶鄉村嘅農地自家種植,新鮮運嚟香港熬湯所以夠晒新鮮又唔油膩!
除咗湯底,鮮魚片唔係好似坊間食開會用有骨嘅鯇魚片,而係用貴一級嘅龍脷柳代替,除咗啖啖肉之外,更加唔會有骨食落夠滑溜更鮮.
超好食家鄉秘製紅燒肉麵
其中一個老闆係上海人,就用咗古傳方法秘製肥瘦相間嘅五花腩肉,所以紅燒肉食落又香又軟彈好似入口即溶咁,但唔會感到太肥膩,酸甜味又啱啱好!
多款湯底任揀 有辣有唔辣
百味川嘅麻辣湯底用上四川同埋重慶供應商提供嘅原材料製作,用上超過十幾種唔同辣椒,花椒同埋香料炒制而成,先可以做到多種層次感.所以老闆多次到訪重慶四川向本地人學習研製麻辣湯底,再改良成為適合香港人口味嘅湯底,唔會太搶口同埋太油膩,食完更加唔會口渴,鐘意食麻辣嘅一定一試上癮!
蕃茄湯底要夠口味,其實一點都唔簡單!呢個百味川獨門秘製嘅蕃茄湯底,老人係每日堅持以晨早6點用上最少40斤新鮮蕃茄煲制足料蕃茄肉而成,完全唔加味精,鮮甜帶酸味,食到啖啖茄肉,最啱食唔到辣嘅客人,配合麵一齊食夏天寧舍開胃.
呢個湯底係將秘製嘅蕃茄湯底加上酸辣湯底而成,認真係甜酸辣有,口感豐富仲好有層次感,真係估唔到蕃茄嘅鮮味同秘製嘅酸辣係咁夾!
牛展,麻辣豬耳,雞翼,竹笙,豬手都係店家最大受歡迎嘅自選配料.牛展夠爽滑,豬耳又爽口,仲有燜得夠腍又入味嘅豬手,隨自己喜好嘅湯底再加埋自選配料,鐘意點食都得!
地址:大埔安慈路1號海寶花園地下15號舖
營業時間07:00 – 23:00


text:
年尾流流,又準備可以放幾日假喇!但最煩人既問題又黎喇,應該要送咩新年禮物比人呢?相信好多人都會有呢種煩惱,送黎送去都係呢幾樣,冇新意又冇誠意,所以揀岩禮物好重要.雖然唔可以以價值黎判斷一個人既誠意,但至少我地要送實用既,先係重點!
送禮既對象有兩大類︰長輩,上司類;親戚朋友同事類.我們通常睇下同個個人交情有幾深黎決定送咩,但送咩先顯得有誠意呢?呢個係值得探討既問題.
送比長輩,上司,冇得計交情之餘,仲送得好多壓力,而且係要尊重既對象,要送得大方之餘又要岩對方心水,先係最好既新年禮物.
送比親戚朋友同事,揀禮物都唔可以求其,送實用既就包冇錯,就算唔貴重,至少令人覺得你有誠意!
跟住落黎,有幾樣注意事項︰
目錄
(糕餅禮盒)
呢類唔建議送比長輩,上司,除非係個個佢地鐘意食既糕餅,唔係既話比較推薦送比屋企有細路既家庭,因為甜野通常唔太岩大人,但小朋友見到就開心.
(usb手指)
財神造型係咪好得意呢?捧著個元寶象徵財源滾滾來,係最岩過年既新年禮物,實用usb手指功能,推薦送比親朋戚友同同事,唔理係學生定係打工仔都要用到usb手指,所以usb手指會係唔錯既送禮之選.
(洋酒)
洋酒都好岩送比長輩,上司,雖然酒精對身體唔好,但係係重要既日子飲返兩杯都唔係好過份,重點係酒可以係收藏品,係大眾都接受既禮物.
(茶葉禮盒)
好多遊客黎台灣都會買台灣茶葉做手信,除左做手信,做新年禮物都係個幾好既選擇,尤其係送比長輩,上司,茶葉禮盒係最保守又唔怕失禮既選擇.
(補品禮盒)
呢類相信係成日會收到既禮品,一黎係送禮既心意,二黎係希望對方健健康康,都算係一種保守又有誠意既禮品,無論係送比邊個都岩.
(尿袋)
除咗前面提到嘅財神爺USB手指之外,另一個喜氣應景又好實用嘅送禮就非「尿袋」莫屬啦!無論喺造型款式定喺一般常見嘅金屬款式,佢一定喺用智能手機嘅你嘅好朋友,喺呢個充滿新氣象嘅一年之初,點解唔送個好意頭畀自己嘅partner呢?招財又添福氣!
送禮唔係價值既貴重黎決定,送禮要送得好,自然就要好好考慮,其實只要係對方既角度去諗,收到呢份禮物會有咩感覺,咁就可以知道呢份禮品送得岩唔岩,值唔值得!


text:
- Goodbye HK Hello UK
英國好區?!
香港人心裡同英國人眼中,好區與否是有差別的?
百無了賴跟咗個香港黎嘅朋友去睇樓,唔知點解係都話要我幫下眼.其實我唔知自己對眼同意見,有咩實際作用.大家嘅感覺,價值觀同需要都唔同,唯有唔出聲當社交節目. 佢驚英國啲樓同英鎊遲啲會升,所以諗住買定將來自住,暫時租一兩年出去.
你估香港咩,日日升到唔識停.今年全國都無乜升,甚至倫敦重跌添.厘個月英國啲業主啲叫價,減價減到儍.脫歐喎?唔係國際趣聞,每天都有唔同消息影響所有(係英國所有嘢).同佢講又唔信,去爭論咩?我又真係無水晶球.
睇完幾間,個經紀介紹嘅時候講好多治安,學校,環境同鄰居質素嘅嘢.離開之後個朋友就同我講,話個經紀點佢.點解搵啲咁隔涉去邊都要揸車嘅地方,附近又無乜地方食嘢(中餐)同買嘢.又話完全無話佢知,升值潛力,只係講租金回報. 我都唔知點回認佢好,唯有用香港萬能答案:「英國係咁㗎.」英國唔計要番工方便厘個因素,居住最重要嘅嘢咪係個經紀講嗰啲囉!又話想學我搵靜靜地嘅地方,但係又嫌遠.
响地鐵上蓋,下面有商場,落街行十分鐘有燒味同點心食好唔好?乜嘢叫升值潛力呢,都話英國今時今日無人有水晶球啦!其實不如留番啲錢响香港買啦,咪有晒所有要求囉!再唔係倫敦唐人街酒樓上面啦,"ZONE ONE"添呀! 以上嘅說話只係响我心裡面,點會講出口.


text:
-
foie gras嘅發音發音人 spl0uf (男,來自法國) 男,來自法國發音人 spl0uf
User information
Follow
7票 好 毋好
添加到喜愛嘅發音裡肚
下載報告
-
foie gras嘅發音發音人 fowl (女,來自法國) 女,來自法國發音人 fowl
User information
Follow
4票 好 毋好
添加到喜愛嘅發音裡肚
下載報告
-
foie gras嘅發音發音人 cheeeevre (女,來自法國) 女,來自法國發音人 cheeeevre
User information
Follow
2票 好 毋好
添加到喜愛嘅發音裡肚
下載報告
-
foie gras嘅發音發音人 fleurbleue (女,來自法國) 女,來自法國發音人 fleurbleue
User information
Follow
1票 好 毋好
添加到喜愛嘅發音裡肚
下載報告
-
foie gras嘅發音發音人 gwen_bzh (男,來自法國) 男,來自法國發音人 gwen_bzh
1票 好 毋好
添加到喜愛嘅發音裡肚
下載報告
-
foie gras嘅發音發音人 Fatti (女,來自法國) 女,來自法國發音人 Fatti
User information
Follow
1票 好 毋好
添加到喜愛嘅發音裡肚
下載報告
-
foie gras嘅發音發音人 Stephantal (男,來自法國) 男,來自法國發音人 Stephantal
User information
Follow
0票 好 毋好
添加到喜愛嘅發音裡肚
下載報告
-
foie gras嘅發音發音人 BergerBlanc (女,來自法國) 女,來自法國發音人 BergerBlanc
User information
Follow
0票 好 毋好
添加到喜愛嘅發音裡肚
下載報告
-
foie gras嘅發音發音人 Clador06 (男,來自法國) 男,來自法國發音人 Clador06
User information
Follow
0票 好 毋好
添加到喜愛嘅發音裡肚
下載報告
-
foie gras嘅發音發音人 FrenchSpeaker (男,來自法國) 男,來自法國發音人 FrenchSpeaker
User information
Follow
0票 好 毋好
添加到喜愛嘅發音裡肚
下載報告
-
foie gras嘅發音發音人 Nesfere (女,來自法國) 女,來自法國發音人 Nesfere
0票 好 毋好
添加到喜愛嘅發音裡肚
下載報告
How to pronounce the names of the French presidential candidates


text:
群育學校
群育學校(粵拼:kwan4 juk6 hok6 haau6;英文:Schools for Social Development)係香港一類特殊學校,主要服務有情緒同行為問題嘅學生,入學途徑一般需要由教育局嘅「中央統籌轉介系統」做轉介.
支援服務[編輯]
日間學位[編輯]
適合入讀群育學校日間學位嘅學生可能喺以下方面出現同遇到問題:
- 學校
- 唔遵守學校紀律,就算接受咗輔導之後仍然多次犯校規,例如打交同埋/或者破壞課室秩序,以致嚴重影響老師上堂.
- 夾埋其他同學觸犯校規.
- 公然反抗同侮辱校方.
- 屋企
- 同父母關係惡劣.父母未能夠有效管教,或者同仔女經常有衝突.
- 經常好夜都唔返屋企,並間中離家出走.
- 經常同兄弟姊妹嗌交同打交.
- 個人/社交
- 行為魯莽衝動,例如發脾氣,毀壞其他人嘅嘢或公物等.
- 對其他人同埋/或者自己做出暴力同侵犯行為(例如輕微自殘行為).
- 自制能力薄弱,喺社交場合好多時都做出破壞秩序同滋擾嘅行為.
- 參與不良分子嘅活動,並因此逃學同埋/或者做出犯法嘅行為.
院舍服務[編輯]
學生除咗出現以上問題之外,如果有以下情況,就應該需要院舍服務:
- 屋企
- 屋企照顧嚴重唔足夠,學生得唔到父母嘅接納或者懷疑受到虐待.
- 個人/社交
- 活躍喺不良分子嘅活動,除非轉換環境以接受密集嘅生活技能訓練同受督導嘅日常照顧,唔係嘅話就會難以擺脫次文化嘅不良影響.
院舍課餘照顧服務[編輯]
院舍課餘照顧服務係學生入住院舍前嘅一項緩衝,過渡同另類措施,切合日間缺乏家人照顧而有情緒同行為問題嘅男生嘅需要.
短期適應課程[編輯]
一啲適合接受群育學校/院舍服務嘅學生,因為種種原因唔願意長期轉讀群育學校,又或者預期佢哋嘅問題可以喺接受服務之後嘅短期內得到改善,就可選擇入讀短期適應課程 .呢項服務一般為期三個月至一年,學生原先就讀嘅普通學校會保留佢哋嘅學籍,當呢啲學生喺群育學校/院舍完成短期適應課程而行為有改善嘅時候,就可以返去原校讀書.


text:
社企近年愈見盛行,尋日又多一間社企經營嘅餐廳開張,為殘疾人士提供更多工作機會,讓他們多接觸社群.粵劇名伶阮兆輝就出任開幕典禮嘅主禮嘉賓,更加同扶康會副主席施家殷(Kyran)相認添!
由扶康會成立嘅社企康融服務有限公司,喺高山劇場經營新中菜廳,當中有六成員工係弱勢社群或殘疾人士,而餐廳為咗配合高山劇場,裝潢同餐具都切合中式戲曲嘅主題,難怪會邀請阮兆輝作主禮嘉賓.
阮兆輝一見到Kyran,就話雙方識咗好多代,因為佢同Kyran爺爺係朋友,以前經常拜訪Kyran屋企.不過Kyran就話阮兆輝應該唔記得佢,事關屋企多人,而且爺爺子女眾多.
講起粵劇同飲食結合,阮兆輝話唔少名伶都會戒口養聲,尤其戒食辣嘢,但自己就無有怕唔戒口.不過,佢就話演出時有一種生果一定唔會食,但呢種生果亦有人視為開聲良品,之咪係橙囉!佢解釋,橙衣令佢覺得喉嚨有異物,即使表演未必受影響都避免進食.
名廚周中就出任餐廳顧問,主要為菜單獻計.佢話餐廳客人以粵劇觀眾為主,年紀唔太年輕,所以菜單會以清淡易食為主.另外,佢又話過往未曾聘用殘疾人士,雖然記性或會較差,但就勝在唔似一般員工會頂頸喇,而且可以畀機會佢哋貢獻社會添!
扶康會主席郭鍵勳同民政事務局副局長陳積志都有出席活動,其中陳積志就大讚餐廳食物夠水準,即使啱啱食完午飯,仍然畀餐廳嘅美食吸引,更大讚餐廳夠意思.
卓妮


text:
MIRROR演唱會|Anson Lo盧瀚霆連踩4瓣自認貪心 稱已超額完成花姐期望
盧瀚霆Anson Lo 開紅館騷達到里程碑
Anson Lo直言今次MIRROR上到紅館開騷,是一件好開心的事:「我記得我哋第一次上紅館係做坤哥(吳業坤)嘅嘉賓,之後又做過鄭秀文前輩嘅嘉賓,都係上紅館,我哋嗰時都諗過如果自己上紅館開演唱會,究竟會係幾多年之後嘅事?嗰時花姐就叫我哋唔好諗啦!話呢樣嘢喺5年之內都唔好諗住會發生.所以嗰陣我哋都覺得呢個係一個遙不可及嘅夢想,到依家終於可以開啦,嗰種感覺就好似作為我哋12個MIRROR兄弟望咗好耐嘅里程碑,好似真係達到咗.而且冇花姐講咁耐,只係4年時間,所以係超額完成咗.」
Anson Lo根據易唔易嬲嚟畀飛朋友
被Do姐問到係咪經常被人追問演唱會門票的問題?Anson Lo就話:「我媽咪都成日問我,因為有好多親戚都有追問我媽咪,但我都承諾唔到大家,因為我都唔知我可以幫到大家攞到幾多張.以往我哋MIRROR開過兩次演唱會,每一次都係臨開騷前2,3日,我哋MIRROR成員先會知道自己每一場可以攞到幾多張飛,上次都係10張以內,唔理你畀邊個,我父母都係計埋喺入面,我會自己揀邊個朋友冇咁易嬲,嚟決定畀唔畀飛佢,不過都係盡咗力,盡咗力就OK啦!」
Anson Lo又講到現在已經加開了兩場演唱會:「嗰兩場有九成嘅飛都係賣畀MIRO,同埋實名嘅公開發售,希望可以畀多啲FANS入到場,因為見到大家都撲飛撲得好辛苦,撲到同撲唔到都經歷咗一段好煎熬嘅過程,有好大壓力.我工作時都有好多人問我幫唔幫到手買飛,大家都問得好尷尬,怕麻煩到我,我都會答如果幫到會再話你知.當然可以揀嘅話我一定會幫咗我爹嗲媽咪先,有餘力先會再去幫其他人.」
花姐睇實演唱會Rundown
Anson Lo指暫時都未約到12個MIRROR成員齊人去排練演唱會:「依家只得抽到時間排練嘅成員可以開始排咗先,未抽到時間嘅,例如我依家拍緊劇,就要用自己嘅休息時間,去同監製傾究竟啲歌會點安排,例如我自己就做住編曲先,同埋傾住每隻歌之間點樣連接,主題點樣掛勾等等.不過成個演唱會Rundown已經Confirm晒,大家都知道大家會唱咩歌,小組嘅合作係點樣進行,都已經Confirm晒,呢啲都係由演唱會監製同花姐一齊開會傾出嚟嘅.花姐對我哋每次演出都好concern,例如會擔心我哋每次唱完一首歌之後,會唔會唔夠氣唱下一首,同埋擔心我哋體能上或者能力上能唔能夠做到呢個Rundown等等,會建議吓點樣去調整.」
Anson Lo自認唱歌難聽 需要時間改善
Anson Lo又講到爆紅後得到好多Fans的關注,但亦會擔心自己做得到唔夠好,他直言:「我會驚我唱歌唔夠好,坦白講我唱歌一定係會遜色過其他歌手,可能好難聽,同埋有一啲好不足嘅地方,一定要用時間去改善,但要做能力上嘅訓練,就同我本身其他嘅工作有衝突.好坦白講係好貪心嘅,因為依家我係冇得全神貫注去做歌手嘅工作,而係又要拍戲,拍劇,又要接廣告,呢個係好貪心嘅多元身份,惟有用我自己最大嘅努力去平衡呢4個身份,最驚就係平衡唔到,是旦有一個範疇做得唔好,都會令一部分Fans覺得失望.」
Anson Lo劇透新角色賺錢至上
而講到正在拍攝的ViuTV新劇《百萬同居計劃》,Anson Lo笑言拍到剩返4日都未見到Edan(呂爵安)客串,希望大家不要抱太大期望,因為Edan工作比較忙,除了拍電影外,還正在籌備下一個音樂Project.他又透露今次劇集的故事結構,與上次《大叔的愛》完全不同,今次他的角色叫燈仔,性格和阿牧相反,他說:「燈仔做所有嘢都係為賺錢,咩都話OK,唔會有PLANNING,完全唔似我,所以一開始我都要用啲時間去投入呢個角色.」
Anson Lo做導演拍MV令花姐變燥底
Anson Lo又提到新歌《King Kong》MV首次做導演的經歷,他笑言:「今次係一次好煎熬嘅經驗,要處理非常多嘅嘢,當初我想像嘅係諗STORY LINE,分配工作,揀美術指導,揀衫,但原來連逐個鏡頭幾點拍,幾點轉場景都要諗,但我又因為要就燈光,唔可以成日轉SET,轉衫,所以變咗要跟SET,跟衫去拍,而唔係跟劇情去拍,但我又要就埋其他主演同DANCERS嘅配合,真係好難!同埋有好多阻滯,因為今次MV我用咗好多CG做BACKGROUND,拍攝時9成都係綠背景,最驚就係好假,同埋光線唔夠真實.花姐嗰兩日都在場,仲全程都好燥底,因為我嘅原意係想拍啲逼真啲,有電影感嘅嘢,佢好驚我最後拍咗啲好似卡通片嘅嘢出嚟,好彩最後拍咗出嚟,我自己係滿意嘅,當然有啲好似沙漠嘅位置,逼真度可以高啲,但撫心自問喺有限嘅時間內我已經盡咗力!」
即睇Anson Lo謙虛直認唱歌較遜色:要啲時間改善!
常見問題
Anson Lo會以咩準則分飛畀朋友?
Anson Lo被Do姐問到係咪經常被人追問演唱會門票的問題,Anson Lo就透露自己都有一套原則去分飛畀身邊嘅朋友⋯⋯詳情請看
Anson Lo首次做導演有咩經歷?
Anson Lo又提到新歌《King Kong》MV首次做導演的經歷,他笑言今次係一次好煎熬嘅經驗⋯⋯詳情請看
讀者留言


text:
- Enico Wu
Thank you 2021
:
『喂!記得您想做嘅事係咩呀!』
有冇人記得間舖由一開始到而家,轉過幾多次擺位?
好似整定咁,獲獲都喺趕裝修時就玩停業,好似俾多啲時間我諗裝修諗傢俬咁,今次唔同嘅係,可以俾更多時間我休息沈澱,諗清楚我想做一間咩舖,做一個咩人.
2021年最令我自己轉變嘅一個決定係唔食肉.由唔再食肉開始,我嘅消費模式變得有意識,想知道每件物品背後嘅生產過程同理念,望清世界好多只為謀利而缺乏人類責任嘅商人,我唔想成為佢哋,所以開始咗一連串製造護膚品嘅課程.
撞正停業空窗期,似乎宇宙都要提醒我:『喂!記得您想做嘅事係咩呀!』當我放低平日工作,專注搞新舖嘅日子,好似返去啱啱創業嗰段時間咁,好熱血,好衝,好自信(只能自信),嗰陣覺得,我做啲乜都係「技能get」.
當時有人話過我『您乜都唔諗,好牙煙,您估開咗舖就有人嚟?』係嘅,但如果我係一個諗好多嘅人,相信 @beautyfarmershk 直到今日都未出現到.
唔明咪問
唔識咪學
唔叻咪練
公司個Ig出啲post都唔係個個有好多反應,唔通當一個post得幾個人like就唔出?喺我眼中,嗰幾個like先令我更覺珍貴(嗰幾個人我已經記住咗😂)
冇嘢係難
難嘅係自己唔嘗試同唔堅持呀!
點解我成日出親文都多謝您哋,因為我發現搵親我嘅人都同我一樣,喺自己生命有住不同嘅堅持,唔係求奇活着,係您哋令間舖同我都有好強嘅能量,教我點攰都向前跑.
『我要令您哋每個人都擁有最健康嘅皮膚,令您哋返嚟舒服到好似返屋企咁.』
-2020年3月


text:
回到過去,歷史會重來?
2022年卡塔爾世界盃如箭在玄,各路精英蓄勢待發!身在加拿大嘅我當然為到加拿大男子國家隊闊別世界盃三十六年而再次入圍感到萬分興奮.
世界盃期間不乏精采嘅廣告,最近睇到一則快餐店嘅廣告,廣告入面嘅男主角食咗一啖漢堡包之後可以穿越時空,分別回到2002年日韓世界盃見到中學時代嘅女神要搬屋,2014年巴西世界盃重遇女神但佢已經名花有主,仲有今年嘅2022年卡塔爾世界盃,佢終於可以見返當年嘅女神!當然廣告嘅橋段係天馬行空,無可能喺現實發生但係我哋又試幻想一下,如果呢一刻我哋能夠穿越時空返去過往世界盃嘅歷史性時刻,有邊幾個重要moment喺你心目中係你好想回到過去嘅呢?
等泰萊又幻想下,自己咬第一口漢堡包,帶我返去1986年墨西哥世界盃! 當年可以話係自己有記憶以嚟第一次睇嘅世界盃,見到馬勒當拿嘅「上帝之手」令阿根廷領先,之後佢一個扭六個,殺入英格蘭嘅禁區,射入施路頓嘅五指關! 如果你喜歡馬勒當拿嘅話,你會話佢係英雄,因為佢嘅機智,騙過咗未有VAR嘅足球裁判! 之後帶領阿根廷國家隊棒走當年嘅世界盃冠軍;唔喜歡佢個人話佢勝之不武,話佢係「狗雄」! 無論如何,喺阿根廷國家隊嘅波衫上面已經綉上兩粒金星係不爭嘅事實,佢成為阿根廷國家嘅英雄呢一點直到呢一刻阿根廷嘅超級球王美斯都未能攀過「老馬」嘅成就! 今屆可能係美斯最後一屆出現喺世界盃嘅舞台,就睇下佢有無咁嘅機智能力帶領阿根廷直闖決賽攞走大力神盃.
但係作為家長,我哋點樣教導孩子喺運動場上點樣發揮體育精神之餘又要擁有呢啲小機智又不失大將之風呢?如何取得平衡真係上帝先知道! 當然能夠真真正正用自己嘅實力擊倒對手才可以配得光榮.有人睇事情重視結果; 有人睇事情重視過程,沒有真正對與錯!
等我咬第二啖漢堡包,讓時間帶到去2002年日韓世界盃! 當年我和左腳喺中文電台工作,正值日韓首度合辦,間接令中國隊首次闖入世界盃嘅舞台.當時好多華人都為之興奮,但最可笑嘅係當中國對巴西嘅時候,一向擁戴巴西嘅香港人都係一面倒支持巴西隊而非中國隊.當時真心感覺有啲奇怪,一個國家嘅人民理應支持自己嘅國家,但唯獨香港呢個彈丸之地從來沒有根嘅地方,香港人喜歡巴西足球嘅華麗,亦愛傳統嘅英格蘭因為有情意結,當然亦有各自嘅德國,意大利或西班牙等球迷,各適其適.作為球迷,我最擁戴嘅就係懂得欣賞足球,熱愛足球嘅球員為我帶來嘅所有嘅快樂! 就好似當年我哋同一家酒家舉辦嘅通宵睇波團,呢個可以話係喺卡城華人圈子裏面嘅創舉! 仲係好記得喺凌晨嘅時間同大家食住點心玩住遊戲睇住波,一大班人一齊歡呼一齊叫喊,真係移咗民咁多年之後都未曾有過嘅睇波經驗! 能夠寓工作於娛樂,可謂人生一大快事,夫復何求!
讓我咬第三口漢堡包將時間帶到去2006年,我哋移師到去更加大嘅場地,相約超過300名球迷喺一家賭場酒店入面一齊欣賞世界盃決賽,由意大利對法國! 當年嘅法國擁有施丹,亨利,皮里斯,巴夫斯等等猛將,意大利亦用咗一貫嘅作風穩打穩紮一直殺入決賽.最令人印象深刻及驚訝嘅一幕出現喺加時嘅時候,施丹竟然做出一個無球喺腳下時用頭槌攻擊意大利後為馬特拉斯嘅心口,令對方即時跌倒而直接被紅牌趕出場! 仲記得當時喺現場好多球迷都「嘩!」咗出嚟,唔知發生咩事,點解施丹會控制唔到自己嘅情緒,喺世界盃決賽呢個大舞臺上做出咁令人難以相信嘅動作.根據之後嘅報道,意大利後為馬特拉斯可能喺施丹耳邊講咗啲侮辱佢屋企人嘅說話而令佢大發雷霆,火遮眼用頭槌報復! 呢啲所謂trash talk嘅戰術就令意大利笑到最後.意大利係唔係勝之不武?係咪施丹EQ有問題? 種種嘅「馬後炮」評論已經唔再重要,呢個已經成為歷史嘅一幕.人類總係重複犯相同嘅錯誤! 歷史永遠都係會將人類嘅過犯記得一清二楚,就好似列卡特向禾拉吐口水,碧咸以虎尾腳向施蒙尼報復,巴治奧十二碼宴客等等等等……然而之後幾屆嘅世界盃因為技術嘅提升,球員喺球場上嘅一舉一動都可以喺鏡頭前表露無遺,相對地較明顯或粗嘢嘅動作已經好少喺世界盃嘅大舞臺上面發生,我哋亦唔希望球員們教壞細路呢!
講返2022年嘅今日,世界盃首次喺中東地方嘅年尾11月冬天舉行都係一個創舉,雖然反對嘅聲音此起彼落,但係事實上世界盃將會如期舉行,我哋盼望加拿大男子足球國家隊可以作出零的突破,我自己要求唔多,我希望佢哋能夠最少射入一球兼攞一份我覺得已經對國家有所交代.今年會唔會有令球迷難忘的一幕,例如第五次參加世界盃嘅美斯之前已經踢咗19場賽事,今屆作為「最後探戈」嘅佢若果能夠再次率領阿根廷打入決賽,咁冠軍戰就會係佢個人職業生涯嘅第1000場上陣比賽,喺12月18日決賽之後就自有分曉嘞.
泰萊
寫於弍零弍弍年拾壹月拾陸日


text:
日本大阪京都
30 Nov 2012 Fri 白濱和歌山大阪 Sunny day
半夜比個鐘嘈醒左(應該係之前一日酒店個住客較既鐘),所以就起身去個廁所,點知見到露台既景色非常之靚,個月亮好圓好光,反射番落海,幾正,所以影左陣相之後先番訓因行程唔再趕,可以7點幾先起身浸多次溫泉,朝早人仲少,浸下溫泉都唔錯,原來個海邊溫泉有女湯,雖然間住但行出去時好大段路都係露天,究竟點浸呢?唔通要著埋衫定就咁圍住又或者好似男人咁赤條條就咁行出去?嗯
食完早餐後10點幾就出發番和歌山車站再去搭貴志川線睇貓車站,本來可以去埋和歌山城但又要轉車好似好煩咁所以skip左,搭車由白濱去和歌山(搭特急,貴少少,本來都分唔清點分日本d車種,最少有幾款,價錢唔同,研究左一輪應該係停站多少既分別掛),途中經過好多鄉下地方,令我諗起上次去川越既柔閒之旅,嗯
一個鐘度去到和歌山站再轉車到貴志川線,買飛既係第二層,但因貓車整緊,所以無得搭,買飛係全票650yen,d飛幾特別,係挖挖卡,站長用筆挖開當日既日子,幾有趣
因第一次搭,唔多識點攪,所以miss左一班車先識得上車,但好彩地居然比我地見到貓車係度試行中,所以同佢影左幾張相,外面好多貓幾靚入面d登都好特別,同我地坐既普通車爭好遠,嗯
之後呢由第一站搭到總站落車,去到時見到有一團香港人岩岩走,所以之後得番好少人係車站,可以比我地容易d影相,而貓站長呢就係個玻璃箱入面訓覺,都費時理我地d人,佢既辦公時間由9點至5點,有一日休息,會由附近另一站長貓替更,不過睇佢d相個樣都幾串下,所以訓緊覺唔理人係好正常的
入左旁邊既咖啡室睇左陣,有少少貓站長既展覽品,之後就出左去影下個站既外觀,都係貓形狀既,再去旁邊既買野地方睇左陣,當中隻貓醒左,係度行黎行去睇天,唔知係咪等收工呢,不過正如我所想,一貫的串樣,嗯
之後就搭番車走人,丫,仲咁岩見到士多啤梨車,無貓車咁靚但d登都有特別既
之後去左另一個站,叫伊太祁曾站,好細同幾舊式既車站,而且原來係替工貓既工作地點,但過左辦公時間,佢休息左lu,去左附近既伊太祁曾神社,已經差唔多天黑,所以好靜下,睇左外圍同埋一舊穿心木,感覺依舊木頗邪門,感覺非常古怪同唔舒服,所以望左幾野就走開左,好快睇完就走人了
係番車站既途中仲見到貓van仔同埋架貓車拍左埋站,而且見埋架兒童車,貴志川線既特別車都比我地見晒,嗯
跟手5點幾搭車番大阪,番到去已經8點半,放低野再搵食,今次係食烤肉,間鋪抽氣唔多好,我坐果個位為甚,煙到眼都盲,難為係度做野既人日日係咁吸,不過間鋪都幾好食,而且價錢可接受,食完野就番酒店,第二日走人了
To Part.11 - 大阪,香港
[21/11/12 to 01/12/12]
Photo Link <<<<<<<<<<<<<<<<


text:
4G第4代移動通訊技術速度mbps即係有幾快?
4G第4代移動通訊技術速度mbps即係有幾快?
咁4G速度Mbps即係有幾快呢?無論你喺門市度睇嗰啲宣傳嘅廣告版,還是係上網睇一啲上網plan呢,你都應該會見到mbps(megabits per second)呢一組字嘅.咁佢究竟係乜嘢意思同埋咗代表嘅速度究竟係有幾快呢?想知道有幾快呢其實就係要睇mbps前面數字究竟係有幾多啦.而家有好多4G plan都會講到明最高嘅下載速度究竟有幾多嘅.譬如21Mbps,42Mbps,2Mbps等等.咁個數字越大呢,速度就越快嘅.咁可能就會有人問啦,咁21mbps嘅速度只係得42Mbps嘅一半咋喎,咁係唔係就代表21Mbps嘅速度好慢呢?咁其實速度嘅快慢呢就好視乎你平時究竟係需要幾快嘅速度.如果你平時只係需要5Mbps嘅,咁21Mbps同埋42Mbps對於你嚟講呢可能係一啲分別都冇嘅.你都好難感受到21Mbps同埋42Mbps之間嘅分別嘅.
咁要點先知道我係需要幾快嘅速度?其實就好視乎你平時嘅上網習慣嘅.如果你係成日睇高清youtube影片,可能就最少需要5Mbps速度.又或者會係經常用Zoom進行視像會議,咁可能就最少需要4Mbps速度啦.所以可以視乎你嘅上網習慣上網搜尋一下,究竟你用嘅應用程式係需要幾多Mbps嘅.不過手機4G速度嚟講呢,咁要留意嘅主要有兩樣嘢.就係用完數據量之前有幾多Mbps,同埋用完數據量之後有幾多Mbps.因為而家有好多plan呢都係喺用完數據量之後呢,速度就會大幅下跌.譬如會由Mbps呢跌到落去得番kbps嘅.而mbps速度同kbps速度呢可以相差幾十倍,甚至乎係幾百倍或者更多嘅.所以簽約前最好就睇清楚合約內容.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
歌詞
專輯:新寶島康樂隊 歌曲:水泥山 作詞:黃連光 作曲:黃連煜 日頭辣辣 辣到心肝縪裂又縪裂 就像一隻跛腳又盡飆的草蜢 那無情的喇叭就像寒天的風恁冷 我實在唔知早就來到這水泥山 想起當時八掛胸前拍到滿滿 想起當時立志愛賺一佰萬 沒想到錢沒賺到煞搞到腳跛跛 我實在唔知早就來到這水泥山 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 日頭辣辣 辣到心肝縪裂又縪裂 就像一隻跛腳又盡飆的草蜢 那無情的喇叭就像寒天的風恁冷 我實在唔知早就來到這水泥山 想起當時八掛胸前拍到滿滿 想起當時立志愛賺一佰萬 沒想到錢沒賺到煞搞到腳跛跛 我實在唔知早就來到這水泥山 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 水泥山啊水泥山 今晡日來到一個大憨伯 佢知橫來直撞個試金石 佢知珍珠沒洗就唔會白 認認真真來打拼 唔會慢也唔會慢 認認真真來打拼 唔會慢也唔會慢


text:
我這邊凌晨1:69分,睡不著,一個Uncle剛從果欄拍到山竹!大家要小心呀!因為一個唔小心畀人聽到,容乜易傳傳下變咗「山竹已經登陸香港」㗎!
當然,可能你收到朋友轉發嘅絕密風暴時間表(毛毛冇朋友所以收唔到),話山竹後日8點改掛8號風球,大後日10點改掛10號風球.但你有冇諗過,佢同啲船公司最新颱風指引一樣,係假嘅啲料!
每次打風,風繼續吹,流言都會繼續吹,睇到暴風女神級主播陳嘉倩反晒白眼.而見今次山竹咁猛,佢忍唔住提大家,與其睇啲流言留言,不如花心思認真防風好過啦……
瘋繼續吹
大風吹,流言都會跟住吹.呢個天氣現象,暴風女神級主播陳嘉倩都見識過.「成日瘋傳嗰啲船公司颱風指引,我以前都中過伏.成班朋友話識人喺嗰度做,呢個話堅嗰個又話堅,就信咗.而家見到自動無視㗎喇,一來天文台澄清過冇發放呢啲消息畀船公司,而且根據過往經驗,冇次真嘅!」
但真亦假時假亦真,真真假假點去分?「可能要等智者出現先可以止到謠言,但暫時搵唔到智者嘛.尤其網絡咁方便,冇可能杜絕到謠言散播.只可以自己保持清醒,唔好不負責任咁散播消息.特別打風時資訊混亂,如果Make fun of風暴消息,要諗下真係會影響到人!」陳嘉倩補充,上年天鴿襲澳門,就有人散布假嘅傷亡消息畀人拉咗……
Source定老母
最弊嘅係,唔講係咪止於智者,謠言分分鐘嚟自至親者!「好似有朋友都講今次個風17級,而港珠澳大橋抵禦到16級風,好唔穩陣.咁呢啲數字係可以參考,但唔代表真係一掂條界就冧㗎嘛.唔講打風,阿媽平時都好鍾意Send咩『十點鐘就要瞓咪就會有咩嘢病』『每日食啲乜唔好食啲乜』,我直接唔理㗎!已讀不回.」
To信or not to信,最緊要識問Question.陳嘉倩自己都問過:「我打風前會喺窗用膠紙貼個『米』字,但其實自己都唔肯定係咪有用,因為聽人講過黐完反而更易爛,兩邊都有說法.唯有自己上網搵有冇權威驗證,結果發現原來黐咗膠紙會減少玻璃嘅共鳴效應,塊玻璃就真係冇咁易碎.所以好多嘢都睇你係羊群心態人信你就信,定係抱求真嘅心態去睇.理性判斷係好重要.」明白,下次有Uncle Send圖嚟,毛毛都會小心啲㗎喇!
天有不呃之風雲
陳嘉倩仲教路,只要做足功課,假嘅風暴消息係呃你唔到嘅!「以前做《天氣報告》要確保所有資訊都啱,特別打風要每半個鐘更新,嗰啲風向圖方位圖所有嘢都要自己不停上網搵料再砌.咁首先內容農場就無視啦,網上傳言即使報紙有報導都唔會理,主要睇天文台官方消息,同天氣顧問畀我哋嘅資訊.」
香港嘅天文台呢……「唔會淨係睇死一個嘅!會參考埋外國天文台.美國天文台都有香港資訊,有時佢哋早啲預測到香港打風㖭;香港有個天文發燒友組織嘅『地下天文台』都好有用.其實唔係淨係打風先開電視睇風暴消息,每個人平時都可以留意多啲氣象常識,因為你永遠唔知幾時有啲咩大颱風,平時睇開天文知識,風嚟到就會派上用場,唔會人講乜你就信乜囉!」
風起了,唯有努力生存
講到最尾,今次山竹呢個風咁勁,大家都要注意安全.「買定多少少嘢食喺屋企,打風嘅時候,梗係留喺屋企唔好出街啦.」仲有唔好落街追風,唔好叫外賣,唔好行近海邊……「至於打風之後,我暫時睇過覺得最有用嘅資訊,係打完風後十日內都唔好企喺樹下面!你唔知啲樹係咪仲穩固㗎嘛,為咗安全係要警覺少少.」
仲有唔好忘記打風仲要返工嘅人呀!「以前做主播返打風更要經過將軍澳大道,好深刻真係會見到啲樹斷枝飛落㗎車度,真係用生命返緊工㗎!其實打風嘅時候,每個仲要返工嘅人,都係用生命去為大家服務.特別係記者好似『MJ潘』(潘蔚林)咁,要出去採訪真係睇到人一額汗.打風時大家都喺屋企,或者有人祈求緊打風嘅時候,要記住其實出面係有好多人一直緊守工作崗位.」無錯!嚟緊打風仲要返工嘅人,務必注意安全呀!


text:
身為男人,打女人打細路都係最可恥嘅行為.
無論個女人再賤,無論個細路再百厭,你可以鬧,可以屌,但當你一郁手就係你錯,依個道理我信到而家.身為一個男人,你雙手應該係用嚟搵錢養家,保護屋企人,而唔係將自己嘅情緒用武力去發洩係他人身上.
帽我帶過,又比人玩過,你問我嗰刻唔嬲,唔憎恨眼前嗰個女人咩?我直頭想佢不得好死——但再嬲都唔可以郁手,依個係我比自己嘅底線.但當你諗返你曾經用依對手拖住佢,輕撫佢髮絲,或者係摵佢塊面,甚至係應承佢靠雙手去建立你地嘅家,你就知雙手係要為一個女人帶嚟幸福,而唔係一個又一個嘅傷痕.你可以用言語去表達自己嘅憤怒,你可以行開然後一口氣食哂一包煙,但一拳一掌都唔可以打落一個女人身上.你話唔公平?點解女人一巴車落嚟就得?我屌你咩,計較依啲你不如唔好做男人,又唔見你搵民建聯爭取男人個個月要嚟M.
細路百厭上嚟真係好煩,特別係我返工見唔少極品,衰啲講句如果佢跑跑下仆街再喊我都唔會去扶佢.但郁手?唔好玩啦,男人老狗要用武力去對付一個細路,到底本身要有幾垃圾先做得出.大家都做過細路,大家都明白你打完佢根本就唔會明你點解要打佢,佢只會驚.佢唔食飯你咪餓佢半日,佢唔著褲咪唔好帶佢落街玩,你要教一個細路有千百種方法,但郁手肯定唔係其中之一.老屎忽好鐘意講棒下出孝子,係啊係啊,咁點解而家老人院咁多啊婆啊伯一個人等死啊,點解屋村咁多孤獨老人啊,孝唔孝順根本就係睇為人父母有冇用心為個仔女,有冇愛護佢地.如果打就係好事,黑社會下下開拖咪好撚大愛?
我唔明身為一個男人,點解會忍心打一對手無寸鐵嘅婦孺,仲要係自己嘅屋企人,理論上最親,最應該保護嘅人.你每打一拳,除咗令對方對你心碎失望,更加係磨滅緊你身為一個男人嘅資格.教不嚴父之過,下次你要嬲細路唔聽教,不如諗下你有冇好好教過佢.
乜都淨係識講手嘅男人,死不足惜.


text:
聽人講貪心係人奮鬥嘅原動力,不過貪得蠢咪變咗貪字得個貧囉.冇計啦,呢個世界總係會有啲好天真好傻嘅人,以為做咗啲衰嘢係冇人知㗎⋯⋯
早排Ellen Show嘅主持Ellen DeGeneres特登喺佢間禮品店度放咗個牌,寫住每個現場觀眾都可以免費拎一份禮物留為紀念,仲特登唔搵人睇住,等啲人自己揀,自己拎.
咁大膽?唔怕有人掃晒咩?Ellen話,大家講個信字㗎啫~但係最大嘅原因係佢其實偷偷地裝咗個針孔攝錄機睇下自己啲觀眾乖唔乖呀!好彩結果都冇令Ellen失望,大部分Fans都乖乖地拎咗一樣就走⋯⋯除咗有兩個人特別引起咗佢嘅注意.
第一個就係呢位小姐,佢諗咗好耐,要衫定要帽好呢?最後佢居然講咗句「頂帽我都係陣間自己買啦」.真係好乖好誠實呀~
Ellen 即刻變咗樵夫水池個女神咁,話為咗獎勵女觀眾咁誠實,就送埋頂帽畀你啦!呢位女觀眾就好啦~畀Ellen點名讚佢,仲有多份禮物?!
呢個金髮阿姐就冇咁好彩喇,佢都係畀Ellen點名,不過係點名恥笑呀!
原來佢係全場唯一一個拎咗幾樣嘢走嘅觀眾,仲叫埋個friend幫手拎?喎!拎一次都算啦⋯⋯
仲要搏人唔多覺,返轉頭拎多幾次呀!Ellen想唔出聲都唔得啦!咪睇金髮阿姐笑笑口咁,現場氣氛不知幾尷尬呀⋯⋯佢話喎,其實佢都係想拎畀嚟唔到現場嘅家姐啫~咁有孝心呀?咁其他紀念品一定係拎埋畀姨媽姑姐喇!
打自己手板都冇用㗎喇,衰咗就衰咗,你都係接受懲罰罷啦.
最後Ellen決定要罰佢坐監!唔係真係報警拉佢,係特別放咗張櫈仔喺個台度,要佢成個節目坐喺嗰個Ellen's Jail度啫~想懲罰一個人,唔使用劍嘅,喺電視畀咁多人點晒相,知佢衰貪心就夠晒瘀啦⋯⋯
當然都有啲人會懷疑會唔會呢個阿姐有冇咁蠢呀?咁都估唔到有cam?呢層就好難講喇,話唔定係節目效果呢~不過呢個世界都真係有好多咁「聰明」嘅人嘅⋯⋯
封面圖片及資料來源:Buzzfeed,TheEllenShow/YouTube


text:
Raven今次上網搵到一間舊式公屋茶樓設計裝潢嘅茶餐廳:六樓後座冰室.位置嚟講其實就喺淘大花園再行多10分鐘就會搵到個商場.咁間餐廳位置都算係商場比較入嘅位置,所以沿路行入去都要行多幾步喇!
初頭以為只係間茶餐廳裝修特別啲,一路由商場外面行過去,先發現原來連個商場設定同裝潢都係擺到明懷舊.
六樓後座冰室個水吧位,佢天花特登油上嗰種綠綠藍藍嘅色,十足十石板街會見到嘅茶檔.
餐廳門口擺左啲枱櫈,幾似72家房客年代嘅擺設.
如果想撥個輪去叫外賣,唔好意思,呢部電話冇插電話線嘅…
舊鐵閘舊信箱,扮得都似模似樣架!
舊式旅行喼上面再放左舊電視機同打字機,好似番番去細個嘅時候咁.
唔知呢款鬧鐘仲有冇人用呢,咁樣響法真係成屋人都俾佢嘈醒埋.
望番入餐廳,食客坐嘅枱櫈都似舊樓樓,圓枱木櫈.正中間嗰面主題牆係全間茶餐廳嘅靈魂!佢扮緊由室內望出窗見到香港舊屋村:南山村!頓時覺得自己係坐喺2樓.
講番今次食左啲咩先,其實周末lunch時間去,人流唔多,行到就可以直接入去坐低喇.同行三個人分別叫左三個唔同嘅食物,一係福建炒飯,二係陳皮鴨腿湯飯,三係雞扒腸仔鮮茄撈丁.
呢碟福建炒飯幾足料,蝦同魷魚都唔少,份量都幾足.另外有切左丁嘅翠玉瓜同紅蘿蔔增加口感.味道方面,同行朋友話味道都幾好咁.
Raven自己叫左嚟食嘅係鴨腿湯飯,佢飯同鴨腿湯本身分開上,咁食嘅時候逐啲飯咁放入去個湯度食都得嘅.個湯入面除左鴨腿,仲有蘿蔔,紅蘿蔔,冬菇,陳皮同芫茜.味道方面個湯聞落幾香,有陳皮同芫茜香味,咁食落口所有配料都夠味道,蘿蔔仲好入味.鴨腿嘅肉質都好淋.不過有樣野,食食下就會發覺呢一個湯一定落左味精,因為越食就越口乾,食完離開埋餐廳都持續口乾左一段時間…
最後係呢碟螢光色汁望落真係嚇死人嘅就係雞扒腸仔鮮茄撈丁.佢同近年興起嘅鮮茄類食品完全唔同,佢真係有種番去以前嘅感覺,螢光色嘅外表,真係食到有蕃茄味,唔係普通用茄膏茄汁溝出嚟.個麵亦都冇嗰種淥左好耐再拎去撈嘅感覺,似係點完菜之後煮出嚟撈,條麵仲有咬勁,仲彈牙.雞扒煎得唔會太較,腸仔似係廚師腸.
最後值得一提係服務員都好有禮貌,食物味道可能唔係呢間餐廳最有賣點,但係坐喺一間懷舊設計嘅茶餐廳,風味真係其他茶餐廳俾唔到嘅.大家有興趣都可以去感受一下~


text:
有左公司醫療就唔洗自己再另外買個人醫療.咁究竟係咪呢?希望大家睇完以下文章可以了解點解有公司醫療我地都係要有個人醫療.
大前題,我地要先了解左我地自己公司醫療究竟包啲咩.有時,有啲剩係包門診嘅我地就以為包哂所有野,到我地要用嘅時候就乜都Claim唔到,所以大家要認真地了解下自己公司嘅醫療計劃.係了解完自己嘅公司醫療之後就要諗下,我地會唔會轉工啦.因為公司醫療係跟公司,即係話你離左職之後呢份醫療就會失效.咁你到時冇保障係身,又唔知下一間公司有冇團體醫療.同樣地,到左我地退休嘅時候,公司嘅醫療就會冇左.我地到時如果冇病冇痛都仲買到醫療,但係若果我地已經有醫療紀錄呢?咁就唔會咁順利啦.係咁嘅情況下,因應你嘅情況(主要考慮你嘅健康狀況)保險公司會有三種做法:
- 加你價 – 就係所謂嘅加Loading.若果剩係加Loading嘅情況下,保險公司係會包哂我地所有嘅野,但就會要用一個貴啲嘅價錢去買呢個保障(比其他人貴1.5什至兩倍).但係筆者認為呢種情況係可以接受,因為始終佢都會包哂我地所有入醫院嘅洗費.
- 加不保事項 – 保險公司會因應你嘅情況加不保事項.實際發生係我朋友身上嘅事例(朋友30歲左右): 佢因為腸胃炎而入過醫院(係我地眼中,腸胃炎好小事,一般都市病),但保險公司就有可能唔保由腸胃帶黎嘅問題.咁所有有關腸胃或由腸胃引致嘅病都唔會保(筆者聽到嘅時候都覺得有冇咁離譜).當然係呢種情況下,Agent會幫我地試下Appeal,但若果Agent冇主動去做,大家要記得叫Agent幫我地,等我地可以有返保障.(注意: 唔一定會成功架,但試試無坊.)
- 直情唔受你玩(唔保你)- 呢種情況就最差,因為我地唔會再買到醫療,通常一間唔受你保(因為健康情況比較唔理想)就間間都唔受(係投保書上面佢有一條係會問你有冇被拒保過).
所以現今嘅情況,最起碼都要自己有份基本嘅個人醫療.咁就算到我地老左,都唔會話完全零保障.
保險係喺我地健健康康嘅時候去買係最好,因為我地健康嘅時候,係我地最有bargaining power(議價能力).一旦病過,保險公司會評估你嘅風險,然後儘一切辦法加你價或者加不保事項.(冇計,人地都係做生意)
咁但係我地有公司醫療再買一份咪會多左?其實唔會,因為可以買一啲有自負額嘅Plan(大家可以去睇下我地講關於自負額嘅文章),價錢平左之餘保障仲要大左好多.而有啲Plan到左某一定歲數,你可以降低自負額,等自己隨住年齡增長都有一個完善嘅保障,唔會因為Claim過而令自己醫療保障減小.
大家如果想更了解自己嘅公司醫療係點可以去InMAP問下Agent嘅專業意見,佢地會細心解答各位嘅問題.同埋可以睇下點樣運用你手上現有嘅保單去令你嘅醫療計劃組合性價比最高(保費低但保障大).唔一定係要買貴Plan,最緊要係夾到而家你地自己有嘅野,用一個平嘅價錢買一個大嘅保障.大家如果身邊冇Agent朋友又或者想揾過專業嘅Agent幫下手,InMAP平台幫到你.
我地InMAP平台上線啦.另外,大家可以Subscribe我地Newsletter或者我地嘅Social Media,咁我地一有消息你地都會即刻知道.


text:
朝早返左去又一城 CityU 既 Office,接左份 job,所以要開工做喇.之後原本要同 Thomas 羅份野去葵涌三號貨櫃碼頭既,不過就因為我太早去到鑽石山,所以 Thomas 叫我食左野先,不過我又唔係話肚餓喎,所以就去左打機消磨時間.
1:15左右佢打俾我,話人地收唔到個 message,所以唔駛去;咁我返 CityU 喇,點知去到 CityU,竟然話唔見左我部 notebook 喎,嚇到我鼻哥窿都無肉.好彩原來有人見到我部 notebook 無人看住,同我拎左去食 lunch 姐,好彩好彩.
3:30開會,好彩有少少野俾阿 Sir 睇到,所以無插到成背脊都係血.
再夜少少 Thomas 打黎,叫我同佢地一齊喎,咁我當然識做,話遲少少先喇.
後尾原來已經出左成績,睇落應該唔駛 Out 既,放心左唔少,不過成績絕對係差羅.下個 Sim 一定要更加俾心機先得呀.
之後打算 join Thomas 佢地,不過時間已經係大約 8:00 羅,佢地話依家係 Thomas 屋企樓下喎.我去到再 call 佢地.咁去到喇,我 call 佢地,諗住叫埋佢地落黎一齊食喇(雖然佢地食左),不過佢竟然話我阻住佢地……..
咁我唯有自己一個人食喇,食完之後打左兩鋪機,先敢 call 佢地,睇下可以上得去未…………
好彩,可以上去…..同佢搞部電腦,睇住佢地兩個係度灑花槍.搞到我又好恨有個女朋友添.剛剛呢個時間 Crystal 又打黎喎,咁正好一齊開玩笑喇.
結果係 Thomas 屋企搞到成差唔多 12:00 先走.
但係響走既時候 Thomas & Mandy 有 d 唔開心既事情發生左.
好彩後尾無咩事.
朝早返左去又一城 CityU 既 Office,接左份 job,所以要開工做喇.之後原本要同 Thomas 羅份野去葵涌三號貨櫃碼頭既,不過就因為我太早去到鑽石山,所以 Thomas 叫我食左野先,不過我又唔係話肚餓喎,所以就去左打機消磨時間.


text:
魚生呢,其實我就好少食.
但奈何女仔朋友每次眾會都幾乎係揀日式餐廳,久而久之我都會食下魚生,但其實都只係三文魚同甜蝦XD
今次同朋友仔去左西環既街坊日式小店:)
睇個樣其實都唔係好街坊者,點解話佢街坊小店?
其實老闆主力做街坊生意,個價大件夾抵食,魚生又夠新鮮,留住客仔都真係要落D本架XD
前菜係送既,老闆特製既漬物,有少少中藥味又幾有嚼口.
大大碟枝豆都係$22,都話係街坊價啦:)
由於我肯食既魚生種類實在太少,所以決定今餐就黎個三文魚盛宴XD
唔好以為三文魚係日本黎,其實挪威先係全球最大既三文鱼出口國,呢到用左挪威三文魚做刺身.
先黎個拖羅,三文魚最肥美既部位,挪威水域凍到震,三文魚既魚油就更豐富啦.
挪威三文魚既油脂分佈平均,一層一層,紋理靚到生熟都極有層次.
紅酒三文魚唔洗點醬油入口又香又滑既呢!
火灸芝士三文魚就夠哂香口.
軍艦係三文魚X魚子既配搭,哈哈,好狠但好味!
生食OK既,熟食一定唔會差,食魚我好鐘意一片片壓開食,只有油脂分佈平均既魚先得架咋:)
燒都好食,香口度UP+
嫌太肉肉肉,可以試呢個,包住生菜清新感返哂黎.
呢個出面食唔到啦掛,外面天婦羅,入面包住茫果同三文魚,配搭新穎得黎仲口感十足.
最後試埋個和牛,同埋個拼盤,都仲有三文魚喎XD
都話今日係三文魚盛宴囉XD
請為挪威三文魚默哀一秒鐘.
最後黎左個好Refresh既柚子雪芭作結:)


text:
今晚飯後睇到一條網上流傳片段,理智失守,同女朋友同妹妹傾咗成晚,排解痛苦.六七月嘅時候,我地仍然理性討論緊好多上街嘅抗爭者都無意赴死,因此激發出嘅道德感召唔夠,但當如今世事一如預期逐一發生,恐怖氣氛籠罩全個香港同我地自己嘅生活,我地從生活之中深切感受到理論同現實之重疊——死亡,靈魂,債務,民族,共同體等等,感性理性互相推進不斷.
女朋友曾經係好離地嘅人,以前雨革去佔領都係跟風,但自從同我一齊之後,佢堅決精進之心,前所未有.由於我地都有共識,知道一定要處理好自己嘅人生,至可以講社會講世界,所以我地曾經話過,最壞情況,佢都一定會賺到錢,而我地絕對有能力一走了之,養一對小朋友,然後將我地對生命嘅思考同體會傳承畀佢地,就當任務完成.但係今晚佢話:如果佢無法成為學者教授,無法提出任何有助香港嘅理論,佢就有責任走上前線,充當我地成日提及嘅肉盾,為民族獻身,因為而家有覺悟嘅同胞已經盡咗佢地最大努力,為香港交出最寶貴嘅生命.而妹妹就話,佢覺得佢最重要嘅任務,就係保護哥哥同埋女朋友,因為佢話佢喺我地身上見到香港嘅希望,而佢有機會同我地做一家人,就係同其他抗爭者最唔一樣之處.精進自身,搵最適合自己嘅位置,然後好好分工合作,已經係佢人生嘅座右銘.
妹妹話要做我地嘅肉盾之後,女朋友就話,去到緊要關頭,佢一定會為我捨身,因為佢認為我至係發明者,而佢只係我所發明過嘅各個型號之中,運行發揮得最理想嘅一部,只要有我,就一定會有不停發明嘅可能,因為我令佢明白何謂生命嘅熱情.每次我聽到呢類說話,我就知道我嘅生命負重又再增加,而呢一世人嘅債務,只有用無比意志同努力至可以一一償還.我曾經同佢講過,每次接觸完啲好盡力去過每一日嘅友人,已經喺香港買咗樓嘅友人,話唔可以離開因為屋企人朋友都留喺香港嘅友人,我都會覺得自己嘅責任空前重大,因為只有出盡全力思考,我至可以保護我共同體之內嘅所有靈魂,而呢啲人情,就係我每時每刻都強迫自己要有突破嘅動力.
我地唔係頻頻參與行動嘅人,每次去到,都係收集資訊同觀察情況輔助思考討論,可以話係隔岸觀火.然而,我地絕對知道,其他同胞願意預先欠債,付出生命,係因為佢地相信我地還得起,所以我地選擇留喺安全而安靜嘅地方,保持頭腦冷靜,係有必要.不過,每次思考,我都會掙扎:盡力思考,雖然係為十年抗爭做準備,為解體中國而奮發,但自己偏安一隅,同胞則負責送死,情緒就難免波動.然後,理智又會提醒我,呢種良心不安,呢種面對虛無而生嘅痛苦,正正就係中共要營造嘅恐怖主義,無法抽身,就會中計,於是我又會繼續整理思緒,繼續做其他事.堅守自己崗位好難,因為我都好想創造價值,但正因為想創造價值,我更加要努力不懈咁去做自己最擅長嘅事,事成之前唔好枉死,而我身無長物,最有可能做到嘅就係寫出民族歷史.
呢幾個月,我份外感覺到,經歷民族生成好似經歷生仔(雖然我未生過).一開始知道有咗係好開心,會有好多幻想,亦會睇好多書去裝備自己,好多事都係有數得計,但每次檢查,每次發生意外,哪怕只係跌一跌,都會好緊張,驚胎盤移位,驚胎死腹中,就算佢平安出世又驚大人難產.過程中嘅起伏跌宕,係就算已經思考咗未來十幾廿年將會點樣將佢教育成人都唔會避免得到嘅驚心動魄,而我地可以做嘅,只有全力以赴,但求不留遺憾,喺面臨失去之時,都可以坦然無懼,勇敢接受.
恐懼同痛苦係人生無法逃避嘅事,尤其是我地生於亂世.但正因為戰爭將至,我地其實亦比尋常人更有機會去思考同理解生命嘅意義.只有生於香港,為香港奮鬥,我地至會同自己民族有生死與共嘅歸屬感,同素未謀面嘅人擁有同一種宿命感,同想像出黎嘅共同體分享專屬於共同體嘅想像.
呢幾日網上興起一個問題,有人問,香港建國之後大家想做咩,呢個問題,其實正反映出大家真係唔係一心攬炒,而係真係有具體而微嘅想像,對未來香港有希望.我見到有人話想拆曬香港啲核突建築,重建香港,又見到有人話想成為香港國嘅外交官,代表香港,更見到有人話只係想做返而家嘅嘢,玩音樂同畫吓畫,簡簡單單.到有人話只係想做返而家嘅嘢,玩音樂同畫吓畫,簡簡單單.坦白講,大家都知道短期內,呢啲事唔會成為事實,但令人鼓舞嘅係,雖然形勢逐漸惡化,但大家仍然後生,仍然未陷入絕望,仍然相信只要有時間同空間,就會夢想成真——而我亦都唔例外,唔想輕言放棄.
人生而平等,任何人都唔應該不明不白咁成為暴政犧牲品,但大家都知道,要減少犧牲,就一定要反擊,而反擊就一定有犧牲.我會想像,浮喺水面嘅同路人,出世之時點樣為一家人帶黎希望,在生之時點樣為身邊人帶黎歡笑,而身故之後又會點樣令所有愛佢嘅人痛苦終生——我唔希望我所重視嘅任何個體突然離開呢個世界,全因為我所屬於嘅共同體實在太值得留戀.我可以做嘅,就只有拉住仍然努力生活嘅靈魂,留住已經離開現世嘅靈魂,然後帶住佢地一筆筆或輕或重嘅人情債,保護自己民族,探索世間真理,行到我唔可以再行落去為止.當偷生已經唔係選擇,我地只可以生存落去,不成功,便成仁.
衷心感激所有問過我問題嘅朋友,同埋相信我會提供到答案嘅朋友.大家每個好奇嘅靈魂,都係我尚算短暫嘅生命之所以要存在嘅重大原因,我會銘記於心,以身相報.終有一日,我會精進有成,成為最值得信賴嘅人,為促成香港民族立國以及東亞秩序重整,鞠躬盡瘁,死而後已.我只係平凡人,但我會轉化痛苦,挑戰極限,但求喺離世之時,還清一切,不拖不欠.


text:
香港人而家已經習慣電子支付,尤其係疫情下大家為咗避免用實體貨幣購物,更加速咗呢種付費方式.就算用信用卡俾錢,都傾向非接觸式付款,呢種方法嘅好處係設有金額上限,用嚟買啲幾百蚊貨仔嘅嘢,完全唔需要簽名認證,非常方便.不過,一班瑞士學者就發現呢種方法存在漏洞,可以突破金額限制進行交易,對卡主毫無保障! 正常嘅非接觸式支付過程,係 POS 收費系統發出收費指示後,卡主人拍卡進行付費,如果金額超過上限,就有需要額外輸入密碼去確認,不過專家就喺交換訊息過程中做手腳,將毋須額外密碼驗證嘅訊息傳返俾 POS 系統,成功突破盲腸.不過,要達成呢種攻擊手段,專家話要預備四種材料,首先要有兩部 Android 手機,開發小組研製嘅應用程式同埋一張非接觸式 VISA 信用卡.兩部智能手機要分別安裝 Android 特製程式,令佢哋分別模擬 POS 收費系統及信用卡,而呢兩個特製應用程式係唔需要破解手機先至可以安裝,專家話佢哋已成功喺 Google Pixel 及華為手機上試驗過,同埋亦喺真實店鋪內成功通過測試添! 至於運作過程又係點呢?首先扮演 POS 系統嘅…
Browsing: Master
© 2022 - wepro180 All Rights Reserved.


text:
貴為IG女神,倪晨曦(Elva)每次影相都能做到360度零死角,她絕對有一套影靚相必勝法.即將於2月結婚的她,早前就同未婚夫飛去「天空次鏡」玻利維亞影了一輯唯美婚紗照.對於一般準新娘而言,穿起婚紗擺pose要夠靚﹐可能會有點難度,今次Elva就同大家分享影pre-wedding相時如何擺pose最美,有KOL教路,效果真係會唔同啲!
shebrides︰大日子將到,待嫁心情如何?
Elva︰其實我自己嘅心情都好relax,到依家都仲未係好緊張,可能因為平時我都會做好多event,所以面對自己嘅wedding,我都可能當一個event咁,心情盡量relax,反而我的未婚夫就比較緊張.
shebrides︰你的婚禮籌備成點?
Elva︰其實依家婚禮啱啱開始籌備,因為我之前忙緊fashion week,所以十月先開始真正投入籌備個婚禮.揀咗婚紗,但係啲decoration,同埋帖都仲要印同派,有啲細節位未做晒,一步一步嚟喇.
shebrides︰平日工作都有機會著婚紗影相,跟你現在真正影pre-wedding又有咩唔同感覺呢?
Elva︰影pre-wedding嘅感覺梗係會興奮好多喇,因為平時影婚紗相係我自己單人,現時影pre-wedding隔離有另一半,咁嗰個互動就會close好多,同埋都係想影一啲最真實最自然嘅樣.
shebrides︰影pre-wedding婚紗相時有甚麼心得?
Elva︰千祈唔好俾自己好大壓力,因為好多時影相你會可能見到人哋影呢啲好靚,我覺得做定啲功課都ok,可能你會有幾張相嘅pose好想去做,咁你可以同另一半夾一夾.我自己鍾意嘅風格就係旅行中比較causal嘅感覺.其實我自己影相就ok,好放鬆,但我另一半影相係好緊張,所以我就搵晒幾十張相喺度,跟住我就同佢講,不如你喺屋企練習下喇,你喺屋企睇下點樣可以放鬆自己嘅表情去影.
shebrides︰準新娘應該如何擺pose影pre-wedding婚紗相?
Elva︰我覺得好多時可能影相嗰陣時會跌入個框框,就係呀點樣先影得最完美呢?其實好多時影相反而有少少郁動呀,跟住望下邊一啲動作影到自己嘅身形靚,令到自己影出嚟張相會靚啲嘅.
好多時我哋可能剩係會將隻手擺喺前面好斯文咁影相,咁但係其實我哋叉腰呢反而會令到隻手臂幼啲㗎喎,因為呢度嘅肉唔會咁樣夾住喇.同埋如果裙一字膊嘅話你叉腰呢,反而show到呢個鎖骨位呢個領係再更加靚啲嘅.
有時影一啲回頭嘅相喇,咁可能有啲新娘就有寒背呀,或者無自信,咁其實影相就記得要有自信,相信自己係最靚嘅,咁樣記得挺胸喇,企直喇,回頭嗰陣時將個頭向後面方向望多啲,因為呢雖然有少少唔自然嘅,當我哋個頭turn多少少影出嚟嘅angle反而係最靚嘅,因為見得多啲我哋個樣喇.
當我哋可能會想企喺度影條拖尾裙,覺得裙好靚,但係如果自己企得好生硬呢,其實影出嚟嗰張相就會無一個動感喺度.其實輕輕可能真係扮向前行一步,或者將隻手攞住個裙擺fing一fing,影出嚟個攝影師capture到嗰個moment其實你笑得又會自然啲,同埋嗰個動作呢望落去係一個好自然嘅動作嚟.
我哋都可以借一啲身邊嘅建築去幫我哋影相嘅,譬如我哋隔離有幅牆呀,有條柱呀,可能唔需要剩係企直直咁樣望住鏡頭,可能有陣時唔望鏡頭呢影出喛嘅樣更加自然.
shebrides︰如何引導另一半能夠自然投入地影婚紗相?
Elva︰我諗係要講下啲爛gag,令到佢唔好太專注於係咪一定要笑先係靚囉,呢樣嘢比較重要.即係可能我會同佢拖手嗰陣時話,唔使望鏡頭喇,我哋自己喺度咁行路拖手就得㗎喇,攝影師會喺度捕捉緊唔同嘅angle嘅.就算你唔笑又得,笑又得,搵一個最舒服嘅狀態喇,如果我覺得佢好緊張嘅,可能就叫佢郁下,即係個人郁下放鬆啲,咁手腳唔會好僵硬咁企喺度囉,可能跳兩下,又warm up做下啲運動囉,反而愈放鬆影出嚟嗰啲樣愈自然.
shebrides︰最近流行甚麼婚紗款式?
Elva︰其實依家揀婚紗我覺得好多女仔都會揀一啲令自己舒服嘅婚紗,例如一啲輕透薄紗嘅款式,好有仙氣好飄逸嘅裙;又或者一啲長嘅大拖尾,因為有陣時影pre-wedding嘅相,特別係長拖尾加埋樓梯影出嚟嘅效果會好震撼.
shebrides︰你今次影Pre-wedding有咩難忘的事情?
Elva︰之前年頭就喺Bolivia (玻利維亞) 影咗一輯婚紗相,著咗一條婚紗.其實好辛苦呀,因為嗰度早晚溫差好大喇,因為天空之鏡係日落嗰陣時或者係日出嘅時候,嗰兩個時間都好凍,大約得十零度,我就著住婚紗一路喺度震,係咁問個攝影師,影完未呀影完未呀?都幾難忘.
COORDINATION : Joey Chen
VIDEOGRAPHER : Johnny Yau & Tat Hui
EDITING : Gloria Woo
VENUE︰Nina Ballroom at L'hotel Nina et Convention Centre
GOWN : Aolisha Dorian Ho
MAKEUP︰Janice Lam @glowmakeupacademy
HAIR︰Eas Fu @Admix HairStyling


text:
聽過Homeland呢個大名已經很久,一直也想朝聖,可惜,大埔對我來講太過遠,於是餐廳在我的to eat list放左好一段時間.
呢間非常出名嘅黃店,一直好受歡迎,知道佢係大角咀啱啱開咗分店,於是立刻去試吓.
剛剛這個星期ViuTV嘅飲食節目再介紹後,我估呢度人氣只有更加鼎盛,更加受歡迎.
大角咀嘅分店,有幾樣分店限定嘅食物,如果去得大角咀嘅分店應該不能錯過.
六點晚上去到,已經坐到半滿,真係幾誇張.
睇餐廳個外表,完全估唔到係一間走實力派路線嘅餐廳,唔講你以為係好女性化嘅網美咖啡店.
黃店實力係特別厲害,成間餐廳處處都有黃到不行嘅痕跡,怪不得咁多人幫襯.
四個人坐低,由於不是太肚餓,我哋點了一個雞一個飯一個意粉.
見到呢度有唔少手工啤酒嘅選擇,全都係本地創作,由非常之受歡迎嘅板藍根到單眼佬都有提供.
當晚要揸車,飲不到酒,唔可以會一會單眼佬,可惜.
如果你同幾個朋友來就最適合,大家飲下酒食下其他前菜最好.
等食時間就耐左少少,由坐低到有嘢食都要等大約20到25分鐘時間.如果大家嚟食下前菜,再飲埋啤酒,慢慢等慢慢傾吓計,感覺應該好得多.
第一個吃嘅係冬陰功海鮮寬條麵,擺盤非常精美,但份量就唔係太大碟.
冬陰功唔會太過濃味,亦都唔係好辣,冬陰功味係意粉中絲絲散發出香氣.
意粉雖然唔係勁有咬口,但係個Texture感覺不錯,軟綿綿嘅感覺,而且出色嘅係呢度嘅意粉全部都係自家製.
蝦肉爽口,整體不錯,只不過沒有太震撼的回憶.
第二個西班牙海鮮炒飯都係店舖限定,呢個飯最好嘅係,吃下去唔會太過油膩,而且鋪滿海鮮,蝦同墨魚都好做得不錯.
如果個飯味道濃味一點會好少少,如果加上西班牙辣肉腸,應該會更加完美.
然後試左今晚嘅主角,惹味啤酒釀全雞.呢個雞個樣,氣勢十足.
可能你喺出邊見過好多次咁樣嘅雞,不過呢個雞同你之前食過嘅係有啲特別.
呢隻啤酒雞煮法唔係咁簡單,廚師用上唔同嘅蔬菜配料切成絲,再加入蜂蜜話梅手工啤酒釀成嘅汁將隻雞massage,啤酒完全滲入成隻雞當中.
然後用上一個特製器皿,加上剛剛切絲嘅蔬菜同手工啤塞入去隻雞裏邊,再用蒸同焗嘅方法來烹調而成.
出到嚟隻雞真係好熱辣辣,賣相非常之正.
店方提供手套俾你,可以即刻用手撕開隻雞,不過千萬要小心,真係非常之熱辣辣.
雞髀位又嫩又滑,加上肉汁,一流.
成隻雞都算幾大隻,整體上都做得唔錯,每個部份都吃到應該有嘅肉汁,加上其他嘅蔬菜配料,混合起來都好正.
全晚最難忘可以話係呢個啤酒釀全雞,執筆呢刻,都想即刻再食.
呢度越夜越多人,記得一定要訂位.如果你為咗隻雞而黎,每日只限定幾隻,記得要預訂.
以今晚嘅水準,絕對值得再來捧場,前日再睇返個節目,原來豬手都十分出色.下次,擇日再戰豬手和叫多次雞吧.


text:
烤瓷牙同種牙區別係邊度?
烤瓷牙與種牙嘅區咪在於:種牙有牙根,烤瓷牙冇牙根.
我哋可以從種牙同烤瓷牙嘅做法嚟分析:
1.種牙嘅做法:喺牙床上植入一個人工金屬「牙根」,待牙根與牙床穩定之後,再喺上便裝一個烤瓷牙.種牙嘅牙齒可以基本攞代原本真牙嘅功能,唔使依靠其他牙齒.
2.烤瓷牙嘅做法:做烤瓷牙體,烤瓷牙橋,將需要修復嘅牙齒兩邊嘅兩個牙磨小,套上烤瓷牙套.修復完後嘅牙齒,需要依靠鄰近嘅好牙才能夠完成咀噍等動作.
種牙有牙根嘅好處就系,單獨成一個個體,和真牙一樣,種植,保養好嘅話,使用嘅時間都會比較長. 烤瓷牙修復成個缺失嘅牙齒,需要依靠套住嘅牙齒,才能正常嘅運用,所以對鄰牙造成嘅壓力比較大.
烤瓷牙和種牙價格點解有高低?
烤瓷牙與種牙既然唔一樣,嗰佢哋嘅價格也系唔一樣嘅.因為包含了種植與烤瓷兩部分,所以種牙比烤瓷牙嘅價格要高.
除咗種牙材料嘅因素,還有乜原因,使得種牙嘅價格咁高昂嘅?種牙之所以貴,主要系因為種牙嘅人工牙根系用金屬鈦制造成嘅,而鈦系和人體組織相容性最好嘅金屬.
另外,烤瓷牙基本喺攞模之後,都系需要送到外部嘅廠商嗰度去加工嘅,醫生之後做嘅工作就系安裝和調整,而種牙需要做唔少檢查,然後喺牙床上打入牙根,從一定程度上嚟講,種牙需要嘅技術含量比較高,呢也一定程度上使得種牙嘅價格水漲船高.
再次,烤瓷牙已經系比較普遍嘅牙齒美容項目了,而種牙仲系比較高端嘅牙齒美容,盡管喺歐美等國家已經比較常用,但引進我國嘅時間還唔長,所以開展種牙項目的醫院,都會收攞比較高嘅費用.
以上對「烤瓷牙同種牙區別係咩?」嘅介紹,希望對大家有所幫助~
相關推薦:
《種植牙好處?專家帶你細數6大種植牙優勢》
《全瓷牙嘅種類及價格》
護牙小tips
vickongmacau
下一篇:2019內地種牙需要幾多錢?


text:
電視節目
電視節目係喺電視台播出嘅節目,可以係電視台自己製作,製作公司製作或者買外地電視台節目嘅版權返嚟播.節目類型包括:新聞,劇集,娛樂,體育,教育等.一般嚟講,電視節目製作流程可以分為三個階段:前期製作,拍攝,以及後期製作.
製作團隊改
- 製作人
- 編劇
- 導演
- 美術設計
- 燈光師
- 演員
- 攝影師
- 收音師
- 剪接師
前期製作改
前期製作階段嘅主要工作係節目內容嘅構思,製作流程嘅規劃,以及拍攝所需要各項要件嘅準備,以確保構思能夠真正轉換成為真實嘅聲音同影像.
- 1. 節目內容構思
前期製作階段最初嘅任務就係節目內容嘅構思,小組每個成員諗出最想藉住由節目傳達出點樣嘅訊息,初步嘅構思需要係啲乜.
- 2. 企劃書撰寫
節目內容有咗初步構思之後,跟住每個小組就要召開企劃會議,撰寫出節目嘅企劃書,將節目嘅構思具體化.定出節目名,節目嘅對象,節目嘅長度,節目嘅宗旨或目標,節目嘅內容大綱,影視節目嘅類型,節目嘅製作方式,預計製作進度,節目嘅參與人員,以及製作嘅預算等.
- 3. 文字劇本同分鏡劇本嘅編寫
確認咗影視節目企劃書之後,就可將節目嘅內容大綱依照節目嘅類型態發展成詳細嘅文字劇本,撰寫出希望觀眾可以聽到同睇到嘅內容.喺文字劇本完成之後,可以進一步將劇本再轉化成分鏡劇本,安排節目嘅各樣畫面同聲音,並依照場地同鏡頭嘅唔同將內容加以分類.分鏡劇本應該盡量精確詳細,以便令到每個參與人員能夠順利完成事前嘅準備同拍攝工作.
- 4. 各項拍攝工作嘅準備
喺完成劇本之後,另一項重要嘅工作係根據劇本內容,決定合適嘅演員,並依照劇情需要,去搵或佈置需要嘅場景,準備並設計需要嘅道具同服裝.
拍攝改
拍攝階段係節目真正進行拍攝,錄製嘅過程.呢個階段嘅工作包括實際進入拍攝現場,進行各種型態嘅演出同拍攝,並錄製節目需要嘅所有畫面同聲音.喺製作節目嘅時候主要係由導演指揮現場,每項技術人員合作發揮佢哋嘅專業質素,例如美術設計協助佈景同道具嘅設置同調整,燈光師配合劇情架設合適嘅燈光效果,攝影師接按照導演嘅指示盡力捕捉最適當嘅畫面,收音師需要隨時留意每位演員嘅音量以錄製完美嘅現場聲音等等.
後期製作改
- 1. 剪接
拍攝完成之後,已經錄製好所有需要嘅畫面同聲音,但喺呢啲錄製好嘅母帶裏面,除咗所需要嘅片段之外,亦有好多NG嘅畫面同聲音,導演亦可能要求演員喺同一個場景拍攝幾個唔同位置嘅鏡頭,而且錄製片段嘅次序未必同原本規劃嘅順序一樣.因此,呢個階段嘅重要任務就係要剪輯出真正需要嘅畫面同聲音,並將佢哋按照劇本加以排序.
- 2. 效果
節目嘅內容唔係全部都能夠喺現場拍攝完成,部分節目可能會加入一啲效果嚟強調劇情,例如用慢動作.有時需要加入特效嚟協助劇情嘅表達.另外,剪接之中一段段排序好嘅影片,亦必須喺呢個階段加以銜接.銜接嘅時候除咗單純嘅將片段嘅頭尾相接之外,亦需要依據節目嘅需求加入轉場效果.喺影片剪輯完成之後,最後要為節目加入片頭,片尾同字幕.
- 3. 聲音編輯
影片嘅內容除咗現場收音之外,若果需要有旁白,或者現場收音效果唔係幾好,亦可以喺呢個階段重新配音嚟彌補呢個缺陷.除此之外,影片亦經常會加入背景音樂或音效嚟輔助劇情氣氛嘅傳達.


text:
「打機」
我相信好多時下嘅小朋友都應該無去過我哋所謂嘅電子遊戲機中心,因為依家大部份嘅小朋友打機都應該係屋企打,甚至乎拎住部手機就已經可以行到邊打到邊.但係以前我哋要打機真係只可以去機舖先至有得玩,邊樹有依家啲小朋友咁幸福.當然打機嚟個文化唔係淨係香港先有,不過因為依家打機實在太方便,所以啲機舖真係執下一間,執下一間,遲早真係會絕跡.
「機舖」
唔知大家對上嗰次去機舖係幾耐之前嘅事嚟?當然細個嘅時候都好想去機舖打機.而大部份嘅家長都會認為機舖係一個龍蛇混雜嘅地方,但係其實唔係所有嘅機舖都係咁.我諗依家啲小朋友真係唔知乜嘢叫做跟機,乜嘢叫做讓回合,等等嘅機舖文化.而每個年代都有唔同嘅遊戲,你又會最記得邊一款遊戲呢?無論係邊款遊戲,其實機舖都係好多人嘅童年回憶!
「文化」
其實點解咁多人會去機舖打機?原因係你會遇到好多武林高手,而且身邊係會有好多人圍觀.當然另一個原因係有啲遊戲根本唔會係屋企或者手機上面體驗到!尤其係賽車同射擊遊戲,因為係屋企玩始終感覺唔同,你無可能可以擺部咁大嘅遊戲機係屋企.所以依家其實仲有啲遊戲只會去機舖到玩!真係希望嚟個文化唔會變成歷史,絕跡係嚟個社會!
Also published on Medium.


text:
We 嘩藍屋 Viva Blue House 有獎遊戲送 藍屋 X 癲噹 系列禮物!
Wohoo~ 話咁快就嚟到第2階段嘅 藍屋特色逐個捉 有獎問答遊戲喇!踏入藍屋第一百周年,都好想大眾對於藍屋建築群以人為本嘅保育概念,致力活化嘅願景,以及透過創新方式去推動社區人士主導參與保育計劃嘅營運模式有更深嘅認識!過去第一階段嘅遊戲已經有非常多參加者玩,而咁好玩嘅嘢唔好俾佢停!
第二階段活動去到12月15號晚上23:59截止㗎喇!可能係本年度最大規模有獎問答遊戲,兩個階段合共送出9,240份獎品 你同你身邊嘅家人朋友都唔可以錯過呀~ 想獲得精美嘅禮物,就要立即參加 藍屋特色逐個捉 有獎問答遊戲!
(藍屋 X 癲噹)系列禮物包括 縮骨遮 輕型縮骨遮方便日常隨身攜帶,無論陰晴,伴你同行;手帕 環保隨身小物,俾你輕鬆擦拭汗水及雨水;手工糖 色彩繽紛嘅手工糖有唔同嘅圖案同味道,每粒都係師傅嘅心血結晶!藍屋聯乘 癲噹 @ 貓室 din-dong 推出 #百年藍屋 限定禮物,可以帶住癲噹一齊遊覽百年歷史嘅藍屋,實用又美觀!
對藍屋故事好有興趣?玩完遊戲去網站睇吓啦!得獎通知將會喺12月中響呢個Facebook專頁內公佈!


text:
踏入秋冬季節,亦係漫山紅葉嘅季節,最期待就係郊遊樂!今年元朗大棠楓香林都一樣紅葉滿開,即使去唔到日韓,都可以留港賞紅葉,打卡兼郊遊.同以往一樣,港鐵今年一樣為前往賞紅葉嘅市民準備咗期間限定K66A紅葉巴士路綫,仲以全新面貌見人,想搭到呢架特別版巴士,就要捕捉定開季日子啦!
踏入秋冬季節,亦係漫山紅葉嘅季節,最期待就係郊遊樂!今年元朗大棠楓香林都一樣紅葉滿開,即使去唔到日韓,都可以留港賞紅葉,打卡兼郊遊.同以往一樣,港鐵今年一樣為前往賞紅葉嘅市民準備咗期間限定K66A紅葉巴士路綫,仲以全新面貌見人,想搭到呢架特別版巴士,就要捕捉定開季日子啦!
元朗賞紅葉 特別巴士路綫返嚟啦!
今年,港鐵同樣特設K66A紅葉專綫由朗屏站直達大棠山道嘅巴士綫,最快喺嚟緊27號就有一班,之後12月開始嘅周末,假期都搭到!而今年嘅「紅葉巴士」將有全新設計,更以「元朗賞紅葉」為主題為大家帶來新鮮感,比更多機會你同巴士影相打卡!
特別版「紅葉巴士」內邊都飾有紅葉主題設計,由內到外都比你置身於一片紅海之中.
無論你係住港九新界,都好推介大家乘搭港鐵屯馬綫到朗屏站,再免費轉乘「紅葉巴士」;一到朗屏站,就會見到紅葉嘅裝飾,由出發開始就已經感受到滿滿紅葉氣氛!
朗屏站已飾滿了紅葉裝飾.
到達大棠梗係要同朋友打卡影靚相.
元朗一日遊 打卡食買路綫推介!
除咗賞紅葉,元朗出名多好野食,難得入到元朗,當然唔好錯過搵食機會啦!去程直達楓香林嘅K66A路綫喺回程時會經埋元朗市中心,比你繼續輕鬆元朗遊,如果你想去買老婆餅,就可以於恆香製餅廠站落車,附近仲有專賣港式小食嘅花生糖專門店,傳統中式糖果一應俱全!如果你想去試勻其他美食,建議於馬田村站或元朗大會堂站落車,食盡人氣刈包,打卡Café,特色香蕉餅同埋車仔麵!
於大棠打卡後,可以沿山道繼續行山睇靚風景.
賞楓後時間尚早?咁你仲可以由大棠沿山道步行到千島湖,飽覽秋日湖光山色,慢慢行終點掃管笏村,亦有K51A/K53港鐵巴士前往屯馬綫嘅沿途車站,非常方便!
立即記低以下紅葉巴士行駛日子,約埋朋友PLAN定專屬你嘅紅葉一日遊路綫啦!
K66A 紅葉巴士服務日期
2022年11月27日 開出一班特別班
2022年12月3日至2023年1月15日 逢星期六,日及公眾假期全日服務
Info by MTR


text:
重慶建杰建筑工程有限公司
電話:13637717488(吳)
地址:重慶市綦江區通惠紅星紫郡6幢8-3
重慶博毅鋼結構有限公司
電話:023-61260077
地址:重慶市綦江區橋河園區
重慶華科建筑工程有限公司 重慶廣牧建筑工程有限公司 興業實業集團有限公司
重慶海狼建設有限責任公司 貴州建工集團第七建筑工程有限責任公司 江西省宏順建筑工程有限公司
四川省坤泰建設工程有限公司 扶州市環球建設有限公司 福建省華遠建設發展有限公司
河南省光大路橋工程有限公司 陜西宏遠建設集團有限公司 城開建設集團有限公司
天一建設發展有限公司 四川省圣澤建設集團有限公司 四川柏庭恒威建筑工程有限公司
重慶巴城建筑工程有限公司 重慶市萬州區天馬建筑有限責任公司 四川路通橋科技股份有限公司
廣州市第三建筑工程有限公司 重慶巨泓建筑有限責任公司 四川華霖建筑工程有限公司
四川涵天建筑工程有限公司 四川商鼎建設有限公司 重慶宏凌建筑工程有限公司
重慶宏博置業集團吉昌建筑工程有限公司 四川國禹建設有限公司 福建省禹澄建設工程有限公司
四川省中天建筑工程有限公司 江蘇省恒龍裝飾工程有限公司 重慶騰魯建筑安裝工程有限公司
中遠宏發國際建工集團有限公司 江西錦宇建設集團有限公司 四川順程建工集團有限公司
中建華鴻建設發展有限公司 四川正方建筑工程有限公司 重慶美澤建筑工程有限公司
四川志偉建設工程有限公司 重慶坤飛建設集團有限公司 重慶易成建設工程有限公司
重慶市渝萬建設集團有限公司 中核三鑫建設工程有限公司 四川元盛建筑工程有限公司
四川泰鴻發建設工程有限公司 重慶教育建設集團有限公司 湖南南托建筑股份有限公司


text:
前段時間,「TVB花旦」陳煒離婚後覓得第二春,喺戀情曝光之後,陳煒公開承認與圈外醫生男友熱戀中,不過陳煒就畀指出係第三者,好在當時陳煒獲男友現身澄清單嘢先得以平息.
兩個人嘅感情越嚟越深厚,呢排傳媒仲發現咗男方已經進駐香閨與陳煒同居試婚!
今年45歲嘅陳煒第一段婚姻係同臺灣商人顏志行,佢哋兩個人離婚到而家都有7年嘅時間,喺離婚後呢段時間陳煒一直單身.
直到今年嘅7月份,陳煒終于遇到而家嘅男友陳國強,因為長相好似郭晉安而畀稱之為“大鼻郭晉安”,對方係一個美容醫生兼都系離過婚嘅人.
呢排完成咗手上兩套劇集之後,陳煒就全天候陪喺男友身邊,感情迅速升溫兩個人最近仲畀影到喺女方香閨同居,較早時陳煒仲帶住男友出席咗“A記同學會”嘅飯局,睇嚟陳煒迫不及待想要介紹男友畀身邊嘅朋友識.
連日嚟經常出入陳煒香閨嘅陳國強,日前下午兩點左右就駕駛住紅色座駕出街做嘢,做完嘢之後就趕返屋企陪女友.
第二日下午5點左右,兩個人一齊出街睇戲拍拖,當日素顏現身嘅陳煒,喺落車後表現得有啲避忌,行入商場後二個人一前一後,睇嚟陳煒唔想戀情表現得太過高調.
唔理點樣,misshk希望陳煒同男友可以早日傳出好消息,都祝福佢哋可以一直恩愛落去.
Like MisshkNews Facebook!不出门也能知天下事~


text:
(維修保養)NISSAN Skyline GTR NISMO 400R 雷射除銹同噴沙除銹
車,始終都係用金屬,如果無細心保養同照顧,只要日常使用過就點都有機會出現生銹嘅情況!更何況一啲年齡超過廿年嘅車?
生銹問題永遠都令人最頭痛嘅一部份, 只要你初期唔理佢, 佢只會愈來愈勁,到最後甚至會出現銹到穿嘅情況出現,所以生銹問題一定要第一時間根治,太遲理佢只會出現手尾長,需要量時間同金錢處理
係現時最傳統嘅去銹方法有用藥水或打磨方式處理生銹,但係以上方法有可能會傷害到其他部份位置,所以我哋人汽集團引入雷射除鏽技術,同起傳統方法相比雷射除鏽更有效更快針對生銹位置 ,將生銹位置嘅銹去除,成個過程都係一瞬間完成同埋效果更加好添!之後就可以為完成除銹位置做防鏽工序.
除咗雷射除銹仲有另一種除鏽方式,就係噴沙除鏽.
噴沙除銹係用噴沙機入面嘅幼沙將要打沙嘅零件表面嘅銹磨走,仲有一啲用雷射除銹射唔到嘅位置都可以磨走,呢種方法就可以用起可以大件嘅零件到,例如鈴,彈弓,狗骨,嘩佬冚等,打完沙之後仲可以即刻做翻新工序
如果你部愛車有需要做除銹服務歡迎聯絡我哋
🏢 G/F, No.7 Wang Mau Street, Kowloon Bay, Kowloon
☎ +852 -2793 3080
📱 +852 -9840 7607


text:
哇經唔覺又過咗半個暑假,時間真係過得好快所以大家要好好珍惜!好多朋友都應該係暑假前段去咗旅行,但係玩完食完休息完,當大家叉完電之後就係時候要準備下嚟緊嘅一年,定下目標等自己好好咁樣過一個充實嘅暑假啦!
同大家分享我以前嘅經歷因為自問小時候暑假淨係識得食玩瞓,完全係懶到好似一隻豬咁!所以作為過來人真係要勸下大家好好裝備自己否則來年就會好辛苦有機會跟唔上課程!其實我係唔同嘅文章度同大家講過讀大學唔一係Hea,好視乎每個人嘅目標同志向!如果你準備去外國讀書,仲喺香港既時間可以盡量睇下自己嚟緊會學緊啲咩,唔好放低本書太耐啊
大家可能以為大學一年班就會係喺度玩啦認識朋友上莊,咁當然呢啲課外活動係唔少得嘅不過要提醒大家,文憑考試唔係你哋嘅最終點站,所以唔好太過鬆懈啊!仲有你哋可能會覺得唔係啊嘛又要讀書?好想同大家講一句人生流流長你哋每一個時間每一個階段都有唔同嘅挑戰同埋目標.
唔知大家呢一個暑假係過得快樂與否,如果各位留學生係呢一段時間係辛苦唔開心嘅,希望你地搵到一個抒發的藉口或渠道.儘量放鬆心情同埋記住呀一定要work hard and play hard.
總之大家就記住一定要將你哋嘅學業同生活取得一個平衡咁樣先至可以活得開心活得快樂!
可能大家又覺得我喺度講緊廢話不過希望大家聽得入耳作為一個過來人嘅身份被多啲有用嘅意見可以幫到大家啦!
GES熱線 (查詢,諮詢及預約):
Tel: 3150 6060
Whatsapp: 6390 9020/ 63909026


text:
貓頭鷹
貓頭鷹,係鴞形目(學名 Strigiformes),係鳥綱中嘅一個目.有超過130種.響所有大洲(南極洲除外)都有.大部分種係夜行食肉動物,而其身體特徵同生態配合得好啱.
鴞形目特徵改
本目鳥類嘅大細差好遠,大隻例如鵰鴞體長去到 90 cm,細嘅例如東方角鴞體長唔到 20 厘米.
本目鳥類頭大,嘴短而粗,嘴尖成鉤狀.兩隻眼向前,眼同個頭嘅比例相對大,係本目鳥類共有,同其他鳥類嘅區,頭部正面嘅羽毛排列成面盤,部分種類具有耳仔壯羽毛.對眼,面盤同耳仔嘅分佈同貓好相似,本目鳥類俗稱貓頭鷹.
本目鳥類嘅耳窿喺頭嘅兩側,分佈同形狀都唔對稱,有利佢哋係黑麻麻嘅還景準確確定聲音嘅來源.
本目鳥類瞳孔大,多啲光入眼,視網膜中視桿細胞(只有一種視覺色素,即視紫紅質可以分辨明暗,唔識分辨細節同顏色)非常之多,冇視錐細胞(喺強光刺激下,有三種視覺色素,能分辨細節同顏色),以至眼內成圓柱狀(而唔係球狀),對弱光亦好敏感,適合夜間活動.
長耳鴞嘅耳孔由於柱狀嘅眼球有堅硬鞏膜環支撐住,所以眼睛並唔可以向唔同方向轉動,要望唔同方向嗰陣,需要轉動整個頭部.亦因此本目嘅鳥有著靈活嘅頸骨,頸部可旋轉270度.另外,眼中有3張眼瞼,上眼瞼會響眨眼時放下,下眼瞼會響睡覺時蓋上,而中眼瞼係一線狀組織,會響眼面上下移動清潔眼面.同其他雀鳥唔同嘅另一地方,係佢哋雙眼向前,視區重疊,可因此分辨到距離.本目雀鳥翼嘅形狀不一,一般較短圓,初級飛羽11枚,次級飛羽缺第五枚,尾短圓,尾羽12枚,部分種類10枚.
領角鴞快要蓋上嘅上下眼瞼.本目鳥類腿強健有力,爪強銳內彎,部分種類例如鵰鴞,成隻腳部均被羽,外觀極其強悍.本目鳥類趾形均為轉趾足,即第四趾可以前後轉動.
長耳鴞嘅全身羽毛柔軟輕鬆,羽色大多數為啞暗嘅棕褐灰色,柔軟嘅羽毛有消音嘅作用,令本目鳥類飛行起來迅速而安靜,加上啞暗的羽色,非常適合夜間活動.
鴞形目鳥類嘅進化改
呢個目嘅化石資料始終有限,可能源自始新世嘅原鴞科鳥類,現已絕種;響法國中新世地層,就曾發現過草鴞屬鳥類嘅化石;德國嘅中新世地層,就發現到角鴞屬嘅化石;法國嘅下漸新世地層發現鵰鴞屬同耳鴞屬嘅化石;德國同北美洲嘅中新世地層發現林鴞屬化石;而中國無鴞形目鳥類化石出土.
鴞形目習性改
貓頭鷹晚上大多數喺樹上休息,部分種類住喺岩石間同草地上.
本目鳥類絕大多數係夜行性動物,晝伏夜出,白天隱匿響樹叢岩穴或者屋檐中唔易見到,但也有部分種類例如斑頭鵂鶹,縱紋腹小鴞同鵰鴞等白天亦不甘寂寞,常外出活動;一貫夜行嘅種類,一旦嘅白天活動,常飛行顛簸不定好似啲人喝醉酒咁.
本目鳥類鳴聲多變,嘶啞刺耳者有,悅耳如樂音者亦有.
本目鳥類均以動物為食,食物包括昆蟲,蚯蚓,青蛙,蜥蜴,雀鳥同細隻嘅哺乳動物等.體形較大隻嘅鴞類例如鵰鴞,雪鴞多以中小型哺乳動物如鼠類兔類為食,體形較小嘅鴞類如紅角鴞則以昆蟲為食;亦有部分種類如漁鴞屬嘅雀鳥,以魚類等水生動物為食.本目鳥類常將獵物成隻吞落肚,等消化後再將唔能夠吸收嘅皮毛骨頭幾丁質等雜物混成團狀吐出嚟,稱為唾餘,通常通過分析唾餘中嘅殘骸可以準確地瞭解一種鴞類嘅食性.中國古人好早就觀察到呢這一個現象,但錯誤咁認為唾餘係鴞類吞噬父母後吐出嘅骸骨,因而認為鴞係一種不孝之鳥.大隻嘅貓頭鷹有時重會捕食其他細隻屬嘅貓頭鷹.特別係對於雕鴞,灰林鴞同長耳鴞係不可忽視嘅食物來源.
鴞形目繁殖改
本目鳥類通常一雄一雌配對,但個別種類(如鬼鴞)嘅配對係一雄多雌或一雌多雄.本目鳥類嘅繁殖一般從3月至5~6月,有啲種類較早,1月就已經開始繁殖.除咗個別種類之外,本目鳥類喺繁殖過程中唔會築巢,而係利用樹洞,岩穴或其他雀鳥合適嘅棄巢孵卵育雛.
本目鳥類一窩產卵數量不定,體形較大者產卵較少,而體形較小嘅種類產卵通常較多.孵化期約一月左右.孵卵一般僅由雌鳥完成,育雛則雄雌共同承擔.本目鳥類均為完成雛,孵化後體被絨羽,耳目緊閉.鴞類產卵孵卵周期較長,喺同一個巢內由於產卵時間和孵化時間嘅差異,雛鳥體形大小常有巨大嘅差異,個別種類如雪鴞喺食物蕭條的年景會出現較大雛鳥殘食幼小雛鳥嘅現象,但呢種現象並唔普遍.
本目鳥類壽命較短,例如倉鴞壽命僅16個月,只有少數鳥類能夠達到9年壽命.
歐洲貓頭鷹種改
歐洲大陸有13種貓頭鷹,但係大多數住喺亞洲同北美洲.因此佢哋有唔同嘅活動空間,並且同棲息環境相適應.
喺北歐生存嘅雪鴞,同其他貓頭鷹種相比,和猛鴞,鬼梟同烏林梟一樣,雪鴞係被迫往得最北遷移嘅貓頭鷹種.雕鴞係歐洲最大嘅貓頭鷹種,數量喺長達百年嘅人類獵殺後逐步回升.長耳鴞,短耳鴞同灰林鴞呢啲常見嘅貓頭鷹都屬於佢嘅獵物.
最為人所識嘅可能就係倉鴞,因為佢非常鍾意喺人類墾殖(或居住)嘅地方活動.歐洲最細嘅貓頭鷹當屬花頭鵂鶹.大啲啲嘅係紅角梟同縱紋腹小鴞.


text:
打工仔,無論係散仔定高層,只要唔係老細,就一定會遇過以下情況,無論你做得好唔好,甚至係跟住老闆嘅意思去做,結果都會有唔同人去鬧你同怨你.每個月的team lunch表面上係民主決定,但老闆已經明示暗示要食意大利菜,開完例會講咗句︰「Ronald,你搞掂佢」就走咗去,我知道單嘢我已經上咗身.
lunch時間只有一個鐘,但要食意大利菜,根本就係一個好唔文明嘅行為.唔計揸車來回嘅時間,頭頭尾尾starter加main course加埋dessert要45分鐘完事,唔咬倒晒入個口都唔夠時間啦,請問咁樣點可以team building呢?成件事徹頭徹尾只係形式主義,為做而做.不過,做細千祈唔好俾咁多意見,快快搞掂,其他事Who fuckin’ cares?
間餐廳要近公司(避免遲到)又要合老闆budget(要得體又唔可以貴)又要食意大利菜,結果我揀咗又一城間Amaroni’s,估唔到惡夢從此開始.秘書Lucy同佢IT班兵首先起哄,話反正老闆請,點解唔食貴啲去Sabatini,又話set lunch任食starter堅正.我心諗,大姐大,4個course一位四百幾,未食stater我已俾老闆gameover,你想食叫你班兵請你喇.跟住茶水霞姐又走過嚟,問我點解唔食中菜,仲話龍景軒點心好食.嘩,米芝蓮,霞姐你真識食.
一人一把咀,各自各利益,係又屌唔係又屌,做人就係咁慘.
文︰曹厚


text:
耐唔耐都有人問我幾時鐘意影相, 喺邊度學影相, 點樣入行等等. 幾時開始鐘意影相就我喺好多地方都講過, 係因為一套日本電影, 因為女主角係我細個就好鐘意嘅廣末娘子, 呀, sorry, 係廣末涼子先啱~ 套戲叫戀愛寫真, 詳細就唔再講啦.
而喺邊度學影相我係提過下, 但唔知點解冇乜人信. 我係喺工聯會報咗個菲林攝影入門之類嘅課程,其實真係好抵,當年好似一二千已經有成個暑期課程. 之後再報多個真係關於影樓教打燈嘅course, 呢次係第一次接觸Studio Portrait, 覺得真係好好玩, 數番都有十幾年了.
而點樣入行呢, 當年仲有玩下 Forum,就咁 post 咗「 500hkd婚紗攝影, 5個 quota 」,咁就開始接觸街外客了. 所以, 我係好少批評做爛巿之類, 真為自己都做過, 而且我覺得你咩 sample 都冇,咁樣做法都好正常, 因為唔會係長時間都係咁. 而當年有用過呢個offer的客人都仲有facebook見到下大家嘅近況,都大部份有哂好happy 嘅family,都好感激當年佢哋肯俾機會我.
而呢十幾年都會不斷進修,上過好多世界各地及本地嘅攝影師嘅課程,亦透過比賽去睇下自己有咩不足,就算而家網上咁多免費資訊我都仲會keep住俾錢去上好幾個外國攝影師嘅online course.自認唔係天才,不能無師自通,所以呢十幾年學影相冇十萬都八萬.
打咁多嘢都係為咗呀下字數,等d SEO做得好啲,因為啲SEO tool 係咁話我唔夠字數,而家應該夠啦~ 始終打blog唔同打ig caption呀,可以打一句就搞掂,blog就有番兩三段好啲嘅~
今次其實係想post下Emily and Louis 輯studio pre wedding,都2020年尾嘅事了,post 哂佢哋啲wedding 同outdoor pre wedding ,原來係未post過呢輯嘅!
影完婚紗就到便服環節! 我覺得呢一part係最可以突顯到你嘅Character的.
唔需要啲好複雜嘅styling,簡簡單單,兩隻色,搞掂.


text:
23 SEPTEMBER 2017(SAT)
赤柱我地都嚟過好幾次,但每一次都係好指定嘅步伐,行下市集之後就去石灘玩下沙,然後就去食少少嘢就走.但原來赤柱都有好多特式同埋背後有個歷史嘅地方,所以三口子就嚟參加導賞團,聽住故事遊赤柱~
其實我自己都好鐘意參加依啲導賞團活動,雖然地方可能我地成日都會去,但當聽住導賞員詳細地講解社區背景,可以明白更多地方歷史之餘,仲可以了解多啲當年嘅人民生活情況.輕輕鬆鬆嚟個親子遊,對我同小小豬嚟講都係一個好好嘅體驗呀!
我地今日係參加左「領展社區遊樂團」,跟住地膽導遊聽下赤柱嘅社區故事,仲體驗地道嘅社區文化.
活動嘅第一站就係去參觀現存仍然運作嘅最古老赤柱郵政局~
星期日當然係休息,我地係唔可以入內參觀,不過只係門外都可以有故事聽.導遊姨姨為各位大小朋友講解郵政嘅歷史,仲為大家講解鑲有英國皇室徽章嘅郵筒.
原來香港依家都仍然有幾個皇室徽章嘅郵筒係中區,不過已經回歸關係,所有徽章同郵筒都已經塗改為綠色,變得不起眼了.姨姨仲叫我地下次去中區自己搵下依幾個有歷史嘅郵筒,搵日又帶小小豬去行下,睇下搵唔搵到先~
郵政局外仍然可以睇見英國皇室徽章嘅郵筒,同埋古代郵票售賣機,當然就只限展覽,所以我地睇時就只可以眼看手勿動,唔好破壞佢呀~
一場嚟到就試下買個郵票,依個小小豬講就話自己識,但最係都係要姨姨幫忙先成功買到個郵票.不過...其實依家真真正正需要寄信機會真係少左好多,我自己對上一次寄信都唔記得左係幾時啦~
之後我地就慢慢行下啲排檔市集,一邊行姨姨都有同小朋友講解市集背後故事~
嚟到第二個目的地,就係去感受大排檔風情,依間之前我地都想嚟食,不過勁多人等唔到位所以冇得食.唔怪得之咁多人,原來依間泗益係有超過60年歷史,好有在負責姐姐幫我地預先等位,終於可以一試啦~
一坐底就飲番杯咸檸七抖下先~
當然除左好飲之外,亦都有一個小故事.原來赤柱傳統有一個習慣,就係當有小朋友出世之後,佢地嘅家族就會為小朋友醃製一樽咸甘桔,就當係對小朋友一種祝福.一聽到依一環節,小小豬就問我邊解佢冇咸甘桔,估唔到佢反應咁快,依一刻我都真係唔知點回應佢...哈哈哈~
當然唔少得最出名嘅免糖漿咖央西多~
食依款西多係唔洗落糖漿,配埋佢地自家製嘅咖央,外皮香脆咬落鬆軟而且甜而不膩,真心覺得好好食,我自己都可以食左大半份呀~
食飽飽之後就繼續行程,就慢步行出海旁睇下兩個歷史建築物.卜公碼頭原係中環交易廣場,於1920年搭建,碼頭上蓋以「鑄鐵」建造.之後因為維港填海工程而清拆,但上蓋就保留係黃大仙摩士四號公園作為露天圓形劇場.直至2005年,建築署為赤柱海濱改善研究規劃設計,就將上蓋重置赤柱公眾碼頭,成為赤柱卜公碼頭.
之前只係覺得個碼頭風景好靚,原來背後係有一個歷史~
當然唔少得具有維多利亞時期色彩嘅建築物美利樓,佢採用左西式圓柱,以及中式的瓦頂,係香港殖民地時期早期最常見的建築設計,而美利樓則成為現存此類建築物中歷史最悠久嘅一座.當美利樓係中環嘅時候,曾經係一級歷史建築.但當被遷移至赤柱後,因位置不同,建築物料亦有所改動,所以由一級歷史建築降至不予評級啦~
初期美利樓係用作海事博物館,或可因為人流關係及地租問題,依家就變成餐廳及時裝店.其實都真係有點可惜,點解一座歷史建築物要變得咁商業?真係好值得令人反思.
特式物仲有係美利樓旁『同昌大押』石柱群,原來依幾條石柱係油麻地上海街重建項目中拆下,然後安放係度俾大家欣賞呀~
之後我地就去參觀最古老嘅天后廟,坦白講嚟赤柱咁多次,我都唔知有依個天后廟,今次都係第一次嚟呀~
估唔到門口嘅佈置都幾特別~
入內參觀之外,導遊姨姨仲講解海上守護神天后背後傳說~
場內仲有一件老虎皮標本,話就係NNN年前由一位印藉警員射殺,然係將老虎皮供奉於天后廟內,以保村民平安~
天后廟比一般廟有啲唔同,因為當年村民外出不便,但又各人供奉嘅神,所以就擺放唔同嘅神像方便村民~
神像介紹除左中文之外,仲附有英文,相信都係方便外國遊客了解我地中國文化其中一部分~
依個小小豬聽完姨姨介紹,仲學人試下求簽同問聖杯,仲好似有板有眼咁哦~
之後我地就入去赤柱廣場,原來依度係首個可以帶同寵物進入嘅領展商場呀~
我地主要就係嚟參觀揉合香港地道文化及新式設計為靈感嘅品牌~
第一次進入依類店鋪嘅小小豬真係充滿好奇,不停左睇右睇,好在都有留心聽哥哥介紹~
佢仲對個燈罩好有興趣,拎住隻假雞蛋係度玩~
最後我地就去左附近嘅餐廳,飲杯茶繼續聽姐姐講解赤柱歷史~
一切就由漁村開始,由1960年代起,漁民陸續從水上搬往岸上,漁民嘅故事就反映了昔日生活和赤柱變遷經過~
行左大半日,雖然小小豬都好乖乖聽書,不過小朋友始終都係鐘意玩,所以就去小公園大放電啦~
最後我地就去赤柱廣場上嘅空中情人觀景台~
依個位置睇風景真係唔錯,靚靚地吹吹風睇風景都真係一大樂事呀~
赤柱嘅歷史古蹟又點止咁少,不過由於時間關係,我地導賞團就只去到依幾個地方(其實都已經係接近兩個半鐘活動了)臨離開時,導遊姨姨仲介紹左我地去赤柱軍人墳場,八間屋,水僊古廟,赤柱大街舊屋,大王古廟同埋一條好靚又易行嘅行山徑,所以等我地下次再入赤柱時,可以參考下依啲地點呀!
香港其實仲有好多好好玩又有歷史價值嘅地方,與其名成日為搵新出親子玩意同小朋友去打咭呃LIKE,不如帶小朋友去認識多啲歷史背後故事,咁就來得更加有意思,對小朋友亦都有益啲啦!


text:
Couple X的煩腦
話說呢期joey 哥點解比較多“串文”,除左心火盛之外,就係的確有好多好搞笑嘅”couple” case
同時間5, 6對左右啦,唔知係米有人推左上某d forum同tg group不過當中好多都係好騎呢,唔一一講
都係果句,唔信嘅,未夠信心嘅,睇到信為止,We’re always here
反而講下相中呢對couple x,佢地嘅真實exp
我地一向都唔會控制或者介意人地join左我地之後仲出去玩
吊你,人有自由架麻.
但荒間有d 會好得意,好似當左係自己asset,簽左約咁,唔比人周圍去
but呢篇重點唔係呢度,重點係佢地有時都會係wechat或者D forum到去約下人出黎玩
以前都還好d,近呢幾年呢,d人真係越黎約on9
e.g 呢個case,佢地係forum 寫到明招 couple或姐單女
講到明非誠勿擾,真心想玩先好加
咁就so call有個女仔睇到add左佢地
呢對couple X都好快provide左相比呢個”女仔”,為左減卻溝通猜忌時間,couple X女方都主動voice msg 佢,都唔洗佢send 相,出黎食個tea,或者飲杯coffee
但結果呢?
一開ball講到自己好玩得呀,但一去到vm 或者voice call 就縮
又呢又路.
話說呢對couple X 以前仲積極,諗住傾到啱就出去,但好多時一係就no show,一係就單男話自己sp唔得閒,又話驚
講到尾又係自己單男想玩人地couple
以上只係冰山一角例子,有約過嘅couple都應該試過.所以佢地以前都驚我地咁嚴會趕走d 怕麻煩嘅couple
但呢家直頭舉鳩贊成,肯交野先好玩,大家咁高咁大,唔洗煩因為實在太多人玩野,佢地無時間同心思去猜度d人係米真係玩野,晒L晒佢地D時間.得閒睇多場戲好過
完


text:
每月有超過120萬香港人瀏覽immiDaily網站,發掘不同的移民資訊.即使immiDaily與不同的服務供應商合作,我們亦有作深入的調查及篩選,以確保移民人士可以在immiDaily上找到有質素的服務供應商.而我們的編採團隊不受商業因素影響並保持獨立,相關內容與資訊僅以移民人士的最佳利益角度出發.
歡迎直接與immiDaily合作的伙伴進行免費的私人咨詢
👉 值得信賴的專家
兩個加拿大 第二集 文化衝突
好多人都會問Stephen,係high level 做嘢嗰時有冇種族歧視, 我會答你,睇你點睇.
即時討論一切與移民相關的資訊,參與在外地的移民過來人的分享活動,連結身處不同城市的香港人
👉 加入 immiDaily Discord 社群
你話佢哋想唔想請純鬼佬,或者本地人做我呢個職位,梗係想啦,如果佢哋請到嘅話!
水務工程師呢個職業對科學,修理,數理化嘅要求好高,所以本身就唔係真係一個咁容易入行而且可以Master嘅職業.如果喺大城市做,呢份工真係好爽好正好開心,真系可以做到退休,但係如果係小鎮嘅話,基本上所有嘢真係一腳踢,無論係查水錶,營運水廠,維修機器,維護水管等等,都需要水務工程師嘅參與或者協助,甚至係落手落腳去整.
有好幾次我哋零下30度凌晨三點,冬天聖誕節爆水管,我做到成身濕晒,冇錯係由頭濕到落腳,所以人話來講,呢份工絕對一啲都唔容易做.你話班鬼仔有得做點會唔想喺大城市做呢,輕鬆咁多,錢賺得多好多.
正所謂冷手執個熱煎堆,就係因為呢度夠偏僻冇人肯做,得我過去做,所以叫做喺亂世之中搵到一份工.
第一日就見到我嘅直屬上司, 吊帶先生(化名),吊先生係一個脾氣暴躁嘅人,我一直懷疑佢有躁鬱症,係我喺high level 做嘢嗰幾年,吊帶先生教咗我好多嘢,但係同時亦都比我見識到,原來喺加拿大,有一啲人真係成世都冇出過國家,對加拿大甚至亞省以外嘅嘢完全毫無認識,冇乜受過高等教育,佢哋嘅世界可以好大,遠之整個天空同埋草原,佢哋嘅世界亦都可以好細,因為除咗佢哋嘅小村莊,佢哋真係乜嘢都唔知乜嘢都唔識…….
吊帶先生其實算是代我不薄,喺我孤零零一個人過聖誕嘅時候,佢同佢嘅構思老婆邀請我過去佢屋企去食聖誕晚餐,其實其他同事都唔錯,不過(如果大家可以忽略佢哋嘅賤嘴嘅話),佢哋係冇rasial sensetivity , 佢哋講嘢唔會諗人哋感受,講人話,佢哋同林雪一樣都係粗漢一名.所以種族歧視呢樣嘢,係每個人嘅心底中都有唔同嘅睇法,有時可能係真係歧視你睇唔起你,有時可能係文化誤解,有時真係只不過個人比較格瑞,所以好難一概而論,每件事嘅來龍去脈都可以好唔同.只不過,佢哋無論鍾唔鍾意我都好,佢哋根本就無辦法請到一個本地人勝任呢份工作,再加上小弟嘅交際能力實在唔錯,所以去到我辭職嗰陣,竟然有男同事為咗我喊(佢唔係gay , 佢之後都仲同我做咗好多年朋友) .只不過,我已經等咗一年,考咗牌,而且我個老細雖然對我唔錯,但係佢嘅燥鬱症越嚟越嚴重,我真係好擔心自己人身安全,我曾經想去過HR部門投訴,但係如果所說喺呢啲小鎮嘅政府做嘢,佢哋背後嘅利益鏈非常之交集其實真係做唔到啲咩.
佢哋的確想加人工留住我(好多謝我另一個朋友喺高層會議上為我據理力爭),但係我真係諗咗句賺幾多錢都唔夠我睇心理醫生,而且我呢份工的確係高度壓力嘅工作,講緊處理每一個人飲緊嘅食水,一個唔覺意落錯藥水嘅話,隨時係可以搞死人嘅,所以經過我思前想後之後雖然依依不捨,依然決定離開呢一份工,去過第二個地方.係我第一個月嚟到呢個小鎮做嘢嗰時我望住天空嘅繁星(冇錯,因為呢早啲小鎮真係乜光污染都冇,睇星星就好似睇太空館嘅螢光幕電影咁容易)
其實諗返起,佢哋雖然非常之粗野,但同時都幾純樸
我會唔會留喺度一世或者起碼做咗10幾年呢? 你呢,你寧願住喺大城市定係小鎮?
Stephen Leung
Facebook Group : 上救生艇去加拿大
80後加拿大香港人,政府濾水廠工程師,得閒鍾意寫下blog,肥仔毒男一個,鍾意睇電影同埋砌模型.
阅读更多:


text:
新婚生活本來都幾開心,但係小朋友出咗世之後大家都聚焦落BB身上,兩公婆感情反而淡咗?生小朋友唔等於踏入婚姻墳墓,學識以下幾個袐訣幫你同老公嘅愛情保鮮啦~
絕招一:每日簡單問候
日日住埋一齊,仲有冇每日講早晨同晚安?無論心情點樣,每日都要有簡單嘅問候.俾對方知道你朝早定夜晚都記起佢,佢一定會感到心頭一暖.呢啲嘢好似好簡單,但正正係咁先更加要keep住做,一齊拼湊平淡的幸福.
絕招二:培養共同興趣
培養邊種興趣唔重要,重要嘅係有時間同對方一齊.落街跑步出下汗又得,喺屋企一齊敷mask追劇又得,有對方嘅陪伴,大家都開心享受就夠了!
絕招三:抽時間拍拖
兩公婆成日忙住湊小朋友,有幾耐冇再二人世界?要保鮮,搵日同另一半兩個人去拍下拖啦!唔駛好隆重嘅,簡單落街散步,拖手仔傾心事,或者一齊睇齣戲都好夠.重溫當年拍拖嘅甜蜜,令愛情升溫!
絕招四:唔好吝嗇你嘅讚美
有幾耐冇讚過或者多謝過對方?就算對方心知你愛佢,都要宣之於口令佢知道.對方剪咗個新髮型你覺得好睇嘅,不妨讚下佢;對方陪你行咗成日街,都不妨多謝佢.一句說話可以令對方感到被愛同被尊重,日後做得更好!
絕招五:要識得放下身段
有咗小朋友之後鬧多咗交?嘈完點處理?對住愈係熟悉嘅人,愈易講出傷害對方嘅說話.兩公婆嘈交平常事,鬧完交之後就要識得放下身段同面子去安慰對方.道歉又好,比對方一個擁抱都好,只要令對方感到被愛,咩問題都好快解決到啦~
屋企多咗位新成員的確係開心事,除咗照顧小朋友,都要記住照顧兩公婆嘅關係.冇一段感情係會永遠都處於熱戀期,細水長流嘅愛情係要靠雙方一齊努力維繫.湊BB湊到攰就一齊敷mask休息下啦~肌美精超滲透水潤嫩滑立體面膜為皮膚即時叉電,濃厚精華幫你持久保濕,即時擁有嫩滑BB肌!


text:
上兩個星期都介紹咗一啲唔同嘅頭髮產品,又或者係吹頭髮嘅嘢!但係今個星期又想轉一轉口味,係時候睇一睇有冇啲咩電子產品係啱我哋!
唔知大家有冇試過用幾個螢幕一齊做嘢呢?我自己喺屋企呢就有兩個螢幕嘅,兩個螢幕一齊做嘢唔止你可以分類好你需要睇嘅,又或者係你睇緊資料嘅時候都可以用到兩個螢幕!老實講兩個螢幕做嘢真係會快啲㗎!但係成日如果揸住部手提電腦出街做嘢就會變成好唔方便,其實會唔會有啲乜嘢工具係可以幫到我哋嘅呢?(最主要係幫到我自己)
所以今個星期就想同大家介紹一下Tropire,呢一個係一個可以拎出街嘅雙重螢幕,有別於傳統嘅便攜式螢幕,佢可以扣上部手提電腦一次過就可以擁有三個螢幕!先唔講佢嘅質素,佢淨係需要將手提電腦同埋螢幕用連接線—就用得㗎喇,即使係一啲比較舊又或者係M2嘅型號都只需要下載同安裝驅動軟件就可以!
呢個螢幕,唔單止擁有1080P全高清顯示屏!更加係有12寸既螢幕大小適用於13吋至16吋嘅手提電腦用,佢嘅螢幕比例,亦都去到我哋平時成日用嘅16:9.我諗大家都會覺得呢個螢幕唔會好差,我自己最鍾意嘅就係佢內置左一個護眼模式係做嘢嘅時候同事都可以保護到自己嘅雙眼,我得呢個係一般便攜式螢幕冇嘅功能!
佢用嘅方法都好簡單,只係需要將螢幕打開,然之後扣喺手提電腦度!之後就將兩個螢幕同時連接去電腦度就可以㗎喇!!所以話呢個真係好適合大家,如果成日都要出街做嘢又或者係自己屋企做嘢都想要多重螢幕嘅都可以幫到!
快啲去,下邊條link睇吓啦!
♡♡Tropire 便攜式 3屏顯示器♡♡
早鳥訂購連結:
https://survey.searchingc.com/tropire


text:
(家居Residential)Broadband寬頻優惠2022年
(家居Residential)Broadband寬頻優惠2022年
咁今日我哋就講下2022年家居寬頻有啲乜嘢優惠呢?現時嘅家居寬頻呢主要呢就分為兩種嘅.第一呢就係我哋好多人都會用嘅光纖寬頻.而第二款自5G興起以嚟嘅5G家居寬頻.咁對於光纖寬頻嚟講,係價錢上可能係會比較浮動.即係好多時呢喺唔同嘅地址唔同嘅地區呢,會有唔同嘅價錢嘅.例如大型屋苑呢可能會有一個價錢,但係去到村屋,唐樓,離島等等嘅地方呢,又會有另外一個價錢嘅.其實呢而家除咗問寬頻銷售,查詢寬頻價錢同埋優惠之外呢,仲可以上網睇下有冇網店優惠.譬如而家上中國移動嘅網站呢,就可以見到喺網上用優惠碼登記家居寬頻係可以獲䁬my link積分,而積分係可以用嚟兌換唔同價值嘅禮品嘅.同時亦都見到呢有線寬頻呢,喺網上呢係有列出優惠碼,係額外送一個月嘅月費豁免嘅.所以大家係安裝寬頻嘅時候呢,不妨可以留意一下網站上有啲乜嘢優惠.
而5G家居寬頻呢價錢上呢可能就冇咁浮動啦.見到無論係Smartone,3HK,還是係CMHK呢,5G寬頻嘅價錢呢,大概都係喺HK$128至到HK$148一個月.而且合約內容呢,都非常之接近嘅.不過而家就見到SmarTone 5G家居寬頻係有消費券嘅優惠,咁登記計劃呢係會送HK$500嘅超市現金劵嘅,而且仲可以享有呢以7折申請第二個5G寬頻等等嘅優惠.咁再加上如果你係有用smartone手機上網服務嘅話呢,咁亦都可以不妨留意一下佢嘅消費卷優惠添嘅.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我地嘅頻道,我哋下集再同大家分享其他資訊,拜拜!


text:
以藥房起家的Kiehl's
最擅長為顧客度身訂造草本及自然療法
由1900年代初期已經開始利用高濃度特效的天然成份
融合活性藥物
創製個人化嘅肌膚同埋頭髮護理產品
Kiehl's一直供應以人手製造一個人配方直至1980年代為止
今年係125周年
品牌有機會返到薬理學根源
進一步提升顧客體驗
令到佢哋可以深入了解自己嘅獨特護膚問題及需要
體驗全方位個人化嘅面部精華從而活化膚質
今次推出嘅醫學專研量膚配方
有三大部份
基本精華加兩款濃縮精華
透過嶄新升級資訊服務同埋診斷方法
針對五大問題
包括泛紅皺紋操做肌膚粗大毛孔及暗啞等問題
BA會引領每位顧客通過深入討論
幫助辨別顧客嘅特殊護膚問題
透過使用受皮膚科醫生啟發嘅膚質診斷圖
集評估同埋排列佢哋幾乎必須關注嘅迫切程度
根據自身的結果客戶服務代表會挑選兩款必須嘅濃縮精華
組成顧客存有嘅獨特配方
之後BA會將產品包裝成個人專屬盒子
盒子會顯示客人嘅姓名,度身訂造嘅配方同埋使用嘅方法
我哋只需要返到屋企將強化肌底原液同埋兩支濃縮精華混合
就可以開始使用架啦
(千祈唔好直接將濃縮精華塗喺皮膚上面,唔係話有害不過如果就咁圖喺皮膚上面產品嘅效果就唔可以發揮到最大)
混合後不要搖晃
只要輕輕倒轉一下就會MIX好
強化肌底原液係咩?
佢用左35%濃度嘅優質橄欖油和20%肌膚脂質複合物組成
可以建造鞏固,保濕及保護肌膚嘅天然保護屏障
有臨床測試證實用咗一個小時之後就可以強化肌膚
因應我嘅皮膚狀況同埋個人需要
為肌膚診斷出需要去皺濃縮精華及收細毛孔濃縮精華
去皺修護濃縮精華入邊有兩種最主要元素
視黃醇 - 被譽為「黃金標準」嘅抗老成份
維他命原A - 有咗佢,維他命原A會係有需要嘅時候轉化為維他命A,幫助肌膚抵抗老化,減少皺紋出現
而收細毛孔濃縮精華入面有兩種最主要元素
海茴香油 - 係一種生長喺法國海岸石頭嘅植物,臨床數據指出呢一種油能夠幫助減少肌膚溢出皮脂,配方有效收細毛孔
水楊酸 - 係超卓既護膚成分,亦係一種性質溫和嘅肌膚更新劑,可以輕柔咁去除過量皮脂和老費皮膚細胞
所以早上係唔建議用架
我只係晚間先用
Kiehl's 醫學專研量膚配方
HK$830
Email: cathykinghk@yahoo.com
「產品由品牌提供.此乃個人感受.並不代表品牌/公司之言論及立場」


text:
總有一堆XYZ世代日日爭卡數
TU衰到爆
過唔到SCREENING無工做好正常
碌卡係好戇鳩嘅行為,尤其係credit card
你永遠唔知商戶個database幾時俾黑客爆
基本上用得m$做server就遲早俾人hack
好記得上次HKTVMALL俾黑客爆database
啲客嘅電話號碼任黑客拎嚟玩free SMS
只要資料夠多,佢哋好易就估到你信用卡號碼
尤其是卡後面個3位數字號碼用brute force就搞撚掂
基本上,除了用eDDA, 你別無選擇
郊登有幾隻狗公成日出街食野
佢哋諗住玩cash advance或碌卡就有jetso拎
這是好愚蠢嘅行為
首先,爭銀行錢,仲要俾人起埋釘
基本上你唔駛旨意入銀行做MT
其次,商戶信唔信得過都成問題
有啲懶係方便用家商戶,例如Lalamove,
就最鍾意keep住客戶信用卡資料先俾你碌
風險咁大,班狗公仲想曬命,就真係蠢過隻豬
黑客好易偷你資料
你一有貪念,佢用social engineering 就搞撚掂
例如,有黑客整網站話有絕版書ebook拎
佢話免費註冊帳戶
咁你戇鳩鳩就輸入常用電郵地址同帳戶密碼
你就已經被請君入甕
跟住,佢一定話,呢個服務需要信用卡認證
佢一定實牙實齒話唔會碌佢張卡
你信佢嘅話,除了俾佢套取哂所有信用卡資料
佢仲會即時扣你幾百蚊美金會員費
然後取消會籍又要另外再俾錢
最慘的事,黑客已經掌握足夠資料爆你其他帳戶
貪多必失
佢一定實牙實齒話唔會碌你*張卡
最慘的是*,黑客已經掌握足夠資料爆你其他帳戶
郊登有幾隻狗公成日出街食野
佢哋諗住玩cash advance或碌卡就有jetso拎
這是好愚蠢嘅行為
首先,爭銀行錢,仲要俾人起埋釘
基本上你唔駛旨意入銀行做MT
其次,商戶信唔信得過都成問題
有啲懶係方便用家商戶,例如Lalamove,
就最鍾意keep住客戶信用卡資料先俾你碌
風險咁大,班狗公仲想曬命,就真係蠢過隻豬
有啲懶係方便用家嘅*商戶,例如Lalamove,
至於支付寶同Payme呢類proxy purse信唔得過?
你用銀行帳戶增值其實仲有風險
就係個帳戶俾人偷你存款就一鋪清袋
所以,設定預設付款次序,老閪都揀現金餘額
想用eDDA但銀行帳戶唔夠錢,
一啲小器嘅銀行,除了拒絕辦理,仲會另外收手續費
所以,所有免費服務,魔鬼在細節
有啲港女會玩埋FPS學人做Carouseller
首先,Carousell 會報寸俾稅局
俾銀行周到,警察就會搵你上門
原因好簡單,你非法進行商業行為
基本上,做電子雞就死硬,
全球執法只是時間問題
電子雞數量夠多政府好自然會做野唔俾佢哋繼續尋租
想解放身體賺大錢?
喺大陸,呢啲閪女人一早俾政府告貪污全部拎去打靶


text:
回答呢個問題其實唔難.
講起自己有真正名義上屬於自己嘅手提電話果時係中四,人仲係好年輕,仲未有智能手機呢個名,大家嘅手提電話仲係只係用嚟溝通,不外乎傾電話同發下短訊,仲係要同台先可以免費發嘅時代,果時朋友間要打機仲要充分利用三人會議呢個神級發明,邊有得好似而家咁方便,手提電話真係一部電話嚟,大家對住佢唔會低頭,只會係咁噴口水落去,仲要佢夠細夠輕,最多就買張記憶卡入啲歌落去聽吓,邊可以睇人地幾時最後上線咁毒啊?
IPHONE嘅出現令電話唔再係電話咁簡單,咁簡單嚟講佢已經變成一樣有電話功能嘅新科技,對於無錢嘅我嚟講其實就唔太影響,一嚟新嘢向來在香港都只係三分鐘熱度,但隨住手機網絡發展,呢件新產物都變成主流,好多以前電影先有嘅畫面真正出現係現實世界,篤吓篤吓就交易買賣,隨時隨地接收外界資訊,唔使打電話都可以同人見面溝通,呢啲發展都集中咗呢一件產物身上,科技行得快過火箭,果陣我仲用緊NOKIA.
好嘅嘢係值得比錢去買,所以我明白我追求唔到佢,所以第一部智能手機我唔係買佢,佢品質係唔係好都唔到我考慮,我只係因為時代咁所以要試用新嘢,習慣咗一樣嘢而要突然淘汰係好難受,我都想NOKIA爭氣啲,但最後佢努力到斷氣,不知不覺佢唔再叫手提電話,佢變咗有智慧,人類將會變成可以溝通嘅產物,令佢可以同人溝通,反而人同人之間嘅關係就變得更加冷漠,一段關係可以透過文字去開始同完結,私隱透明到你隔離屋都可以出賣,甚至你一句說話都可以令你入獄抱憾終生.
IPHONE我唔係未用過,但係我用極都係覺得好陌生,因為用親佢都覺得自己好白痴,明明一樣嘢可以簡單做到,偏偏要做多幾步,每個人追佢新款新一代,但問佢會點用都係答打機順啲個螢幕又提升咗幾多咁,事實證明,佢真係打造出好多好似幾主流嘅影響,人人都用佢嘅原因好似得返因為佢叫IPHONE呢個名咁,你唔知點解會買但買咗佢嚟用你會好開心同覺得應該要買,身邊人都會羨慕你,唔用就會問你點解唔買唔用?
嗯,我望一望妳部用咗四年嘅IPHONE,佢已經慢咗好多,但妳都照用等緊錢去買新機,其實妳都知個答案,習慣咗嘅嘢唔會想去改係人之常情,只係妳都會同其他人一樣會問我呢個問題,我唔會覺得奇怪,因為人就係咁,無論邊度嘅人都係咁.


text:
第1次照超聲波就發現原先以為得16,7個星期大嘅胎兒已經發育到34週.
得返唔夠2個月就生得, 仲可以入醫院做啲咩產檢補返數?
先利申: 我的法式產前檢查與大部分的法國媽媽不一樣, 本記錄純粹分享一下法國公立醫院的做法, 我所在的城市人口不足十萬人, 最大的公共醫院只有這間, 大部分在這城市出生的人都是在這醫院出生…
公立醫院的第一次產前檢查
喺非婦科超聲波醫生嘅診所照完第一次驚嚇度爆登嘅超聲波後
第二日我地就行咗一個鐘倒到咗公立醫院開file見助產士同見類似處理財務援助嘅社工
第一次見助產士時, 佢問咗父母2邊嘅家族病史,幫咗我量血壓,問咗我孕期增咗幾重,抽咗7支定唔知9支血同驗尿
所有嘢喺2個鐘內完成
由於胎兒隨時會出世, 所以助產士俾埋問卷,叫我地約麻醉師嗰陣交俾佢
我完全唔識法文
所以男人陪我出席所有孕期檢查同埋翻譯
但十個非專業翻譯九個都只翻譯重點
每次聽到助產士講完2, 3分鐘嘅資訊被撮要翻譯成2, 3句都會令我超級緊張搞到我要不斷追問,推敲對話中仲有咩信息未被翻譯
參觀產房+聽胎兒心跳
之後參觀產房同第一次入房聽胎兒心跳
聽咗半個鐘倒, 助產士話胎兒心跳有13X/分鐘, 係一個健康BB
孕晚期檢查+測胎兒心跳+產房tour令我對產房的設置頗安心
第一次見產房同我想像中cctvb劇推入去嘅手術室爭好遠
雖然助產球,按摩池一概都冇
但間產房大過我香港屋企個廳, 既乾淨又夠光猛
又有浴室 可以喺等生仔嗰陣沖涼減痛
仲有BB磅同出世後檢查嘅地方
舒服得黎我幾鍾意 係令我呢個大肚婆感到舒適嘅地方
一連串嘅檢查都顯示我同BB都身體健康
只係我有啲缺鐵
所以自從第一次驗血驗出我缺鐵起我就每天食鐵丸,多食含鐵的食物如紅肉和菠菜(好多人以為菠菜高鐵但其實唔係…)
照第2次超聲波
因為BB隨時出得世, 所以第二日我地喺醫院婦產科照咗次超聲波存檔
醫院個醫生出乎意料地識講英文仲好好笑容
一邊睇圖一邊介紹睇緊嘅部位
可惜胎兒已經太大, 唔夠位住嘅佢用手遮住咗五官
唐氏症嘅測試因為太遲而冇得做, 但醫生話胎兒啲手手腳腳重要結構都齊
仲提到現時羊水量僅僅夠所以要飲多啲水, 如果唔係BB就要提早出世…
醫生仲話個胎兒似係35週大…
同上次照超聲波只隔兩日, 個B竟然大咗一個星期!!!
真係嚇到喊出嚟, 真係隨時出得世!
仲要唔知BB係唔係發育正常嘅健康寶寶
醫生鬼馬地多次問我地係咪真係唔想知個性別住, 我地話係(得返個幾月都唔爭在啦)
之後同佢約咗大約三個星期後再照多次, 但佢話如果生咗就唔洗去嘞
上網自學
每一次產前檢查都嚇親我, 好似提我時間無多咁
咩都未準備好:
冇莫扎特效應胎教,冇戒口,冇做孕期運動,冇準備“走佬袋”..咩都冇
但我隨時生得!
唯有喺唔眼訓嘅時候上網睇多啲生仔常識
開始學拉梅茲呼吸法, 希望減輕生仔時嘅痛楚
加埋日飲八杯水廢事唔夠羊水胎兒提早出世
希望喺仲可以改善嘅範圍內盡做
密集式見2個助產士
自從喺醫院登記後, 待產嘅日子好似變得更有計劃
幾日後一日見兩個助產士
一個係醫院嘅. 另一個係街外PMI嘅
佢地雙管齊下,密集地幫我認識法國醫院嘅一般生產準備及流程,分娩方法等
我喺短短幾日知多咗喺醫院生仔嘅流程
又問咗啲做資料搜集/參考其他生產計劃後遇到嘅問題, 消除咗啲疑慮
過幾日又再見佢地, 又再問問題
提起用麻醉我直頭喊咗出黎
事關助產士話未開到三指都未落得麻醉
而且就算落咗麻醉藥都仲有機會feel到痛
我平時打針都怕到一個點, 點忍到呢種被形容為”被車輾過”嘅痛吖??
無痛分娩
怕痛嘅我一直猶豫打唔打無痛分娩麻醉針好
網上有媽媽分享打完無痛後就好似上咗天堂咁真係唔痛
但亦有媽媽話打完一支好粗嘅針驚完都仲係好痛
最後仲因為唔夠力推BB出來而要開刀食全餐…
眾說紛紜…
我雖然怕打完無痛後會影響產程同自己嘅身體恢復
但生產嘅痛被形容為十級嘅痛應該係有原因嘅
為咗保險起見
我們都係約咗喺BB預產期前3個星期左右約見麻醉師傾下生產時嘅減痛方法
緊張大師準媽媽 vs 輕鬆準爸爸
記得當時臨急抱佛腳嘅我成日神經緊張
每日都睇生仔相關資料,不斷修改生產計劃(birth plan)
皆因進入產房後嘅細節小如吊鹽水嘅時間,產房內有助減痛的設置等都會影響產程
唔知係荷爾蒙嘅關係定點, 成日睇人地嘅生產記睇到眼濕濕
每次見助產士都準備一堆問題
而男人又一啲都唔緊張咁
都唔知係因為離預產期仲有成個月未有心理準備
定係佢覺得現階段佢無嘢做到嘅關係…
好似覺得冇需要了解相關知識咁
入院清單一樣都未買未執
叫佢翻譯份麻醉問卷又係兩三行翻譯一兩句
搞到我心急到自己google translate所有文件算數
叫佢上網睇下人地啲分享, 學下爸爸喺產房嘅角色
佢又叫我唔好睇咁多搞到自己咁緊張
我都明佢第一次做老豆咩都唔識唔知點幫
但當我講完我嘅憂慮,佢問我要唔要見心理專家嗰下
我真係想打爆佢!!!
大佬宜家係入產房生仔呀
到時有咩意外我要將廣東話翻譯成英文+靠曬佢翻譯成法文
如果佢連嗰個專有名詞係咩都唔知咁點翻譯呀?
掉返轉助產士到時有咩緊急決定要我地做, 佢翻譯唔嚟咁點算? 兩條命嚟架!
激死我! 激死我! 激死我! (好激氣所以要講3次!)
另一方面, 我因為擔心BB有先天性缺陷 (因為太遲驗唔到唐氏, 又睇唔到係咪齊五官)
又唔知點同呀媽講佢就抱孫,又未學識呼吸法喺生嗰陣減痛,又未執走佬袋
日日都超級緊張…
但男人就百無聊賴喺屋企打機同成日叫我睇戲…
好彩佢焗住要為我翻譯問題同答案
所以都從中學到一啲生產過程嘅步驟同專業名詞
起碼知道要幫我喺最後關頭問“xxx有咩好處/風險?”“我有咩選擇?”“可唔可以避免xxx?”
我真係好唔想剪會陰/用外力如吸盤或開刀生仔呀!!!
其他一啲對自己嘅小提醒如: 打無痛前提醒我去廁所…
我都會喺助產士面前讀一兩次
等佢到時睇到我啲筆記會有印象
因為我真係好怕痛, 痛嘅時候應該只係叫得出廣東話粗口
第一次做沙發主人
我同男人喺旅行時都鍾意用沙發衝浪Couchsurfing
而且都因為受過沙發主人嘅恩惠而想幫助其他沙發客
男人嘅爸爸好錫佢 即使從未親身體驗過Couchsurfing都被說服打開家門接待陌生人
喺我地返法國頭2個星期,未照超聲波未被嚇親前都冇收到任何住宿請求(小城市係咁…)
就喺我地被超聲波結果嚇親,覺得唔夠時間準備(淨係我)嘅時候收到一個住宿請求
當時我內心係好糾結架
難得有機會接待沙發客, 但我又驚自己隨時生仔而且仲有好多嘢未準備好而覺得好混亂
直頭嬲咗男人對於BB嘅事闊佬懶理但為招待沙發客嘅事而感到興奮
當時佢話如果我唔想接待沙發客, 佢會拒絕個住宿請求, 佢host人只係想大家轉換下心情
而最後我地係接待咗個女仔嘅!
第一次做沙發主人好開心呀, 又一齊出街去男人長大嘅公園行
而且因為呢個係小城市, 只有踩單車旅行同搭順風車嘅人會順路
所以感覺上會嚟嘅人都好酷! 心情絕對有放鬆到~
好彩有沙發客嚟分散我嘅注意力
陪我傾偈等我可以從懷緬過去嘅過程中輕鬆一下
道別時順口嘅一句生仔順利祝福聽起嚟都好有力量
我地接待有史以來第一位沙發客嘅嗰日
就係我地為BB買第一包尿片aka第一件為佢準備嘅嘢嘅日子
Deadline fighter準爸媽開工
我地呢對deadline fighter準爸媽自11月29照第一次超聲波後
直到12月11號先買第一樣準備生仔嘅嘢(尿片)
13號用咗個上晝上網定咗男仔女仔名
14號下晝問曬所有要問嘅問題,確保生仔過程唔會有不必要嘅剪陰手術催生針吸盤等等侵入性干擾,確認生完可以等幾分鐘先由爸爸剪臍帶,生完可以立即skin to skin餵人奶
距離預產期仲有一個月…
第一次內診: 已開1指
雖然助產士喺14號第一次幫我內診時話已經開咗一指
但佢讚我問嘅問題有sense, 又好有耐性咁答曬我問完又問嘅問題
所以即使呼吸法只係練到半桶水, 我嘅心情都開始放輕鬆
點知由醫院行返屋企途中掛住周圍望
個肚撞到應一應落條柱度…
好彩無見紅如果唔係實內疚死 (感激羊水保護!)
產檢後0憂慮
因為已經無曬關於生仔過程嘅疑問
呼吸法同其他生仔要點又已經寫曬落貓紙+brief咗男人一兩次
男人翻譯完我同助產士啲問答又唔再對生產過程一無所知
所以夜晚好安心咁睇完卧虎藏龍先訓


text:
香港攝影師及婚紗設計師, 主力於香港及日本拍攝, 正在追尋夢想中光與影結合的相片, 還有設計自己喜歡沒有常規的婚紗,那才是最完美的組合.創辦人Dr Leung Wing Wa熟悉日本文化,十年來走遍日本各地拍攝,將新人的幸福時刻定格,由浪漫的北海道雪景到沖繩的海邊教堂,均一一在鏡頭下展現獨特美態.Dr Leung還嘗試自己設計一件件精緻無比的婚紗,由畫草圖,選布料,裁縫製作一手包辦.如此用心,為的是每位新娘都可披上亮眼的完美嫁衣,再由他自己親手按下快門,記錄最美的人與事.最擅長清新自然的拍攝風格,在柔美色調中呈現新人的溫馨互動.
我朋友喺佢哋度影過相,我睇過覺得好啱我style,先搵佢哋影咗pre-wedding,傾傾下覺得不如直接搵埋佢哋影big day,所以就join晒兩個.我搵佢哋影pre wedding外景,鍾意比較自然嘅style,我同攝影師講想我catch到我哋兩公婆傾計嘅moment,唔想專登擺pose.喺溝通上佢哋好用心聆聽,預備咗好多sample畀我,佢知道我鍾意咩style就揀咗啲相畀我睇,佢好理解到我想要啲咩.Pre-wedding影相當日,佢哋安排埋司機畀我哋.Big day前我哋冇請過wedding planner,佢哋都好好幫我睇下成個rundown有冇問題,以佢嘅經驗幫我哋大執!佢哋兩個日子影出嚟嘅相都好靚,有幫我哋曬出嚟!佢哋big day當日好清楚要做啲咩,成個山都係佢哋幫我哋大執,仲會提我哋要趕下一個環節.佢哋隊crew佢好有禮貌,Energy好好,又會幫我哋做time keeping,又會幫我諗定有咩moment係特別要影,幫我留低咗好多重要嘅回憶!婚禮當日好順利,全靠佢哋提我哋個rundown!
服務態度都ok,影之前都會問清楚你想影啲咩嘢,同埋有無心目中想去影嘅地方.攝影當日攝影師同化妝師都好好,其他嘅pre…
開頭睇KnW已經覺得個feel幾啱我地,見到啲相都唔錯~ 最主要係覺得佢地啲行程幾彈性!因為我地之前都問咗好幾間,都話可能只係影一日或者幾個鐘,而我問KnW可唔可以影兩日,佢地就話ok,就到我嘅期望.
服務態度都ok,影之前都會問清楚你想影啲咩嘢,同埋有無心目中想去影嘅地方.攝影當日攝影師同化妝師都好好,其他嘅pre-wedding公司可能租車等等都要加錢,但係呢度就一個package包哂,無額外收費~!我諗如果個旅程當中又要收錢嘅話就會幾麻煩下.影之前佢地仲喺東京買咗鮮花球去影相,又係唔洗額外收錢!自己本身唔係好識影相,又係第一次影pre-wedding,所以都唔知可以點,不過佢地就好好咁幫我地影幾張先,然後就話到比我地知大概係點樣影. 平時自己化妝都可能會出下油,但係佢地幫我化嘅時候就全日都無出過油,個妝嘅質素好好.Set頭又好好,係啱心水.
揀相都揀咗個幾,兩個星期都無催我地,有幾張相咁啱個景啲花開得好靚~~佢地係自然風格唔做作,影出嚟一半人一半景,我都幾鍾意~相簿出到嚟嘅質感同平時喺街度見到嘅唔同.佢地嗰本係高質啲,而且啲相好厚,同埋啲相比我想像中靚!!!


text:
「呢間Cafe好似好好飲.」「呢間Cafe影相好靚.」
香港人對咖啡並唔陌生,各式各樣嘅咖啡店隨處可見.喜歡一間咖啡店嘅原因可以有千萬種,影唔影到靚相係吸引人去只係其中一樣原因.但今次喺slowe嘅分享係想回歸到最純粹嘅「味道」本身,以一個咖啡愛好者嘅身份分享香港「味道」上出類拔萃嘅咖啡店,所以呢個專欄唔會有太多吸睛靚相,抱歉.
返到今日熱奶啡主題 - 分享主要圍繞較常飲嘅cappuccino, latte, flat white, piccolo等.飲奶啡拉花只係其中一環,由磨粉,壓粉到打奶等工序,樣樣都易學難精,少少偏差經會影響整體味道(廢話).我唔係啲好專業嘅Barista,亦都冇好特別嘅Tasting Skills,只係一個純粹鍾意飲啡嘅人,好多杯奶啡對我嚟講都係大同小異,但有幾間咖啡店嘅味道係直到依家我都念念不忘,今次就先推介一間港島名店 : Cupping Room Coffee Roasters - Sheung Wan
上環 Cupping Room Coffee Roasters
選擇咖啡豆好多時都受個人口味影響,因而較具主觀性,但打奶泡,Mixing同拉花就有得苦練.上環Cupping Room暫時飲過香港最水準穩定嘅奶啡,特別係處理奶泡同埋溫度控制上,每次都維持到穩定水準.另外咖啡溫度絕對唔會過熱或凍,大概感覺都有控制喺65-70度左右嘅口感溫度,另外奶泡極之幼滑,均勻Mixing,加上穩定拉花作點綴,流暢地編織出一杯滿足味蕾嘅優質奶啡.
Cupping Room 除咗有得獎級別嘅咖啡師同埋舒適整潔嘅環境外,佢哋盛載奶啡嘅陶瓷杯都值得留意,手感及觸感都相當舒服,外型亦相當有格調.另外都想提下佢哋會選擇直接向生產商或理念相符嘅綠色買家採購咖啡豆,以更清楚了解咖啡豆嘅來源同質素.
雖然暫時只係試過上環分店,但你如果路過上環或者其他分店,都不妨入去叫返杯cappuccino,latte/flat white.
地址:
299 Queens Road Central
Weekdays 8:00am-5:00pm
Weekends & Holidays 9:00am-6:00pm


text:
關轉數快柒事?——電子錢包,轉數快與電子直接扣帳授權source: (百萬用戶)轉數快推出一月爆漏洞 影ID搵工被轉走10萬銀行存款 - 蘋果日報
今朝起身見蘋果有單咁嘅新聞,我就好疑惑,FPS要轉賬,每次交易都要行一次OTP做驗證,點可能事主被轉賬都無發現.一點開,發現蘋果記者果真不學無術,連FPS同eDDA到未分清就撈埋一齊講,真係難怪記者常遭受輕蔑.
更慘嘅係,下面留言一堆on9仔(已篩選精華comments):
eDDA——電子化直接扣帳授權
講eDDA之前首先要講少少DDA——直接扣帳授權係做乜嘅.如果你有試過簽自動轉賬水費,煤氣費之類嘅話,應該體驗過.自動轉賬繳付賬單嘅話,你首先要簽張form叫「直接扣帳授權書」,即授予有關機構可以係你戶口直接扣除應繳款項.而eDDA就係免除咗一張form,取而代之係你可以係你嘅e-Banking戶口度填寫某啲資料,同樣地能申請到直接扣帳授權.但無論填表還是網上銀行,銀行方面均有合理且充足嘅機會驗證到申請者係你本人——填form可以面對面,覈對對身份證等資料,而網上銀行在申請時亦同樣地覈對身份證等,並由客人自行妥善保管好登入所需嘅帳號及密碼.
FPS——轉數快,即時轉賬系統
而FPS係用以跨行轉賬.以前轉賬銀行內部要經過佢哋各自嘅系統處理,而金管局搞嘅FPS,只係用以做個通用嘅接口,俾各大金融機構連接,做到跨行仍能即使轉賬嘅功能.轉數快雖然可以以電郵,電話以及Unique ID作爲轉賬收款嘅戶口,而轉賬時候亦需要收一個OTP做驗證,但係,FPS本身唔做任何身份驗證嘅.你會話,下,咁邊個做驗證?其實要做驗證嘅,應該係金融機構.金融機構需要做充足嘅身份驗證,確保使用者係其本人.而FPS本身,只係做transaction——轉賬交易本身.而確認用戶身份,係系統設計上,係有關機構嘅責任.
電子錢包 與 銀行 等機構
而電子錢包尤其係OePay,Tap and Go,申請電子錢包只需電話號碼,而如果需要鏈結金融機構做增值或轉賬,需要提供嘅資料有:
- 身份證照片
- 銀行戶口號碼
其實有部分會有機會要埋生日,身份證號碼之類……但呢啲資料身份證照片已經有,所以合併之下,就真係只需要呢兩樣.揸住呢兩樣嘢,你就可以係電子錢包入面申請並綁定銀行戶口進行增值等一連串操作,而呢個正正亦係電子錢包本身嘅問題:身份驗證嘅不足.事件中騙徒選擇見工詐騙就係因爲可以合理地取得呢兩個資訊而不被起疑(當然啦,醒嘅,見到人工咁高應該起疑啦),而呢啲資訊已經足以令佢哋轉賬落有關嘅電子錢包再任何途徑(例如FPS轉賬)轉落佢哋嘅戶口之類.
而銀行方面亦有驗證責任,據我經驗所得,中國銀行同花旗銀行都可以直接用上述資料過到eDDA嘅申請,而據我fd子所言,恆生如果要申請就要用返傳統方式填表申請.以前DDA付款目標都係大機構,支付賬單之類,款項入咗機構之後,一般人唔可能再整到出來.但電子錢包唔同,佢可以自由轉出轉入,所以係銀行對於電子錢包竟然同以前一樣先導致問題發生,所以銀行處理eDDA申請亦應當謹慎處理.
9up time——咁你話點解決問題啊?
OTP
最簡單,申請呢類服務除咗上述嘅資料外,要做一次由銀行發出嘅OTP嚟做身份驗證.更進一步係,除此以外,每次交易亦要由有關銀行發出嘅OTP作驗證.
OAuth
又或者,由銀行提供APIs予以電子錢包,使得用戶係電子錢包內部登入一次網上銀行後,取得token並儲存,予以日後轉賬時作爲憑證.不過呢個要寫多唔少嘅functions,而且理想係,銀行方面要區分返唔同嘅權限,好似出面啲Google,Facebook嘅OAuth2咁列明會access到咩權限予以用戶允許或拒絕,而且用戶可以隨時登入網上銀行取消任何第三方嘅授權,並且每次授權時均應有短信 && 電郵提示你嘅銀行戶口係綁定咗咩咩電子錢包,獲取到咩咩嘅權限.跟住每次轉賬嘅時候亦需要過OTP,確保安全.
唔用eDDA
唔用都係嗰選擇.冇錯,最完美嘅方法就係唔用,唔準人用.以前就話,而家FPS出世之後其實轉賬相當方便,其實只需要用戶自行係網上銀行咁多幾粒掣,一樣做到類似嘅功能,不如直接取消咗佢,讓凱撒嘅歸凱撒,eDDA做返繳交賬單嘅本職,亦係個真.最簡單,乜柒都唔洗做嘅解決方法.
Ref:
- Common Senses
- My memories
- My mind
- My friends
- 轉數快提供哪些服務? - 轉數快


text:
認真講,好多人會認為crypto嘅出現會去中心化,砌底美元霸權,建立加密貨幣經濟圈云云.但先講結論,crypto流行會強化美元霸權,而美國政府可能都意識到呢樣嘢所以比較積極搞規管條文.
正如嘉賓舉例,印度唔少人會因為印度貨幣嘅貶值速度過高,會把錢換成美金base嘅嘢.以前匯款,換錢成本比較高,但隨着加密貨幣出現,跨國匯款等唔少嘢被crypto賦予新嘅玩法,尤其跨國匯款如果走ETH Network(指類似ERC20嘅嘢,ETH Network not only ETH,好似USDT都喺行ERC20),每次交易成本可以低至幾十蚊港紙 instead of 幾十美元嘅電匯,而且交易時間從幾日變成數十分鐘.
所以,對於很多垃圾法幣國家嘅人民來講,stablecoin可以變成佢哋嘅新法幣,作為支付或者跨國匯款嘅貨幣,而交易只需要手機+網絡,對佢哋來講遠比換美金來得方便.而呢啲國家嘅商家亦可以從貨換貨交易(因為垃圾法幣國家例如非洲有時從商嘅可能無咁多美金,會以貨換貨交易),變成錢換貨,減低風險(例如你換箱海鮮,不幸運去美國賣時碼頭停電幾日,就隨時BOOM).
但講得咁美好,當然唔係完全係優點.正如開頭所講,stablecoin大家都喺以美金或者歐羅其他強勢貨幣為base嘅stablecoin為主,事實上呢啲stablecoin背後其實係美金,亦即係美國政府,呢啲國家越普及usdc,事實上就喺把貨幣主權交咗比美國,實質上就會好似香港咁,至少係貨幣層面變成美國嘅附庸,導致政府嘅政策決策必然要考慮更多美國嘅利益,變相喪失一部分主權.但這也無辦法,有時有啲國家就 just no choice,好似印度或者中國政府知道呢個問題,試圖封殺crypto,中國嘅人民幣都喺比較strong嘅法幣,但印度卻唔係咁,所以封殺一輪之後,都喺(因為法庭裁決)要開放返,回頭走規管路線.
最後抱怨一下,有啲香港人尤其HKEPC Group啲,好鍾意blame加密貨幣無用途,係純炒賣嘢,小白蘿有時見到真諗緊,2000年時唔知佢哋喺咪又係諗緊,dot com係炒賣嘢根本無價值呢?


text:
自從京瑞廣場開幕之後,石門越黎越熱鬧,特別係抄牌,閒日又抄假期就更加抄得密.所以泊邊好為大家搵咗5個喺京瑞廣場附近嘅停車場畀大家參考,要平既有平,要易泊既有易泊,要充電嘅仲有中電中速叉電站介紹埋畀你.睇上面條片或者下面逐個停車場睇啦:
碩門邨停車場(按我導航)
碩門邨係首選嘅停車場,因為佢時租平$18,又近京瑞廣場.行番出邨口過條馬路就到.唯一要記住時租入口係喺安耀街迴旋處嗰邊入,一條路行埋尾見到下面街景既閘就係.入面有室內有露天,室內有房署嘅慢速叉電位.價錢詳情請參閱泊好先.
安麗街大涌橋路(露天)停車場(按我導航)
爛地場就一定平啦,$18一小時仲有日夜泊.不過佢最低消費係兩小時,另一個缺點係落雨時個爛地場會變泥地場,上車時成腳泥水上車,平係有少少代價架喇.價錢詳情請參閱泊好先.
新界鄉議局大樓停車場(按我導航)
唔介意畀多少少錢,可以考慮泊上面爛地場斜對面嘅鄉議局大樓.時租$25;仲有中電中速充電位.價錢詳情請參閱泊好先.註:只收現金.
沙田萬怡酒店停車場(按我導航)
如果鄉議局大樓無晒位的話,轉個彎泊沙田萬怡酒店啦.同樣係$25一小時,酒店式管理,抵泊喇掛?價錢詳情請參閱泊好先.
滙貿中心停車場(按我導航)
最後介紹埋呢個場比大家,唔好覺得$30一個鐘好貴,京瑞廣場係$35呀.呢個場嘅好處係逢星期六日同假期佢嘅時租位就係地下嗰幾個貨車位,真係打橫打直任你泊都唔會撞,唔介意比錢又唔識泊車嘅新手,泊呢度行過斜對面就係京瑞,所以都係一個唔錯嘅選擇.價錢詳情請參閱泊好先.
#泊邊好文章 #搵食自駕遊 #親子自駕遊 #遊樂自駕遊 #沙田
其餘熱門泊邊好文章:
東涌泊車泊邊好?
D2 Place滿晒附近泊車泊邊好?
港外線碼頭搭船去離島玩泊車泊邊好?
全港Donki尋寶地圖
海洋公園泊車泊邊好
The Wave / 觀塘工業區 泊車泊邊好?


text:
影評 – 挑戰者1號
本來我對呢套戲都冇乜特別興趣,但係慢慢發覺,身邊好多朋友睇咗呢套戲,都話好值得睇.所以,今日就抽咗啲時間捉埋老婆去睇喇.啲人之前都已經講,呢套戲好啱毒L 睇,因為套戲入面有好多情節都係來自八九十年代嘅電影或動畫.對我呢啲中佬嚟講,雖然自問未去到毒L 級,但都應該有少少回憶嘅.
冇錯,套戲一開始,就即刻播左首我中學時學彈電結他時成日聽 Van Halen 果首 Jump! 雖然呢首歌唔係我嗰個年代 (我又未去到咁老既……),但電結他L 應該唔會陌生.而且,我鐘意聽舊歌,聽到佢個 melody,成個年代嘅嘢都出返曬嚟.呢一下,我已經覺得,呢套戲一定好有期望,成個人即刻興奮晒!
真係冇錯,成個故事嘅設定,雖然聽落去好黐線,但係,我覺得將來又唔係冇可能發生架喎! 其實,嚮我第一次玩完 VR 嘅遊戲之後,我都曾經有諗過,將來個世界會唔會就好似套戲形容咁,每個人平日的生活,都係喺虛擬世界裏面渡過,而現實世界其實只係另一個為咗維持生命嘅一個地方……呢套戲,竟然正正就將我之前諗過嘅嘢拍成一套電影,咁真實咁樣反應係我嘅眼前! 我真係覺得好神奇~
套戲入面,賣點當然係用咗好多以前電影或動畫裏面嘅一啲角色.但係,其實我都唔係全部識晒,都只係一啲出名啲我先識.雖然係咁,我已經覺得成套戲都好有共鳴了,尤其是電影嘅差唔多最後,竟然出咗隻高達出嚟! 對我呢啲由細睇高達睇到大嘅人嚟講,嗰一刻真係有一點感動.因為,我相信高達迷一定都好希望可以喺大銀幕裏面,睇到一套拍到好似 Transformer 嘅高達電影.其實講真,技術上面,我覺得一定夠曬成熟啦,但係,唔知係咪高達迷倒始終係小數,而且佢個故事都幾複雜,邊個係好人,邊個係壞人,其實大多時都根本冇得咁分.所以,可能個市場實在太細,唔可以賺到好多錢.之前,嚮網上面見到有篇文章寫得幾好,就係話戲裏面高達出場呢一分鐘,可能係高達呢個故事最接近荷里活嘅一分鐘.真心希望,第時有電影公司可以有興趣將高達拍成一套電影啦.
另外,唔知係咪自己都係做 IT 嘅緣故,見到成套戲嘅另一個重點,就係叫大家除咗重視個遊戲結果之外,其實仲要 enjoy 玩遊戲的過程.依家,有好多人就係為左好高分,或者特別嘅 item,就要花好多錢落隻 game 度.正確啲講,應該係,依家好多遊戲開發商,就只係識得引導玩家去花錢落隻 game 度.我諗,作為一個遊戲嘅開發商,賺錢固然重要,但讓人喜歡玩你既遊戲,享受玩遊戲嘅過程,其實更值得重視吧.套戲入面個壞人 ,最後見到主角攞到個彩蛋而喜極而泣嘅時候,都可能勾返起佢之前喜歡玩遊戲時嘅初心.結果,最後都冇殺到主角,呢個結局,真係好值得我地三思.
呢套戲,除咗啲角色設定之外,其實個故仔都好簡單,有好多情節都估到佢下一步係點.但係,都冇所謂啦,其實對於一啲好似我哋嘅中佬嚟講,勾起我哋嘅回憶,其實已經非常之感動,個故事劇情係點,其實係其次了.呢套戲,真係非常精彩, 將來出 blu ray 時,好可能都會買番隻返屋企慢慢咀嚼.


text:
警隊投考人數再創新高,真係見怪不怪.
鬧佢地冇志氣,鬧佢地出賣良心?唔好玩啦,一入職有兩皮嘢,仲要DSE炒哂都可以考,咁吸引,點解唔做?反正老豆老母教落,有錢萬事足.
係啊,香港人做每樣嘢都係為錢,依個就係所有人自細被灌輸嘅人生目標.
讀書為嘅唔係學嘢,唔係了解你想知嘅事,而係考好個試做醫生律師,或者讀個BA搵份好工.你估興趣班真係為興趣咩?為咗等你大啲機會入名校,多啲機會搵到錢,然後可以理直氣壯叫你比多啲家用養佢地一世,因為「我比咗好多心機養育你.」
係咩?多謝哂.
上一兩代好彩,食正經濟瘋狂起飛嘅年代,食正只要你肯搏殺就會搵到錢買到樓,或者是但買隻股票都賺到笑嘅機遇.依點我地恨唔嚟,天時地利依啲嘢要睇運氣,你點怨都唔可以回到過去.問題係依班上一兩代嘅人仲以為一套理論可以千秋萬代,你買唔到樓係因為搵唔到錢,而搵唔到錢係因為唔夠勤力.「我舊時日一份夜一份,死做難做先有錢比首期⋯⋯」依啲老一輩經驗之談我聽唔少.1976年樓市呎價298,家庭月入中位係1450,1個月買到5呎咁濟;2018年太古城賣緊2萬蚊呎,家庭月位中位2.76萬,啱啱好買到1呎.
佢地唔知而家你一日返夠三份工都唔會買到樓,唔知你再努力都追唔上通漲,只會話你做唔到佢地做到嘅事,係廢青,唔挨得.
因為佢地鍾意保值,買金買股買磚頭,由三千蚊一尺炒到三萬蚊繼續喺度買.佢地緊係得啦,搵咁咁多年錢有老本,買完租出去等人幫佢交租,然後轉個頭賣出去又賺幾廿個.入場費幾高唔緊要,因為佢地有本錢.後生仔成為佢地多種搵錢途徑下嘅炮灰,但佢地覺得錯不在佢,錯嘅係你班後生冇料到.
廢老以前喺事頭婆帶領下靠香港經濟起飛自己都飛埋一份,過自己想過嘅生活;而家又想靠中國帶香港飛多次,點知仆到直一直,自己就一聲拜拜移民離開,留返啲蘇州屎比後生執.冇能力走嘅就一路話香港不如從前,一路話後生愈嚟愈廢,搞衰哂香港.冇諗過係邊個留低咁多手尾,邊個助長發展商同大陸人喺香港搞搞震(即係包二奶班廢老們啊,搞到大陸人咁易落嚟香港).
香港嘅後生一出社會就面對住一個死局,而班廢老居然可以厚顏無恥話係我地自己搞出嚟——實係啦,實係我地咁有錢炒買樓,搞到物價樓價高成咁,搞到你地冇錢養老,然後要後生養埋你地.
香港喺好耐之前就已經死咗,死在一班只係想下下賺到盡嘅廢老們手上.幾廿年過去,撈到嘅油水都比人榨乾榨淨,然後要嚟緊依兩三代嘅後生生活喺時時刻刻為你地還債(仲要養埋大陸人)嘅香港,等你地仲可以兩蚊搭一個站,上車乜位都比你地坐哂,然後對住你地口中嘅廢青大談過往有幾輝煌,「你班後生學唔到架啦.」
我屌你咩.


text:
日日運動身體好,所以除咗努力工作之外,記得都要抽啲時間鍛煉吓體魄.香港中華廠商聯合會(廠商會)早前舉辦咗近兩星期嘅工商界體育邀請賽,項目包括足球,網球同壁球等,夠晒健康又熱鬧.卓妮之後有去頒獎禮,見到廠商會副會長吳宏斌同徐晉暉雙雙獲獎,為廠商會爭光.
首次獲得男子雙打網球賽盛年組冠軍嘅吳宏斌話打咗三十幾年網球,一路都有參與呢個邀請賽,而四,五年前未有盛年組嗰陣佢就曾經攞過亞軍,但笑言始終唔夠啲後生體力好,今次新增咗盛年組之後佢就即刻攞到冠軍喇!依家佢習慣定時運動,皆因平日應酬不時都要飲番兩杯,唔做運動好難抵銷番喎!
至於今年新加嘅壁球項目,徐晉暉就攞到男子冠軍.佢話香港係全亞洲最多壁球場嘅地方,所以香港嘅壁球選手喺世界上無論男定女排名都頗高.佢又指香港人平日工作壓力大,做多啲運動不但可以保持頭腦清醒,仲順便減壓,一舉兩得.
之不過,出名羽毛球勁嘅新進立法會議員吳永嘉今年就冇參加比賽,事關佢要專注立法會事務,話費事影響工作表現,所以唔落場.廠商會會長李秀恒亦非常好動,除咗後生時踢波做前鋒,仲有打籃球,又參加過網球B同C組公開賽,近年就轉打高爾夫球同瑜伽.
立法會議員馬逢國同政制及內地事務局副局長陳岳鵬就負責頒獎,每年都參加渡海泳嘅陳岳鵬話最愛跑步同游水,但自從工作開始忙之後就逼住二揀一,而佢揀咗游水嘞!
卓妮


text:
一到咗夏天,好多女仔都會去沙灘游水,曬太陽,雖然同陽光玩遊戲又真係幾開心嘅,但係如果冇做好防曬,曬得多太陽嘅話,d色斑就好容易走曬出嚟!有少少美容知識嘅女仔都知道,色斑一旦出現,就好難先至可以解決架啦,所以做足防曬,預防色斑出現真係好重要架!
但係有時唔防得咁多架嘛,萬一真係唔覺意曬到出斑,又有咩方法可以解決呢?好彩而家有好多方法可以對付色斑嘅,好似唔少美容院都有引入到激光療程~激光技術係一種可以入到皮膚底層打散色斑嘅技術,透過光學能量將肌底黑色素打走,再由新陳代謝排走,咁就可以連肌底嘅黑色素全部快速排清啦~
不過而家d美容院咁多激光療程,應該點揀好呢?計我話,激光療程一定要做皮秒激光,因為比傳統激光安全同有效好多,而且唔洗擔心會反黑,反白,結焦,基本上係唔會有明顯傷口架~至於皮秒激光呢,而家市面嘅美容院都有好多專門針對去斑嘅皮秒激光療程,今次我就想同各位有興趣嘅人士分享吓有咩推薦嘅皮秒去斑療程!
皮秒去斑療程推薦:New Beauty PicoCure 超皮秒去斑療程
今日主要會同大家講吓2個我試過,又覺得去斑效果唔錯嘅皮秒激光療程,第一個就係New Beauty嘅PicoCure超皮秒去斑療程~其實一開始我會去New Beauty做去斑療程,都係誤打誤撞架咋……因為New Beauty間唔中都會係Facebook開live,介紹唔同嘅療程之餘,仲會送吓免費試做嘅quota,咁我有次咁啱見到,咪click入去睇吓囉,見到係唔洗錢,心諗登記去試做吓又無壞嘅,咁就開始咗我係New Beauty做皮秒去斑嘅經過啦~
好多朋友之後都有問我,New Beauty成日話可以免費體驗,會唔會係呃人架?會唔會上到New Beauty舖頭之後,又會被職員叫upgrade加錢做其他療程架?拿……佢地講嘅情況我唔清楚係唔係真,不過我去咗New Beauty咁多次,都冇一次係試過被職員hard sell或者迫我買d唔想買嘅療程……所以我覺得New Beauty並唔係坊間成日講嘅美容黑店~
講返PicoCure皮秒去斑療程,個時我登記個免費體驗,試做完之後,已經覺得個效果好好!首先一做完個下,皮膚會有均勻亮白咗嘅效果,就好似啱啱敷完一個美白補濕面膜一樣,同時毛孔都會收細返~至於去斑方面,即時效果d色斑係會淡咗少少,而當時New Beauty嘅治療師同我講,過多一星期左右,代謝排出返d黑色素,d色斑就會再減淡好多架啦~
好似New Beauty治療師咁講,過咗一個星期左右,我再認真照鏡望一望,的確臉頰位d雀斑同荷爾蒙斑係淡咗唔少,而且我最鐘意New Beauty PicoCure嘅地方,就係打激光個陣一d都唔痛,打完之後亦都唔需要等傷口結焦,甩焦,雖然打完之後皮膚會有少少紅,不過過咗大半日之後就已經退曬~冇傷口,冇結焦就可以去到斑呢一點,真係十分吸引!
講埋持久度方面,我覺得做完New Beauty PicoCure之後個亮白效果就keep到2星期左右,而去斑方面就唔會話淡完斑,d斑斑又好快浮返出嚟,始終皮秒激光呢d高能量療程唔可以做得太密,但如果個效果唔keep耐d呢,又會未等到下次療程就浮返曬所有問題出嚟,咁咪即係冇做過……
做完呢次PicoCure免費體驗之後,我都有係New Beauty join返10次PicoCure皮秒去斑療程,每個月去1次,堅持曬10次療程之後,我塊面d色斑真係淡咗8成!本身仲想繼續做落去,但個時又太忙所以先至冇繼續做……
我諗大家見我講到New Beauty咁好,應該都好有興趣去試吓,其實New Beauty個網站長年都有得登記free trial,有想試嘅朋友快d去登記試吓啦~
免費體驗 New Beauty PicoCure 超皮秒去斑療程
皮秒去斑療程推薦二:Dr Reborn DISCOVERY PICO 美白嫩膚淡斑療程
可能你會話,既然New Beauty嘅PicoCure咁Work,點解你又會轉會?冇錯,我的確十分鐘意New Beauty嘅PicoCure皮秒去斑療程,做完之後皮膚好咗,色斑又淡咗,而我之所以轉去Dr Reborn,係因為隔咗幾年,又有d新色斑生咗出嚟,主要係額頭同鼻樑,咁我就想睇吓有冇咩去斑療程係快,靚,正!
個時有個朋友咁啱係Dr Reborn做過皮秒去斑,佢介紹我去做嘅話會有得平,咁既然係朋友推薦,咪去試吓囉~的確,有推薦優惠,比起原價係平咗少少,不過不嬲我都唔太介意個價錢平定貴,最緊要去到斑!
Dr Reborn用嘅皮秒機,同New Beauty嘅PicoCure唔同,Dr Reborn用嘅係Discovery Pico,Discovery Pico美白嫩膚淡斑療程用緊2種激光波長,而PicoCure就有4種皮納秒結合嘅激光波長,所以對我嚟講,2部機嘅技術上已經好唔同月,而且Discovery Pico嘅功率傳送都係現有嘅皮秒機入面最高,所以唔少想快d解決色斑問題嘅朋友,都會揀Discovery Pico美白嫩膚淡斑療程~
其實我嘅色斑未去到真係好深,但不過有朋友介紹,所以就去Dr Reborn試吓Discovery Pico美白嫩膚淡斑療程……Dr Reborn都係香港大型嘅美容中心,除咗皮秒去斑之外,仲有d減肥,瘦面療程,有興趣嘅可以上佢地個網睇真d~
如果做過Discovery Pico嘅朋友,應該都唔會對佢嘅去斑功效有咩質疑,我都一樣,我做完Dr Reborn嘅Discovery Pico美白嫩膚淡斑療程之後,皮膚即時白咗,毛孔都收細咗,效果就同New Beauty嘅PicoCure差唔多……
不過有樣野就想同大家分享返,當時我做Discovery Pico係全面打咗1次,而有色斑嘅額頭,鼻樑就再重點打多1次,唔知係咪因為咁,所以我做完Discovery Pico美白嫩膚淡斑療程之後,額頭同鼻樑係紅得好勁,係我之前做New Beauty PicoCure完全冇發生過的……有機會係Discovery Pico美白嫩膚淡斑療程嘅能量太高,我嘅皮膚承受唔到啦……見到咁紅,開頭我都好驚會有印,留疤,不過好彩過咗1個星期左右,d紅就退曬……所以如果係敏感性皮膚嘅朋友,做Discovery Pico之前,最好先試一試會唔會有敏感呀~~
不過坦白講,Discovery Pico美白嫩膚淡斑療程嘅淡斑效果真係OK,我做完之後,等d紅退得七七八八,就發現新出嘅色斑淡咗一半以上!而且整體膚色都均勻咗,毛孔細緻咗,如果唔係我做完之後有發紅,我可能會覺得CP值幾高架~
最後總結一下,其實New Beauty嘅PicoCure,定係Dr Reborn嘅Discovery Pico美白嫩膚淡斑療程,都各有好處,New Beauty嘅PicoCure係我最鐘意嘅皮秒去斑療程,去斑效果顯著之外,又夠曬溫和,完全唔需要擔心皮膚受傷,持久度仲要好OK添!另外,Dr Reborn嘅Discovery Pico美白嫩膚淡斑療程就係功率非常高嘅皮秒機,淡斑同即時亮白效果都好明顯,不過可能對敏感性皮膚嘅朋友就唔係咁友好啦,因為做完之後有少少發紅嘅情況……
其實無論揀邊部皮秒機都好,最緊要揀到一款啱自己皮膚嘅激光去斑療程,如果大家想再睇多d我嘅分享,就記得留意我下次出post啦~


text:
-
cut嘅發音發音人 whiteo (女,來自英國) 女,來自英國發音人 whiteo
User information
Follow
14票 好 毋好
添加到喜愛嘅發音裡肚
下載報告
-
cut嘅發音發音人 mstakagi (女,來自美國) 女,來自美國發音人 mstakagi
User information
Follow
8票 好 毋好
添加到喜愛嘅發音裡肚
下載報告
-
cut嘅發音發音人 travblake (男,來自美國) 男,來自美國發音人 travblake
User information
Follow
3票 好 毋好
添加到喜愛嘅發音裡肚
下載報告
-
cut嘅發音發音人 griffeblanche (女,來自美國) 女,來自美國發音人 griffeblanche
User information
Follow
1票 好 毋好
添加到喜愛嘅發音裡肚
下載報告
-
cut嘅發音發音人 wkshimself (男,來自美國) 男,來自美國發音人 wkshimself
User information
Follow
1票 好 毋好
添加到喜愛嘅發音裡肚
下載報告
-
cut嘅發音發音人 ejscrym (男,來自美國) 男,來自美國發音人 ejscrym
User information
Follow
0票 好 毋好
添加到喜愛嘅發音裡肚
下載報告
-
cut嘅發音發音人 Neptunium (男,來自澳大利亞) 男,來自澳大利亞發音人 Neptunium
User information
Follow
0票 好 毋好
添加到喜愛嘅發音裡肚
下載報告
-
cut嘅發音發音人 Alyssandra (女,來自加拿大) 女,來自加拿大發音人 Alyssandra
User information
Follow
0票 好 毋好
添加到喜愛嘅發音裡肚
下載報告


text:
-
amour嘅發音發音人 spl0uf (男,來自法國) 男,來自法國發音人 spl0uf
User information
Follow
7票 好 毋好
添加到喜愛嘅發音裡肚
下載報告
-
amour嘅發音發音人 fowl (女,來自法國) 女,來自法國發音人 fowl
User information
Follow
5票 好 毋好
添加到喜愛嘅發音裡肚
下載報告
-
amour嘅發音發音人 Cistude (女,來自瑞士) 女,來自瑞士發音人 Cistude
0票 好 毋好
添加到喜愛嘅發音裡肚
下載報告
-
amour嘅發音發音人 Bicaraphzu (男,來自加拿大) 男,來自加拿大發音人 Bicaraphzu
User information
Follow
0票 好 毋好
添加到喜愛嘅發音裡肚
下載報告
-
amour嘅發音發音人 gwen_bzh (男,來自法國) 男,來自法國發音人 gwen_bzh
0票 好 毋好
添加到喜愛嘅發音裡肚
下載報告
-
amour嘅發音發音人 fourchelangue (女,來自比利時) 女,來自比利時發音人 fourchelangue
User information
Follow
0票 好 毋好
添加到喜愛嘅發音裡肚
下載報告
-
amour嘅發音發音人 stevesanterre (男,來自加拿大) 男,來自加拿大發音人 stevesanterre
User information
Follow
0票 好 毋好
添加到喜愛嘅發音裡肚
下載報告
-
amour嘅發音發音人 Aoude (女,來自法國) 女,來自法國發音人 Aoude
User information
Follow
0票 好 毋好
添加到喜愛嘅發音裡肚
下載報告
-
amour嘅發音發音人 RochT (男,來自加拿大) 男,來自加拿大發音人 RochT
User information
Follow
-1票 好 毋好
添加到喜愛嘅發音裡肚
下載報告
-
amour嘅發音發音人 ElizaS (女,來自法國) 女,來自法國發音人 ElizaS
User information
Follow
-1票 好 毋好
添加到喜愛嘅發音裡肚
下載報告


text:
肉眼可能睇唔到,但係原來我地皮膚每日都會接觸唔同嘅環境嘅侵害.冷氣,空氣污染, UV紫外線.. 我發覺每次出出下街或者返到屋企都會突然有一粒甚至幾粒嘅敏感,一路都唔知道喺邊度黎.直至接受咗Physiogel嘅Daily Defence Blogger挑戰, 每日用放大鏡影低皮膚喺唔同環境嘅狀況先知道原來係外在環境影響皮膚.如果一直忽略唔好好保護佢,後果會好嚴重!
- 敏感的起因 -
環境嘅因素可以直接影響我地嘅皮膚,譬如汽車排出嘅柴油微粒同煤煙粒子,工業區嘅臭氧,同UV紫外線.唔單止導致皮膚流失膠原蛋白同彈性蛋白,仲會有好多碳粒子儲存喺皮膚表層 破壞皮膚本身嘅屏障,變得更容易刺激皮膚同引致發炎,真係好恐怖!
上圖就係比較咗喺屋企皮膚上面嘅游離基同去完酒吧嘅情況.明顯見到右邊(酒吧)游離基嘅數量大好多,而當日我都記得喺酒吧嘅時候已經有小小敏感.
呢張圖就係比較唔同地方嘅環境裡面游離基喺皮膚嘅數量.最左邊係喺屋企附近散完步影 (我住郊區,比較少車同完全冇工廠),游離基數量比較少.到中間果張就係喺中環去完event,明顯紫色圈圈多好多,見到都嚇一跳.最右邊就係當晚去睇完足球比賽,雖然唔算係工業區但係都係市區裡面,唔多唔少皮膚都有受到損害.
-如何對抗環境侵害 等皮膚唔好咁容易老化同敏感?-
接受Blogger Challenge嘅同時 我測試咗Physiogel Daily Defence系列超過兩個星期.佢係研究過皮膚嘅敏感起因,再研製出黎去抵抗環境對皮膚造成嘅侵害.佢嘅優勝之處就係成個系列都使用BioMimic科技,產品可以同皮膚嘅結構結合令皮膚更加強壯.我媽媽見到我開始試,已經不停讚好用,因為原來佢嘅皮膚科醫生都推介佢用.Physiogel係出曬名敏感性皮膚都可以用,因為佢有三無:無香料,無防腐劑,無色素.
溫和潔面乳 HK$138*
呢兩個星期用嘅都係呢個潔面乳.我會早晚用,夜晚可以順便卸走剩餘嘅化妝品.佢係好似gel同洗面奶嘅合體,非常容易推 感覺好溫和同滋潤.我會沾小小上化妝棉到然後輕輕打圈咁清潔,覺得佢比想像保濕 同時都覺得可以柔和咁去雜質.
輕柔保釋日霜SPF 15 HK$158
日霜裡面有 SPF 15係一個bonus,特別係夏天!因為可以用少一件產品皮膚唔洗好似好多負擔咁.呢個日霜質地好似好滋潤,但係我發覺佢都幾快吸收.搽完之後皮膚係會有一種健康嘅光澤.佢個特點係有抗氧化物全日保護皮膚,對抗外在環境嘅侵害.
賦活保濕晚霜 HK$158
除咗日頭要阻隔游離基,夜晚嘅保護都唔可以忽略.夜晚我地要更加注意補充水分,而佢嘅晚霜我發覺係更水潤同埋保濕度會長久D.感覺一樣唔黏亦都好快吸收,但感覺皮膚上面都會有一層薄薄的膜去鎖緊水份.皮膚都冇再因為冷氣抽乾水份而敏感了.
多謝Physiogel比機會我接受呢個挑戰,唔單止增加咗對皮膚同環境嘅知識,仲可以試到一個我非常中意 自己亦會推介比朋友嘅系列.
大家都不防試下,始終我地都市人 加上香港咁多工業區 空氣污染質素好容易影響我地嘅皮膚!
This post is sponsored by Physiogel
As always, all opinions are my own after testing the products and taking the challenge for 14 days.


text:
大埔道
大埔道同大埔公路(Tai Po Road),花名舊路,係香港第二長嘅路,由新九龍深水埗同旺角,去新界大埔.九龍市區部份叫大埔道,新界叫大埔公路.原本條路可以分成十一段,家下淨得九段.
歷史改
英國由大清身上租到新界之後,英軍開條路以便控制新界,當時叫Frontier Road.由當時望角以北,過深水埗以北,經沙田,過新界管治中心嘅大埔,到上水.同青山道夾埋圍住新界中南北西一個圈.
後尾政府將深水埗以北嘅路,改名做大埔公路.而部份路段,亦改咗其他名.好似大埔一段,改名廣福道;大窩到粉嶺一段,叫大窩西支路;粉嶺到上水,變咗馬會道一截,沙頭角公路一截,新運路一截同粉嶺公路一截.部份路段,亦都拆咗,用來起屋等等.
大埔到上水,家下經已無咗大埔公路,由其他路代替咗.
分段改
大埔道改
大埔道喺九龍市區,喺新九龍內,由彌敦道,界限街交界起,經過深水埗,向西北伸廷,過郝德傑道就駁去大埔公路-琵琶山段.山上有交匯處,駁去呈祥道.
琵琶山段改
琵琶山段喺琵琶山南,由郝德傑道起,駁大埔道,經馬騮山,即係金山郊野公園,過山坳駁沙田嶺段.全段雙程行車.呢段路彎彎曲曲,路一邊係九龍水塘,有唔少馬騮出沒.
沙田嶺段改
沙田嶺段接琵琶山段,經沙田嶺山腰,徑口路,落沙田下城門道,全段雙程行車,原本駁大圍段,家下現時近大圍海福花園一段,改駁架空嘅青沙公路大圍段,去大埔公路沙田段.呢段彎彎曲曲,同獅子山對望.
大圍段改
大圍段由下城門道開始,經大圍外圍,到獅子山隧道公路同沙田正街交界,車只可入沙田市中心,去唔係直駁沙田段.呢段係分隔雙程行車.
沙田段改
沙田段由大圍到沙田馬場,呢段個頭唔直駁大圍段,而係駁城門隧道公路同青沙公路.沙田段由城門隧道公路到吐露港公路一段,係九號幹線一截.沙田段城門隧道公路到沙田路一段,係四綫雙程行車;而沙田路到吐露港公路一段,係六綫雙程行車.沙田段由火炭路到吐露港公路,係快速公路.起喺沙田沖積地同新填地上,路勢平坦,同九廣鐵路火車路(家下東鐵綫)平排.
馬料水段改
馬料水段喺上山段,由沙田馬場附近上山,初段喺九肚山下,過馬料水對上,香港中文大學,赤泥坪同大埔尾.全段雙程行車.
大埔滘段改
元洲仔段改
元洲仔段上接大埔滘段,由黃宜凹起落山,經天橋跨過九廣鐵路火車路,經過元洲仔對出,再過廣福迴旋處,過大埔河爲止.佢駁廣福道同南運道交界,就係大埔墟範圍.
呢段路原本喺大埔海上,大埔河口.黃宜凹落山同九廣鐵路交界,過堤入海.一邊堤駁去元洲仔,一邊堤駁去運頭角入大埔.因爲咁叫元洲仔段.
大埔段改
大埔段改過名做大埔大街,之後又改名廣福道,係入大埔市區一段.呢段包括過林村河嘅廣福橋.原本南駁元洲仔段,北駁大窩段,後尾廣福橋變咗做行人橋,而起太和邨又剷咗一段,所以唔再完整.
大窩段改
大窩段係孤立一段,家下同其他大埔公路分開.未有開大埔新市鎮之前,元洲仔段經廣福道可以直入大窩段.但家下畀太和邨隔斷.佢去到康樂園之後,可以駁原本叫大窩西段嘅大窩西支路.
大窩西段改
大窩西段由康樂園去到和合石,家下改咗名.喺一九九零年代中期,改名粉嶺公路.喺側邊起高速公路時,變成大窩西支路.而高速公路就叫粉嶺公路,而東邊就有大窩東支路.呢段有唔少鄉,好似九龍坑,泰亨,南華莆.因爲喺沖積平原,呢段路都比較直同平.
粉嶺段改
里數改
大埔公路沿途地方法,係用「大埔公路幾多咪」作做地址.「咪」即係英文「Mile」(英里)嘅廣東話音譯,代表嗰處,同尖沙咀碼頭,經彌敦道,行咗幾遠.


text:
呢排街市D 蜆又大又平, 用最簡單既油鹽水煮就唔會蓋過新鮮蜆肉本身既鮮甜味啦, 加埋粉絲索哂d 湯正呀!
Tag: 湯
南瓜忌廉湯
唔用雞湯唔落麵粉, 唔駛預先蒸熟炒香~ 用最天然既材料都做到幼滑濃厚好味道!
泡菜牛肉豆腐湯
韓國菜之中最鍾意就係泡菜豆腐湯, 其實自己做一d都唔難~而且仲好經濟tim!
酸辣湯
材料: 清雞湯 1L 冬菇 10粒 罐頭冬筍 1罐 (其實太多) 瘦肉 適量 滑豆腐 1舊 *如果鍾意的話可以加豬紅, 不過我唔食所以無落到 調味: 辣豆辦醬 2湯匙 鎮江醋(黑色) 1湯匙 浙醋(紅色) 3湯匙 獻: 生粉 2湯匙 水 2湯匙 **鍾意辣d 可以加多d 辣豆辦醬, 鍾意酸d 可以加多d 浙醋(紅色) 做法: 1) 所有材料切絲, 然後加入清雞湯煮滾 2) 煮滾後加入調味, 勾獻, 加入蛋花, 食得~
羅宋湯
買左真空煲之後既第一樣整既野就係羅宋湯喇一直都覺得煲湯唔駛技巧, 放哂D 材料落去加水就得而家有真空煲直情連睇火都唔駛呀 材料牛尾 1PACK西芹 半棵洋蔥 1個青椒 1個甘筍 2條薯仔 2個蕃茄 6個茄膏 3 tbsp月桂葉 2片黑胡椒粒 10粒指天椒 1隻*如果唔鍾意辣可以減少黑胡椒粒同埋唔落指天椒 做法1) 牛尾放入滾水煲10分鐘, 以洗淨污租野及血塊2) 所有蔬菜切粒, 連已出水既牛尾放入湯煲中加水至啱啱蓋過材料, 3) 煲滾後放入內煲, 我估4-5個鐘ok 喇4) 飲之前加鹽調味呢煲我前一晚煲滾後放入真空煲, 到第日起身再加返熱做lunch, 好好味呀牛尾係超級市場買返黎一舊舊有大有細, 我無再斬開佢地, 原pack 出完水就煲


text:
建造W係建造業的具領導地位人物,佢與大公司總裁建造H,再加埋建造T一齊在世貿中心會所請食飯,正所謂無事不登三寶殿,為乜呀?建造W話佢哋素來低調,只做不說,況且平時行家各有各忙,互相競爭投標,為搶生意及追工程而忙個不休,邊度會有時間搵左丁山之流坐埋吃飯吖.不過現在係二十一世紀喇噃,好多不同聲音日日在媒體出現,好似代替咗佢哋發言咁,如果佢哋再唔出聲,好容易俾人誤會一啲活躍專業人士嘅聲音就代表咗佢哋,故此都試吓粉墨登場,與媒體朋友會面.
編輯L問佢哋,市場消息話十大基建上馬,建造業會出現嚴重人手不足情況,實情如何?建造H答話,建築工人要登記註冊,名單上有二十九萬人,但實際上開工嘅大約有十一萬人.咦,失業率咪好嚴重?建造H講:「又唔係嘅,其實過往十年,全港公共工程,私人工程嘅合約價值由千零億元跌至五百幾億元一年,好多工人已經流失咗,譬如轉行做的士,老嘅或索性退休,明年開始有大工程展開嘅話,可能有轉行工人回流,故此暫時我哋唔驚有工人短缺.」
建造W補充,建築工人比較年紀大,中位數年齡係四十幾歲,過五十歲者十分普遍,佢擔心呢行後繼無人,建造業訓練局已開班訓練急需工人,譬如炮王訓練班,反應非常好,有幾百人參加,但又係四十歲左右嘅,真正年青人,即八十後,對加入建造業嘅興趣比較低.無他者,呢行係勞動工作,戶外勞動多,唔肯捱之人,好難做落去.我哋問:係唔係人工低,無晉升機會呢?三位仁兄都話一至萬二銀一個月唔難搵啫,炮王起碼有日薪過千,未來幾年應該不愁,但之後十年呢?建造W話:「冇人敢預測嘅啫,我哋已經好過新加坡好多o架嘞,譬如高鐵上馬後又有其他工程接上嘅話,呢行會有五六年好景嘅!」講起高鐵就十分敏感,有人問及公盟方案,建造W與建造H都話佢哋同意工程師學會嘅報告,認為公盟方案低估造價,低估收地之困難,低估環評報告帶來之延長時間與成本,如果再傾兩三年嘅話,成本必定更高,好唔實際.簡單啲講,佢哋建造界一致認為高鐵應該及早興建,不應再拖,佢哋嘅公司未必投到標,但對整個建造業關係重大喎.